ജീവനക്കാരെ പിരിച്ചുവിടുന്നതിലൂടെ എഡിബിഐ ലക്ഷ്യമിടുന്നത് 136 മില്യണ് ഡോളര് - FUTURE KERALA - Future Kerala\nജീവനക്കാരെ പിരിച്ചുവിടുന്നതിലൂടെ എഡിബിഐ ലക്ഷ്യമിടുന്നത് 136 മില്യണ് ഡോളര്\nസ്വദേശത്തും വിദേശത്തുമുള്ള ചില ബാങ്ക് ശാഖകളും അടച്ചുപൂട്ടും\nഅബുദാബി: ചിലവ് ചുരുക്കലിന്റെ ഭാഗമായി ജീവനക്കാരെ പിരിച്ചുവിടുന്നതിലൂടെയും ശാഖകള് അടച്ചുപൂട്ടുന്നതിലൂടെയും അബുദാബി ഇസ്ലാമിക് ബാങ്ക് ലക്ഷ്യമിടുന്നത് 136 മില്യണ് ഡോളര്. സാമ്പത്തിക വളര്‍ച്ചാ രംഗത്തെ മുരടിപ്പ് ധനകാര്യ മേഖലയെ സമ്മര്‍ദ്ദത്തിലാക്കിയതോടെയാണ് യുഎഇയിലെ ബാങ്കുകള് വ്യാപകമായ ചിലവ് ചുരുക്കല് നടപടികളിലേക്ക് കടന്നത്.\nസ്വദേശത്തും വിദേശത്തുമുള്ള ചില ശാഖകള് അടച്ചുപൂട്ടാനാണ് സര്‍ക്കാര് നിയന്ത്രണത്തിലുള്ള എഡിബിഐ പദ്ധതിയിടുന്നത്. യുഎഇക്ക് പുറമേ, ഈജിപ്ത്, ഇറാഖ്, സൗദി അറേബ്യ, യുകെ എന്നിവിടങ്ങളിലാണ് എഡിബിഐ പ്രവര്‍ത്തിക്കുന്നത്.\nസാമ്പത്തിക മാന്ദ്യത്തെ തുടര്‍ന്നുള്ള വെല്ലുവിളികള് നേരിടുന്നതിന്റെ ഭാഗമായി ഫസ്റ്റ് അബുദാബി ബാങ്കും എമിറേറ്റ്‌സ് എന്‍ബിഡിയും നേരത്തെ ജീവനക്കാരെ പിരിച്ചുവിട്ടിരുന്നു. രാജ്യത്തെ ചില വന്‍കിട ബാങ്കുകള് തമ്മില് ലയിച്ചതിലൂടെയും ആയിരക്കണക്കിന് ആളുകള്‍ക്ക് തൊഴില് നഷ്ടപ്പെട്ടിട്ടുണ്ട്. പ്രാദേശിക രാഷ്ട്രീയ പ്രശ്‌നങ്ങളെ തുടര്‍ന്ന് ഉല്‍പ്പന്നങ്ങള്‍ക്ക് ഡിമാന്‍ഡ് ഇടിഞ്ഞതോടെയാണ് രാജ്യത്ത് സാമ്പത്തിക പ്രതിസന്ധി ഉടലെടുത്തത്.\n2019ല് എഡിബിഐയുടെ ലാഭം നാല് ശതമാനം വര്‍ധിച്ച് 2.6 ബില്യണ് ദിര്‍ഹമായി ഉയര്‍ന്നിരുന്നു. ഇതേകാലയളവില് വരുമാനം 2.5 ശതമാനം വര്‍ധിച്ച് 5.9 ബില്യണ് ദിര്‍ഹമാകുകയും ചെയ്തു.


പ്രേംനസീറിനെ രാഷ്ട്രീയത്തിലിറക്കിയത് ഭീഷണിപ്പെടുത്തി ; ഗൂഢാലോചനയ്ക്ക് പിന്നിൽ മുൻ മുഖ്യമന്ത്രിയും മ - Samakalika Malayalam\nപ്രേംനസീറിനെ രാഷ്ട്രീയത്തിലിറക്കിയത് ഭീഷണിപ്പെടുത്തി ; ഗൂഢാലോചനയ്ക്ക് പിന്നിൽ മുൻ മുഖ്യമന്ത്രിയും മുൻ പ്രധാനമന്ത്രിയും ; വെളിപ്പെടുത്തലുമായി മകൻ ഷാനവാസ്\nBy സമകാലിക മലയാളം ഡെസ്‌ക് | Published: 16th January 2019 07:02 AM |\nLast Updated: 16th January 2019 07:02 AM | A+A A- |\nതിരുവനന്തപുരം : മലയാളത്തിലെ നിത്യഹരിത നായകൻ പ്രേംനസീർ രാഷ്ട്രീയത്തിലിറങ്ങിയത് ചില കോൺഗ്രസ് നേതാക്കളുടെ ഭീഷണി മൂലമെന്ന് വെളിപ്പെടുത്തൽ. നസീറിന്റെ മകൻ ഷാനവാസാണ് ഈ വെളിപ്പെടുത്തൽ നടത്തിയിരിക്കുന്നത്. രാഷ്ട്രീയത്തിലിറങ്ങാൻ നസീറിന് ഒട്ടും താൽപ്പര്യമുണ്ടായിരുന്നില്ല. എന്നാൽ ഇൻകം ടാക്സ് റെയ്ഡ് അടക്കമുള്ള ഭീഷണികളിലൂടെയാണ് അദ്ദേഹത്തെ പ്രചരണ രംഗത്തിറക്കിയത്.\nഒരു പ്രമുഖ ചാനലിനു നല്‍കിയ അഭിമുഖത്തിലാണ് ഷാനവാസിന്റെ വെളിപ്പെടുത്തൽ. മുന് മുഖ്യമന്ത്രി കരുണാകരനും മുന് പ്രധാനമന്ത്രി ഇന്ദിരാഗാന്ധിയും ചേര്‍ന്നാണ് പ്രേംനസീറിന് മേൽ ഭീഷണിയും സമ്മർദ്ദവും ചെലുത്തിയതെന്നും ഷാനവാസ് പറഞ്ഞു. ഭീഷണിക്കു വഴങ്ങി പ്രചരണത്തിനിറങ്ങിയെങ്കിലും മത്സരിക്കാന് അദ്ദേഹം തയ്യാറായിരുന്നില്ലെന്നും ഷാനവാസ് വ്യക്തമാക്കി.\n'അദ്ദേഹത്തിന്റെ പൊസിഷനില് നമ്മളാണെങ്കിലും പോയേ പറ്റുമായിരുന്നുള്ളൂ. കാരണം വിളി വന്നത് ഇന്ദിരാഗാന്ധിയില് നിന്നാണ്. മസ്റ്റാണ് രാഷ്ട്രീയത്തില് ഇറങ്ങണമെന്ന് അവര് നിര്‍ബന്ധിച്ചു. അതേ സമയത്തു തന്നെ വേറൊരു ഗ്യാങ്ങും പുള്ളിയെ പിടിച്ചു കൊണ്ടിരിക്കുകയായിരുന്നു. ഞങ്ങള് തന്നെ ഫിനാന്‍സ് ചെയ്‌തോളാം. ഒന്നു വന്ന് നിന്ന് തന്നാല് മതി. എന്നൊക്കെ പറഞ്ഞ്. അതിനും പുള്ളി ഡിപ്ലോമാറ്റിക് ആന്‍സേഴ്‌സ് ആണ് നല്‍കിയത്.'\n'കരുണാകരന് പറഞ്ഞ് ഇന്ദിരാഗാന്ധിയും വീട്ടില് വിളിച്ചു. ഒരു കുടുക്കില് കുടുക്കി. ഒരു ഇന്‍കം ടാക്‌സ് റെയ്‌ഡൊക്കെയായിട്ട് വിരട്ടിത്തന്നു. അവര് ചെറുതായിട്ടൊന്ന് കളിച്ചതാണ്. പുള്ളി ഇത്രയും വര്‍ഷം അഭിനയിച്ചിട്ടും ഒരു റെയ്ഡും ഇല്ലായിരുന്നു. പര്‍പസ്‌ലി ആ ടൈമിലൊരു റെയ്ഡ്. ഇതൊക്കെ ചെയ്‌തെങ്കിലും പുള്ളി അതിലൊന്നും വീണില്ല. കോളേജില് പഠിക്കുമ്പോഴേ രാഷ്ട്രീയക്കാരനായിരുന്നു. എവിടെ നിന്നായാലും മത്സരിക്കാം,സെലക്ട് ചെയ്താല് മതി എന്നായിരുന്നു പറഞ്ഞത്. ഞാന് പ്രവര്‍ത്തിക്കാം, പ്രസംഗിക്കാം. എന്നാലും മത്സരിക്കാനില്ല എന്നു തീര്‍ത്തു പറഞ്ഞു.'\nമറ്റൊരു സംഘം നസീറിനെ രാഷ്ട്രീയത്തിലേക്ക് ഇറക്കാൻ ശ്രമിക്കുന്നതിനിടെയാണ് കരുണാകരന്‍റെ ഇടപെടൽ വരുന്നത്. സ്വന്തമായി ഒരു രാഷ്ട്രീയ പാർട്ടി ഉണ്ടാക്കാനുള്ള രാഷ്ട്രീയ- സാമ്പത്തിക പിന്തുണ അവർ വാഗ്ദാനം ചെയ്തു. നോക്കട്ടെ എന്നൊക്കെ പറഞ്ഞ് അവരിൽനിന്നു നയപരമായി ഒഴിഞ്ഞു മാറുകയായിരുന്നു അച്ഛൻ ചെയ്തത്. ഇതിനു പിന്നാലെയാണ് കരുണാകരൻ ഇന്ദിരാ ഗാന്ധിയെ നിർബന്ധിച്ച് വീട്ടിലേക്ക് വിളിപ്പിക്കുന്നത്. ചിറയിൻകീഴ് ഉൾപ്പെടെ ഏത് മണ്ഡലത്തിലും മത്സരിക്കാമെന്ന് പറഞ്ഞുവെന്നും ഷാനവാസ് വ്യക്തമാക്കി.\nപ്രേംനസീർ ഷാനവാസ് ഭീഷണി ഇന്ദിരാഗാന്ധി കരുണാകരന്


യാഥാര്‍ത്ഥ്യ ബോധത്തോടെ നീങ്ങും രാശി | Daily Horoscope 19th September 2019 Thursday - Malayalam BoldSky\n| Published: Thursday, September 19, 2019, 9:16 [IST]\nദിവസങ്ങള് നല്ലതും മോശവുമായി കടന്നു വരും. ഇതില് പല ഘടകങ്ങളും സ്വാധീനം ചെലുത്തുകയും ചെയ്യും. സോഡിയാക് സൈന് അഥവാ രാശി ഇതില് ഒന്നാണ്. രാശി നല്ലതെങ്കില് നല്ല ഫലവും അല്ലെങ്കില് മോശം ഫലവുമാകും, ഉണ്ടാകുക.\nഇന്നത്തെ ദിവസം, അതായത് 2019 സെപ്റ്റംബര് 19 വ്യാഴാഴ്ചയിലെ രാശി ഫലം അറിയൂ.\nഏരീസ് അഥവാ മേട രാശിയ്ക്ക് ഇന്ന് ബന്ധങ്ങള് നല്ല രീതിയില് കൊണ്ടുപോകുവാന് സാധിയ്ക്കുന്ന ദിസമാണ്. അല്‍പം രഹസ്യ സ്വഭാവത്തോടെ പ്രവര്‍ത്തിയ്ക്കുന്ന ദിവസമാണ്. എന്നാല് പണം നഷ്ടപ്പെടുത്താതിരിയ്ക്കുവാന് ശ്രദ്ധിയ്ക്കുക. അല്ലെങ്കില് പൊതുവേ സന്തോഷകരമായ ദിവസമാണ്.\nടോറസ് അഥവാ ഇടവ രാശിയ്ക്ക് ഇന്ന് രാവിലെ എന്ത് എന്ന് വ്യക്തമായ തീരുമാനമെടുക്കുവാന് ബുദ്ധിമുട്ടുന്ന ദിവസമാണ്. എന്നാല് പിന്നീട് ക്രിയേറ്റീവായി കാര്യങ്ങള് നീങ്ങുന്ന ദിവസവും. വൈകീട്ട് ഷോപ്പിംഗ് താല്‍പര്യങ്ങളുമുണ്ടാകും.\nജെമിനി അഥവാ മിഥുന രാശിയ്ക്ക് ഇന്ന് പൊതുവേ ഏറെ തിരക്കുള്ള ദിവസമാണ്. വീട്ടില് മാറ്റങ്ങള് വരുത്തുന്ന ദിവസമാണ്. പങ്കാളിയുമായി റൊമാന്റിക് അവസരങ്ങളുണ്ടാകും.\nക്യാന്‍സര് അഥവാ കര്‍ക്കിടക രാശിയ്ക്ക് ഇന്ന് സൗഹൃദക്കൂട്ടത്തില് പുതിയ ഒരാള് വന്നു ചേരുന്ന ദിവസമാണ്. പാര്‍ട്ടിയ്ക്കുള്ള അവസരങ്ങളുമുണ്ടാകും. ഓഫീസില് ടെന്‍ഷനുണ്ടാകും.\nലിയോ അഥവാ ചിങ്ങ രാശിയ്ക്ക് ഇന്ന് മുതിര്‍ന്നവരില് നിന്നും ഉപദേശം തേടുന്ന ദിവസമാണ്. അവരുടെ സ്വാധീനം നല്ലതു വരുത്തുന്ന ദിവസവുമാണ്. ജോലിസ്ഥലത്തു സഹപ്രവര്‍ത്തകരുമായി തര്‍ക്കത്തിനു സാധ്യതയുമുണ്ട്. ഉച്ചയ്ക്കു ശേഷം ലീഗല് പ്രശ്‌നങ്ങള്‍ക്കും സാധ്യത.\nവിര്‍ഗോ അഥവാ കന്നി രാശിയ്ക്ക് ഇന്ന് ഉച്ചയ്ക്കു ശേഷം എറെക്കാലമായി കാത്തിരുന്ന റിസല്‍ട്ട് ലഭിയ്ക്കുവാന് സാധ്യതയുണ്ട്. വീട്ടില് സമാധാനവും സ്‌നേഹവുമുണ്ടാകും. പുതിയ സൗഹൃദങ്ങള്‍ക്കും സാധ്യതയുണ്ട്.\nലിബ്ര അഥവാ തുലാം രാശിയ്ക്ക് ഇന്ന് ഏറെ തിരക്കുള്ള ദിവസമാണ്. ഭക്ഷണത്തിനു പോലും സമയമില്ലാതെ വരുന്ന ദിവസം. ഇതിനു ശേഷം വൈകീട്ടോടെ റിലാക്‌സ് ചെയ്യുവാന് സമയം ലഭിയ്ക്കും.\nസ്‌കോര്‍പിയോ അഥവാ വൃശ്ചിക രാശിയ്ക്ക് ഇന്ന് ആരോഗ്യപരമായി അത്ര നല്ലതാകില്ല. അസ്വസ്ഥത നിങ്ങളുടെ ആരോഗ്യത്തെ ദോഷകരമായി ബാധിയ്ക്കും. നിങ്ങളുടെ ദേഷ്യവും വാക്കുകളും നിയന്ത്രിയ്ക്കുക. സഹപ്രവര്‍ത്തകരുമായി അനാവശ്യമായ വാക്കുതര്‍ക്കങ്ങള് ഒഴിവാക്കുക. ദിവസത്തിനൊടുവില് പ്രശ്‌നങ്ങള്‍ക്കു പരിഹാരമുണ്ടാകും.\nസാജിറ്റേറിയസ് അഥവാ ധനു രാശിയ്ക്ക് ഇന്ന് ഏറെ പ്രതീക്ഷകളുള്ള, കാര്യങ്ങള് പ്ലാനുകള് ചെയ്യുന്ന, ഇത് കൃത്യമായി നടപ്പാകുന്ന ദിവസമാണ്. ധന സംബന്ധമായ കാര്യങ്ങളഇല് ശ്രദ്ധ വേണം.\nകാപ്രിക്കോണ് അഥവാ മകര രാശിയ്ക്ക് ഇന്ന് യാഥാര്‍ത്ഥ്യ ബോധത്തോടെ കാര്യങ്ങളെ സമീപിയ്ക്കുന്ന ദിവസമാണ്. കോമണ്‍സെന്‍സോടെയും പ്രാക്ടിക്കലായും കാര്യങ്ങള് ചെയ്യുന്ന ദിവസവുമാണ്. ഭാവിയെക്കുറിച്ച് ശുഭപ്രതീക്ഷകളുള്ള ദിവസം. പങ്കാളിയുമൊത്തു നല്ല നിമിഷങ്ങള്‍ക്കു സാധ്യതയുണ്ട്.\nഅക്വേറിയസ് അഥവാ കുംഭ രാശിയ്ക്ക് ഇന്ന് ലോകം നീങ്ങുന്ന സ്പീഡിനൊപ്പം മുന്നേറിയില്ലെങ്കില് നഷ്ടങ്ങളുണ്ടാകുന്ന ദിവസമാണഅ. ക്രിയേറ്റീവിറ്റി നിങ്ങള്‍ക്കു വഴി കാട്ടിയാകും. ചില പ്രത്യേക കാര്യങ്ങള് നിങ്ങളുടെ ശ്രദ്ധയാകര്‍ഷിയ്ക്കും. എന്നാല് പ്രധാനപ്പെട്ട കാര്യങ്ങളില് ഇന്നു തീരുമാനം വേണ്ട.\nപീസസ് അഥവാ മീന രാശിയ്ക്ക് ഇന്ന് ദൃഢനിശ്ചയത്തോടെ നീങ്ങുന്ന ദിവസമാണ്. ഉച്ചയ്ക്കു ശേഷം കാര്യമായ ഉയര്‍ച്ചയുണ്ടാകുകയും ചെയ്യും. പുതിയ ബന്ധങ്ങള്‍ക്കു സാധ്യത.\nDaily Horoscope 19th September 2019 Thursday\nDaily Horoscope 19th September 2019 Thursday, Read more to know about,\nStory first published: Thursday, September 19, 2019, 9:16 [IST]


വാക്‌സിനേഷൻ കേന്ദ്രങ്ങളിലെ തിരക്ക്; സ്വമേധയാ കേസെടുത്ത് ഹൈക്കോടതി | kerala highcourt on vaccination drive\nതിരക്ക് നിയന്ത്രിക്കാൻ പൊലീസിനെ വിന്യസിക്കാനും ഹൈക്കോടതി നിർദേശം നൽകി.\n4 May 2021 10:13 AM GMT\nസംസ്ഥാനത്തെ വാക്‌സിനേഷൻ കേന്ദ്രങ്ങളിലെ തിരക്കിൽ ഹൈക്കോടതി സ്വമേധയാ കേസെടുത്തു. കേന്ദ്ര, സംസ്ഥാന സർക്കാറുകളെയും പൊലീസ് മേധാവിയെയും കേസിൽ കക്ഷി ചേർത്തു. വെള്ളിയാഴ്ച ഹരജി വീണ്ടും പരിഗണിക്കുമ്പോൾ ഇതുസംബന്ധിച്ച് സർക്കാർ മറുപടി പറയണമെന്നും കോടതി വ്യക്തമാക്കി.\nവാക്‌സിനേഷൻ കേന്ദ്രങ്ങളിലെ ആൾക്കൂട്ടം ശ്രദ്ധയിൽപ്പെട്ടതായി ഹൈക്കോടതി ചൂണ്ടിക്കാട്ടിയിരുന്നു. നിലവിൽ അത്തരം പ്രശ്‌നങ്ങളില്ലെന്നാണ് സർക്കാർ കോടതിയെ അറിയിച്ചത്. ബുക്ക് ചെയ്തവർക്ക് മാത്രമെ വാക്‌സിൻ നൽകുന്നുള്ളൂവെന്നും പ്രതിദിനം രണ്ടുലക്ഷത്തോളം ഡോസ് വാക്‌സിൻ നൽകുന്നുണ്ടെന്നും സർക്കാർ അറിയിച്ചു.\nകേന്ദ്രം ആവശ്യത്തിന് വാക്‌സിൻ നൽകുന്നില്ലെന്നും സംസ്ഥാനം ഹൈക്കോടതിയെ അറിയിച്ചു. വാക്‌സിനേഷൻ കേന്ദ്രങ്ങളിൽ തിരക്ക് നിയന്ത്രിക്കാൻ പൊലീസിനെ വിന്യസിക്കാനും ഹൈക്കോടതി നിർദേശം നൽകി. എന്നാൽ, ഒരു കാരണവശാലും പൊലീസ് ബലപ്രയോഗം നടത്തരുതെന്നും കോടതി വ്യക്തമാക്കി.\nTAGS :highcourt Vaccination


' എല്ലാത്തിനും നന്ദി, രാജിയിലേക്ക് നയിച്ചത് നായകനുമായുള്ള 'പറഞ്ഞു മനസിലാക്കാന് സാധിക്കാത്ത' ബന്ധം; രാജിയ്ക്കു പിന്നിലെ കാരണങ്ങള് വ്യക്തമാക്കി കുംബ്ലെയുടെ തുറന്ന കത്ത്\n‘ എല്ലാത്തിനും നന്ദി, രാജിയിലേക്ക് നയിച്ചത് നായകനുമായുള്ള ‘പറഞ്ഞു മനസിലാക്കാന് സാധിക്കാത്ത’ ബന്ധം; രാജിയ്ക്കു പിന്നിലെ കാരണങ്ങള് വ്യക്തമാക്കി കുംബ്ലെയുടെ തുറന്ന കത്ത്\neditor Wednesday, June 21st, 2017 8:58 am 21 June, 2017\nമുംബൈ: ഇന്ത്യന് പരിശീലക സ്ഥാനത്തു നിന്നും രാജിവെച്ചതിന്റെ കാരണം വ്യക്തമാക്കി അനില് കുംബ്ലെ. തന്റെ വികാരനിര്‍ഭരമായ കത്തിലൂടെയാണ് കുംബ്ലെ രാജിയിലേക്ക് നയിച്ച കാരണം വ്യക്തമാക്കിയത്.\nഇന്ത്യന് നായകന് വിരാട് കോഹ്‌ലിയുമായുള്ള ‘ പറഞ്ഞ് മനസിലാക്കാന്’ സാധിക്കാത്ത ബന്ധമാണ് തന്റെ രാജിയിലേക്ക് നയിച്ചതെന്ന് കുംബ്ലെ പറയുന്നു. ട്വിറ്ററിലൂടെയായിരുന്നു അദ്ദേഹത്തിന്റെ പ്രതികരണം.\nരാജി നല്‍കിയതിനു തൊട്ടു പിന്നാലെ തന്നെയായിരുന്നു കുംബ്ലെയുടെ ട്വീറ്റും. സച്ചിന്, ഗാംഗുലി, ലക്ഷ്മണ് എന്നിവരടങ്ങുന്ന ഉപദേഷ്ടക സമിതി തന്നോട് പരിശീലക സ്ഥാനത്തു തുടരാന് ആവശ്യപ്പെട്ടത് തനിക്കുള്ള ബഹുമതിയാണെന്നും കുംബ്ലെ കത്തില് പറയുന്നു. അതേസമയം, നായകന് തന്റെ പരിശീലന മുറകളില് അതൃപ്തിയുണ്ടെന്ന് അറിഞ്ഞത് തിങ്കളാഴ്ച്ച മാത്രമാണെന്നും ഇതിഹാസതാരം വ്യക്തമാക്കുന്നു.\nക്യാപ്റ്റനും കോച്ചും തമ്മിലുള്ള ബന്ധത്തേയും അതിരുകളേയും താന് ബഹുമാനിക്കുകയും കൃത്യമായി പാലിക്കുകയും ചെയ്തിരുന്നുവെന്നും എന്നാല് തന്റെ രീതിയ്‌ക്കെതിരെ ആരോപണമുയര്‍ന്നെന്ന് കേട്ടപ്പോള് അമ്പരന്നെന്നും അദ്ദേഹം കൂട്ടിച്ചേര്‍ത്തു.\nനായകനുമായുള്ള പ്രശ്‌നങ്ങള് ചര്‍ച്ചയിലൂടെ പരിഹരിക്കാമെന്ന് ബി.സി.സി.ഐ അറിയിച്ചിരുന്നെങ്കിലും ഇവിടെ അവസാനിപ്പിക്കുന്നതായിരിക്കും നല്ലതെന്ന് താന് കരുതുന്നുവെന്നും അദ്ദേഹം പറഞ്ഞു.\n‘പ്രൊഫഷണലിസം, ഡിസിപ്ലിന്, കമ്മിറ്റ്‌മെന്റ്, ആത്മാര്‍ത്ഥ, കഴിവ് തുടങ്ങിയ ഗുണഗണങ്ങളാണ് താരങ്ങള്‍ക്ക് ആവശ്യം. ഒരു കോച്ചെന്ന നിലയില് കണ്ണാടിയാകാനാണ് താന് ശ്രമിച്ചതെന്നും അദ്ദേഹം പറഞ്ഞു. ഇതേ ഗുണങ്ങളാണ് താരങ്ങള്‍ക്കും കോച്ചിനും ഇടയില് വേണ്ടതെന്നും കുംബ്ലെ അഭിപ്രായപ്പെട്ടു.


പുതിയ വീടിന്റെ പണി ഉടന് തീര്‍ക്കാമെന്ന് അമ്മയ്ക്കു വാക്കുകൊടുത്തു പോയ ധീരസൈനികന് 10 ഭീകരരെ വധിച്ച ശേഷം വീരമൃത്യു; ആദരമര്‍പ്പിച്ച് രാജ്യം – Kairali News | Kairali News Live\nKashmir: കശ്മീരില് അഞ്ച് തീവ്രവാദികള് പൊലീസ് പിടിയില്\nKashmir: കാശ്മീര് റിക്രൂട്ട്‌മെന്റ് കേസ്സില് 10 പ്രതികളുടെ ശിക്ഷ ഹൈക്കോടതി ശരിവച്ചു.\nപ്രതേകപദവി റദ്ദാക്കിയതോടെ കശ്മീരിലെ സംഘര്‍ഷങ്ങളും ഏറ്റുമുട്ടലുകളും കുറഞ്ഞുവെന്ന കേന്ദ്ര സര്‍ക്കാര് വാദങ്ങള് പൊളിയുന്നു\nജമ്മു: ഉത്തരാഖണ്ഡുകാരനായ ലാന്‍സ് നായ്ക് മോഗന് നാഥ് ഗോസ്വാമിയെന്ന പേര് രാജ്യ ചരിത്രം ധീരതയുടെ ലിപികളില് എഴുതും. കശ്മീരില് പതിനൊന്നുദിവസം നീണ്ടുനിന്ന വിവിധ ഏറ്റുമുട്ടലുകളില് പത്തു ഭീകരരെ വകവരുത്താന് പങ്കാളിയായി വീരമൃത്യു വരിച്ച മോഹന് ഗോസ്വാമിയുടെ മൃതദേഹം വന് ജനാവലിയുടെ സാന്നിധ്യത്തില് ജന്മനാടായ ഉത്തരാഖണ്ഡിലെ ഹല്‍ദ്വാനിയില് സംസ്‌കരിച്ചു.\nഉത്തരാഖണ്ഡിലെ നൈനിത്താള് സ്വദേശിയാണ് മോഹന് ഗോസ്വാമി. 2002-ലാണ് അദ്ദേഹം സൈനിക സേവനത്തിലെത്തിയത്. ജമ്മു കശ്മീരില് തന്റെ യൂണിറ്റ് ഏറ്റെടുക്കുന്ന എല്ലാ ഓപ്പറേഷനുകളിലും മുന്‍നിരയില് നില്‍ക്കുന്ന ജവാനായിരുന്നു ഗോസ്വാമി. ഇക്കഴിഞ്ഞ ഓഗസ്റ്റ് 23 നായിരുന്നു ഗോസ്വാമിയുള്‍പ്പെട്ട യൂണിറ്റ് കശ്മീരിലെ ഹന്ദ്‌വാരയില് ഭീകരരുമായി ഏറ്റുമുട്ടലാരംഭിച്ചത്. ഈ ഏറ്റുമുട്ടലില് മൂന്നു ഭീകരരെയാണ് വകവരുത്തിയത്. തൊട്ടുപിന്നാലെ 26,27 തീയതികളിലായി റഫിയാബാദില് വീണ്ടും ഏറ്റുമുട്ടല്. ഇവിടെയും മൂന്നു ഭീകരരെ വധിച്ചു. ഒരാളെ ജീവനോടെ പിടിക്കുകയും ചെയ്തു. തൊട്ടുപിന്നാലെ കുപ്‌വാരയിലെ ഹഫ്രുദയില് വീണ്ടും ഏറ്റുമുട്ടല്. വനത്തില് ഒളിച്ചിരുന്ന ഭീകരരുമായി ദിവസങ്ങള് നീണ്ടു പോരാട്ടം. നാലു ഭീകരരെ വധിച്ച ശേഷമാണ് ഗോസ്വാമിക്കു വെടിയേറ്റത്. വ്യഴാഴ്ചയായിരുന്നു സംഭവം.\nവീരമൃത്യു വരിച്ച ഗോസ്വാമിയുടെ മൃതദേഹം ഇന്നലെയാണ് ജന്മനാട്ടിലെത്തിച്ചത്. ഉത്തരാഖണ്ഡ് തൊഴില്‍മന്ത്രി ഹരീഷ് ചന്ദ്ര ദുര്‍ഗാപാലും അന്ത്യാഞ്ജലി അര്‍പ്പിക്കാനെത്തിയിരുന്നു. ഭാര്യയും ഏഴുവയസുള്ള മകളുമടങ്ങുന്ന മോഹന് ഗോസ്വാമിയുടെ കുടുംബത്തിന് എല്ലാ സഹായവും നല്‍കുമെന്ന് അദ്ദേഹം അറിയിച്ചു. പുതിയ വീടിന്റെ പണി ഉടന് പൂര്‍ത്തിയാക്കാമെന്നു മാതാവിന് വാക്കുകൊടുത്താണ് ഒരു മാസം മുമ്പ് അവധി കഴിഞ്ഞു മോഹന് ഗോസ്വാമി ക്യാമ്പിലേക്കു മടങ്ങിയത്.\nTags: Breave DeathJammu KashmirKashmirLans Naik Mohan GoswamyTerrorists


അന്ന് തബ്ലീഗ് കോവിഡ്, ഇന്ന് തബ്ലീഗ് പ്ലാസ്മ - Boolokam\nഡല്‍ഹിയില് നിന്നൊരു സന്തോഷവാര്‍ത്തയുണ്ട്. ഇന്ത്യയിൽ ആദ്യമായി പ്ലാസ്മ തെറാപ്പി ചികിത്സയ്ക്ക് വിധേയനായ 49-കാരന് കോവിഡില് നിന്നു പൂര്‍ണമായി മുക്തനായിരിക്കുന്നു. ഏപ്രില് നാലുമുതല് രോഗബാധിതനായ ഇയാള് എട്ടുമുതല് വെന്റിലേറ്ററിലായിരുന്നു. വീട്ടുകാരുടെ അഭ്യര്‍ഥനയെത്തുടര്‍ന്നാണ് ഇയാള്‍ക്ക് പ്ലാസ്മ തെറാപ്പി ചെയ്തത്. മൂന്നാഴ്ച മുന്‍പ് രോഗം ഭേദമായ വ്യക്തിയായിരുന്നു പ്ലാസ്മ ദാതാവ്. തെറാപ്പി കഴിഞ്ഞ് നാലു ദിവസത്തിനുള്ളില് വെന്റിലേറ്ററില് നിന്നു മാറ്റി. രണ്ടു ദിവസം കഴിഞ്ഞപ്പോള് ടെസ്റ്റ് നെഗറ്റീവായി. ഇന്നലെ രാവിലെ ഡല്‍ഹിയിലെ സാകേത് ആശുപത്രിയില് നിന്ന് ഡിസ്ചാര്‍ജ് ചെയ്തു. മുകളില്‍പ്പറഞ്ഞ കാര്യങ്ങളൊക്കെയും എല്ലാ മാധ്യമങ്ങള്‍ക്കും ഇന്നലെ മുതല് ഹോട്ട് ന്യൂസായിരുന്നു. ചൈനയിലൊക്കെ പരീക്ഷണാടിസ്ഥാനത്തില് മാത്രം കണ്ട കോണ്‍വലസന്റ് പ്ലാസ്മ തെറാപ്പി ഇങ്ങ് ഇന്ത്യയില് വിജയകരമായത് എല്ലാവരും ആഘോഷിച്ചിട്ടുണ്ട്.\nപക്ഷേ അധികമാരും ശ്രദ്ധിക്കാതെ പോയ മറ്റൊരു കാര്യം കൂടി ഡല്‍ഹിയിലുണ്ടായിട്ടുണ്ട്. രോഗം ഭേദമായ വ്യക്തികളുടെ രക്തത്തിലെ പ്ലാസ്മ ഉപയോഗിച്ച് രോഗികളെ ചികിത്സിക്കുന്ന രീതിയാണ് കോണ്‍വലസന്റ് പ്ലാസ്മ തെറാപ്പി. അതിനായി രോഗം ഭേദമയയവര് മുന്നോട്ടുവരണം. പക്ഷേ ഡോണേഴ്സിനെ കണ്ടെത്താനാകാതെ ഡല്‍ഹി സര്‍ക്കാര് വിഷമിക്കുന്ന കാഴ്ചയാണു കഴിഞ്ഞദിവസങ്ങളില് പുറത്തുവന്നത്. ഡോണേഴ്സിനു വേണ്ടി മുഖ്യമന്ത്രി വാര്‍ത്താ സമ്മേളനം നടത്തി. ഒടുവില് സര്‍ക്കാരിന്റെ ആശങ്കകള് പരിഹരിച്ചുകൊണ്ട് ഡല്‍ഹിയിലെ ആശുപത്രികളില് നിന്നു രോഗം ഭേദമായി ഡിസ്ചാര്‍ജായ മുന്നൂറോളം പേര് പ്ലാസ്മ ഡൊണേറ്റ് ചെയ്യാനായി മുന്നോട്ടുവന്നിരിക്കുന്നു. ഈ വന്നയാളുകള്‍ക്കൊക്കെയും ഒരു പ്രത്യേകതയുണ്ട്. ഈ വന്നതൊക്കെയും തബ്‌ലീഗ് സമ്മേളനത്തില് പങ്കെടുത്തതിന്റെ പേരില് രാജ്യത്തുടനീളം നടന്ന വംശീയവെറി ഏറ്റുവാങ്ങേണ്ടി വന്നവരാണ്. അവരാണിപ്പോള് പ്ലാസ്മാ ദാതാക്കളായി മുന്നോട്ടുവന്നിരിക്കുന്നത്. തെലങ്കാനയിലും ആന്ധ്രയിലും തങ്ങള് പ്ലാസ്മ ഡൊണേറ്റ് ചെയ്യുമെന്നാണ് അവിടെ രോഗം ഭേദമായ തബ്‌ലീഗ് ജമാഅത്തുകാര് പറഞ്ഞത്. എന്നുകരുതി ‘തബ്‌ലീഗ് കോവിഡ്’ എന്ന സ്ക്രോള് മാറ്റി ‘തബ്‌ലീഗ് പ്ലാസ്മ’ എന്ന് ചാനലുകളില് വരുമെന്നാരും കരുതരുത്.\nPrevious articleഇവരൊക്കെ പഠിപ്പിച്ചിട്ടും സായിപ്പ് കണ്ടു പിടിച്ചതും ചൈനയിൽ ഉൽപ്പാദിപ്പിക്കുന്നതും അല്ലാതെ എന്തുണ്ട് നമുക്ക് മിച്ചം ?\nNext articleആശയം കൊണ്ട് നേരിടാൻ കഴിഞ്ഞില്ലെങ്കിൽ സ്ത്രീകളുടെ ചിത്രങ്ങൾ മോർഫ് ചെയ്യുന്ന സംഘപരിവാർ മനോരോഗം


കേരളത്തില് താലിഡോമൈഡിന്റെ ഉപയോഗം വ്യാപകമായതായി കണ്ടെത്തല്\nSaturday 24th November 2012 1:11pm\nSaturday 24th November 2012 12:48pm\nപാലക്കാട്: വലിയ തോതിലുള്ള പാര്‍ശ്വഫലങ്ങളുള്ള താലിഡൊമൈഡ് മരുന്നുകള്‍കേരളത്തില് വ്യാപകമായി ഉപയോഗിക്കുന്നതായി കണ്ടെത്തല്.\nഇന്ത്യയില് നാല് കൊല്ലം മുന്‍പാണ് താലിഡോമൈഡ് നിരോധിച്ചത്. ലക്ഷക്കണക്കിന് ഗര്‍ഭസ്ഥ ശിശുക്കളില് ജനിതക വൈകല്യം ഉണ്ടാക്കിയതിനെ തുടര്‍ന്നാണ് താലിഡോമൈഡ് നിരോധിക്കപ്പെട്ടത്.\nഎന്നാല് കേരളത്തിലെ എല്ലാ മെഡിക്കല് ഷോപ്പുകളിലും ഈ മരുന്ന് ഇന്ന് ലഭ്യമാണ്. കേരളത്തിലെ ആളുകള് ലഹരിക്കായി താലിഡോമൈഡ് വ്യാപകമായി ഉപയോഗിക്കുന്നതായും അന്വേഷണത്തില് കണ്ടെത്തിയിട്ടുണ്ട്.\nഇന്നലെ കുന്ദമംഗലം മടവൂരില് വെച്ച് മയക്ക് ഗുളികയുടെ വന്‍ശേഖരണം പോലീസ് പിടികൂടിയിരുന്നു. സ്പാസ് മോ, പ്രോക്‌സി പോണ്, നൈട്രാ വെറ്റ് ടണ് എന്നീ പേരുകളിലുള്ള ഗുളികകളായിരുന്നു ഇവ.\nചുമയ്ക്കും ചെറിയ സന്ധിവാതത്തിനും വരെ ഇന്ന് പല ഡോക്ടര്‍മാരും താലിഡോമൈഡ് കുറിച്ച് കൊടുക്കുന്നുണ്ട്. എന്നാല് മാറില്ലെന്ന് ഉറപ്പുള്ള കാന്‍സര് അസുഖങ്ങളുടെ വേദനയില് നിന്ന് മോചനം ലഭിക്കാനായി മാത്രമേ ഉപയോഗിക്കാവൂ എന്ന് സര്‍ക്കാര് നിഷ്‌ക്കര്‍ഷിച്ച മരുന്ന് കൂടിയാണ് ഇത്.\nഹെറോയിന് തുല്യമായ ലഹരി ഇത് നല്‍കുമെന്നതിനാലാണ് പല യുവാക്കളേയും ഈ മരുന്നിലേക്ക് നയിക്കുന്നത്. 1950 മുതല് 15 വര്‍ഷം അമേരിക്കയിലും യൂറോപ്പിലും വന് ദുരന്തമാണ് താലിഡോമൈഡ് ഉപയോഗം മൂലം ഉണ്ടായത്.\nലക്ഷകണക്കിന് കുഞ്ഞുങ്ങള് കൈകാലുകള് ഇല്ലാതെ പിറന്നതിന്റെ കാരണം അന്വേഷിച്ചതില് നിന്നാണ് താലിഡോമൈഡിന്റെ വ്യാപക ഉപയോഗം മൂലമാണ് ഇത് സംഭവിച്ചതെന്ന് വ്യക്തമായത്.\nഅന്ന് ഗര്‍ഭകാലത്ത് സ്ത്രീകള്‍ക്ക് ആദ്യത്തെ മൂന്ന് മാസം ഉണ്ടാകുന്ന ഛര്‍ദ്ദി നില്‍ക്കാനായി ഡോക്ടര്‍മാര് നില്‍കിയിരുന്ന മരുന്നായിരുന്നു ഇത്.ഈ മരുന്ന കഴിക്കുന്ന പല സ്ത്രീകള്‍ക്കും ജനിക്കുന്ന കുട്ടികള് ജനിതക വൈകല്യമുള്ളവരായിരുന്നു.\nപിന്നീട് ഗ്രുവെന്തല് എന്ന കമ്പനി ഇതിന്റെ ഇരകള്‍ക്ക് 326 കോടി രൂപ നഷ്ടപരിഹാരം നല്‍കിയാണ് ഇതില് നിന്നും തലയൂരിയത്.


കനത്ത മഴ: ഭൂതത്താന്‍കെട്ടില് റോഡ് ഇടിഞ്ഞ് താണു ഗതാഗതം നിലച്ചു - themediasyndicate\nകനത്ത മഴ: ഭൂതത്താന്‍കെട്ടില് റോഡ് ഇടിഞ്ഞ് താണു ഗതാഗതം നിലച്ചു\nകോതമംഗലം: ഭൂതത്താന്‍കെട്ടില് കലുങ്ക് തകര്‍ന്നതിനെ തുടര്‍ന്ന് മുപ്പത് അടിയോളം വീതിയില് റോഡ് ഇടിഞ്ഞ് താണു. സംഭവത്തില് ബൈക്ക് യാത്രികരായ സഹോദരങ്ങള് അപകടത്തില്‍പ്പെട്ടു. റോഡ് തകര്‍ന്നതോടെ വടാട്ടുപാറ, ഇടമലയാര് പ്രദേശങ്ങളും താളുംകണ്ടം, പോങ്ങന്‍ചോട് ആദിവാസി കോളനികളും ഒറ്റപ്പെട്ടു. ഇന്ന് പുലര്‍ച്ചെ 5.10 ഓടെയാണ് അപകടം. കോതമംഗലം-ഇടമലയാര് റോഡില് ഭൂതത്താന്‍കെട്ടില് ഹിന്ദുസ്ഥാന് ന്യൂസ്പ്രിന്റ്സിന്റെ പഴയ സോണല് ഓഫീസിന് സമീപമാണ് ഈറ്റ കനാല് കലുങ്കും ഇരുവശം റോഡും ഇടിഞ്ഞ് നിലംപൊത്തിയത്.\nകലുങ്കിന്റെ കോണ്‍ക്രീറ്റ് സ്ലാബുകള് നിലത്തടിഞ്ഞു. അപകടസമയത്ത് വാഹനങ്ങള് വലിയ വാഹനങ്ങള് കടന്നുപോകാതിരുന്നതിനാലും ഡാമിലെ ജലനിരപ്പ് കുറവായിരുന്നതിനാലും വന്‍ദുരന്തം ഒഴിവായി. ഭൂതത്താന്‍കെട്ട് സ്വദേശി ആപ്പിളളില് ജയന് (33) സഹോദരന് വിജയന് (37) എന്നിവര് ബൈക്കില് ഇതുവഴി കടന്ന് പോകുമ്പോഴാണ് അപകടം.വിജയന് കരക്ക് കയറുവാന് സാധിച്ചെങ്കിലും മണ്ണിലും കല്‍കെട്ടിനും ഇടയില് ജയന് കുടുങ്ങി. പിന്നീട് സമീപവാസികളും വാഹന യാത്രക്കാരും ചേര്‍ന്നാണ് ജയനെ രക്ഷപ്പെടുത്തിയത്.ബൈക്ക് മണ്ണിനടിയില് അകപ്പെട്ടു. ഇരുവരെയും പരിക്കുകളോടെ കോതമംഗലത്തെ ആശുപത്രിയില് പ്രവേശിപ്പിച്ചു.\nവടാട്ടുപാറ, ഇടമലയാര് പ്രദേശവാസികളും താളുംകണ്ടം, പോങ്ങന്‍ചോട് ആദിവാസി കോളനി നിവാസികളുമടക്കം ആയിരക്കണക്കിനാളുകളാണ് പുറംലോകവുമായി ബന്ധപ്പെടുവാന് മാര്‍ഗ്ഗമില്ലാതെ കുടുങ്ങിയിരിക്കുന്നത്. ഈ മേഖലയിലെ ആളുകള് ആശുപത്രി ആവശ്യങ്ങള്‍ക്കും ജോലി സ്ഥലത്തേക്കും വിദ്യാലയങ്ങളിലേക്കും പോകുവാനായി ആശ്രയിക്കുന്ന റോഡാണ് തകര്‍ന്നത്. ഭൂതത്താന്‍കെട്ട് ഡാംബാരേജ്, ഇടമലയാര് വൈദ്യുത പ്രോജക്ടുകളിലേക്കുമെല്ലാം എത്തിച്ചേരാനുളള ഏക മാര്‍ഗ്ഗമാണ് തകര്‍ന്നടിഞ്ഞ റോഡ്.\nTags: കനത്ത മഴ: ഭൂതത്താന്‍കെട്ടില് റോഡ് ഇടിഞ്ഞ് താണു ഗതാഗതം നിലച്ചു\nഹിന്ദുക്കളുടെ വിശ്വാസവും ക്ഷേത്രങ്ങളും തകര്‍ക്കുക എന്നത് സര്‍ക്കാരിന്റെ രഹസ്യനയം, സുപ്രീംകോടതി വിധി വളച്ചൊടിച്ച് രാജസേനന്


കൊവിഡ് സീസണല് രോഗമായേക്കും..? വാക്‌സിന് കണ്ടെത്തിയില്ലെങ്കില് വരാനിരിക്കുന്നത് വലിയ വിപത്ത്, മുന്നറിയിപ്പ് നല്‍കി യുഎസ് ശാസ്ത്രജ്ഞന് - BIGNEWSLIVE | Latest Malayalam News\nവാഷിങ്ടണ്: ലോകത്തെ വിറപ്പിച്ചുകൊണ്ടിരിക്കുന്ന കൊവിഡ് 19 സീസണല് രോഗമായി വരാമെന്ന് യുഎസ് ശാസ്ത്രജ്ഞന്റെ മുന്നറിയിപ്പ്. ലോകരാജ്യങ്ങള് പൂര്‍ണ്ണമായും വൈറസ് വ്യാപനത്തില് നിന്ന് പരിപൂര്‍ണ്ണമായി മുക്തി നേടിയാലും സീസണല് ആയി രോഗം തിരിച്ചുവരാമെന്നാണ് കണ്ടെത്തല്. ഇത് വലിയ ആശങ്കയ്ക്കാണ് വഴിവെച്ചിരിക്കുന്നത്.\nകൊറോണക്കെതിരേ വാക്സിന് നിര്‍ബന്ധമായും കണ്ടെത്തേണ്ടതിന്റെ ആവശ്യകതയാണ് ഉയരുന്നത്. നിലവില് ലോകത്താകമാനമായി നാല് ലക്ഷം പേരെ ബാധിച്ച രോഗം മൂലം 21000 ത്തോളം പേരാണ് ഇതുവരെ മരണപ്പെട്ടത്. ശിശിരകാലത്തിനോടടുക്കുന്ന ദക്ഷിണാര്‍ദ്ധഗോളത്തിലെ രാജ്യങ്ങളിലാണ് ഇപ്പോള് പുതിയ കേസുകള് കാണുന്നതെന്നാണ് യുഎസ് നാഷണല് ഹെല്‍ത്ത് ഇന്‍സ്റ്റിറ്റ്യൂട്ട് ശാസ്ത്രജ്ഞനായ ആന്തോണി ഫൗസിയുടെ നിരീക്ഷണം.\nആന്തോണി ഫൗസിയുടെ വാക്കുകള്;\n‘ദക്ഷിണാഫ്രിക്കാ, ദക്ഷിണാര്‍ദ്ധ ഗോളത്തിലെ മറ്റ് രാജ്യങ്ങള് എന്നിവിടങ്ങളിലാണ് ഇപ്പോള് നമ്മള് കൊവിഡ് കേസുകള് കാണുന്നത്. ശിശിരകാലത്തിലേക്ക് അവര് കടക്കുമ്പോഴാണ് ഇത് കാണുന്നത്. രണ്ടാം ഘട്ട സീസണിലേക്ക് ഇത് കടക്കുമെന്ന സൂചനയാണ് ഇതില് നിന്ന് ലഭിക്കുന്നത്. എത്രയും പെട്ടെന്ന് ടെസ്റ്റുകളിലൂടെ രോഗം സ്ഥിരീക്കേണ്ട സംവിധാനം കണ്ടെത്തേണ്ടതുണ്ട്. മാത്രവുമല്ല വാക്സിന് വികസിപ്പിക്കേണ്ടതിന്റെ ആവശ്യകതയിലേക്കാണ് ഈ നീരീക്ഷണം നമ്മെ കൊണ്ടെത്തിക്കുന്നത്. അങ്ങനെയാണെങ്കില് അടുത്ത കോവിഡ് സീസണാകുമ്പോഴേക്കും നമുക്ക് തയ്യാറെടുക്കാനാവും.\nനിലവില് ചൈനയും അമേരിക്കയും വാക്സിന് പരീക്ഷണത്തിന്റെ ഒടുവിലത്തെ ഘട്ടത്തിലെത്തിനില്‍ക്കുകയാണ്. മനുഷ്യരില് വാക്സിന് പരീക്ഷണം പുരോഗമിക്കുകയാണ്. യാഥാര്‍ഥ്യമാകുമ്പോഴേക്കും ചുരുങ്ങിയത് ഒന്നര വര്‍ഷമെടുക്കും. മലേറിയക്കെതിരായ ഹൈഡ്രോക്സി ക്ലോറോക്വിന് മരുന്നുകളാണ് നിലവില് കൊവിഡിനെതിരായ മരുന്നായി ഉപയോഗിക്കുന്നത്. തണുത്ത കാലവസ്ഥ മനുഷ്യരില് പ്രതിരോധ ശേഷി കുറയ്ക്കുമെന്നതിനാലും തണുത്ത അന്തരീക്ഷത്തില് വൈറസ് അടങ്ങിയ ജലകണങ്ങള് അന്തരീക്ഷത്തില് തങ്ങിനില്‍ക്കാന് സാധ്യതയുള്ളതിനാലും തണുപ്പ് കാലമായിരിക്കും കൊവിഡ് വ്യാപനം വീണ്ടും ആവര്‍ത്തിക്കാനുള്ള സാധ്യതയെന്നാണ് നിലവിലെ നിരീക്ഷണം.\nമാത്രവുമല്ല ചൂടുള്ള കാലവസ്ഥയില് വൈറസുകള് തണുപ്പ് കാലാവസ്ഥയേക്കാള് വേഗത്തില് ജീര്‍ണ്ണിക്കുന്നു എന്നതും കാരണമാണ്. പരീക്ഷണങ്ങളെല്ലാം അതിന്റെ ആദ്യഘട്ടത്തിലായതിനാല് തന്നെ ഇത് ഐക്യരാഷ്ട്രസഭയോ മറ്റ് അന്താരാഷ്ട്ര സംവിധാനങ്ങളോ ഇതുവരെ സ്ഥിരീകരിച്ചിട്ടില്ല. കൊവിഡിനെതിരായ പോരാട്ടത്തില് നാം വിജയിക്കുമെന്ന് തന്നെയാണ് പ്രതീക്ഷ. പക്ഷെ മറ്റൊരു സീസണിനായി നാം തീര്‍ച്ചയായും തയ്യാറായിരിക്കേണ്ടതുണ്ട്.\nTags: coronavirusCould Become SeasonalTop US Scientist\nകൊറോണ; പ്രമുഖ വിമാനക്കമ്പനികള് പ്രതിസന്ധിയില്, ജീവനക്കാരുടെ ശമ്പളത്തില് നിയന്ത്രണം\n'പ്രധാനമന്ത്രിയാണ് സൈന്യാധിപന്, ജനങ്ങള് സൈനികരും'; മോഡിയുടെ ലോക്ക് ഡൗണ് പ്രഖ്യാപനത്തെ സ്വാഗതം ചെയ്ത് പി ചിദംബരം, സാമ്പത്തിക പ്രതിസന്ധി പരിഹരിക്കാന് പത്ത് മാര്‍ഗ്ഗ നിര്‍ദേശങ്ങളും\nമദ്യശാലകള് അടച്ചത് സാമൂഹിക വിപത്താകുമോ എന്ന് ആശങ്കയുണ്ട്; ആരോഗ്യ പ്രവര്‍ത്തകരും ഇക്കാര്യം ചൂണ്ടിക്കാട്ടുന്നു; കടകംപള്ളി സുരേന്ദ്രന്


കൊയിലാണ്ടിയിൽ വാഹനാപകടം; രണ്ട് മരണം, മൂന്ന് പേര്‍ക്ക് പരിക്ക്\nകൊയിലാണ്ടി NH 17-ൽ ഗ്യാസ് ടാങ്കർ ലോറിയും മീൻ ലോറിയും തമ്മിലുണ്ടായ അപകടത്തിൽ രണ്ട് മരണം. മലപ്പുറം തിരുനാവായ സ്വദേശി ജാഫര്(42), തമിഴ്‌നാട് സ്വദേശി രാജേന്ദ്രന് (48) എന്നിവരാണ് മരിച്ചത്. രണ്ടു വാഹനത്തിന്റെയും ഡ്രൈവമാരാണ് മരിച്ചത്.\nKoyilandy, First Published Jul 18, 2019, 1:06 PM IST\nകോഴിക്കോട്: കൊയിലാണ്ടി NH 17-ൽ ഗ്യാസ് ടാങ്കർ ലോറിയും മീൻ ലോറിയും തമ്മിലുണ്ടായ അപകടത്തിൽ രണ്ട് മരണം. മലപ്പുറം തിരുനാവായ സ്വദേശി ജാഫര്(42), തമിഴ്‌നാട് സ്വദേശി രാജേന്ദ്രന് (48) എന്നിവരാണ് മരിച്ചത്. രണ്ടു വാഹനത്തിന്റെയും ഡ്രൈവമാരാണ് മരിച്ചത്. പൊലീസും ഫയര്‍ഫോഴ്‌സും ഓട്ടോ ഡ്രൈവര്‍മാരും ചേര്‍ന്ന് ഏറെ പാടുപെട്ടാണ് ലോറിക്കുള്ളില് കുടുങ്ങിയവരെ പുറത്തെടുത്തത്.\nഅപകടത്തില് മറ്റ് മൂന്നുപേരെ കോഴിക്കോട് മെഡിക്കല് കോളേജില് പ്രവേശിപ്പിച്ചു. ഇന്ന് പുലർച്ചെ 2.40 തോടെ കൊയിലാണ്ടി ടൗണിൽ ദേശീയ പാതയിൽ ബസ് സ്റ്റാന്‍റിനടുത്താണ് അപകടം. വാഹനത്തിലുണ്ടായിരുന്ന4പേർക്കും ഒരു വഴിയാത്രക്കാരനും അടക്കം5പേര്‍ക്ക് അപകടത്തിൽ പരിക്കേറ്റിരുന്നു.\nകോഴിക്കോട് ഭാഗത്ത് നിന്നും കണ്ണൂർ ഭാഗത്തേക്ക് മീൻ കയറ്റി പോകുകയായിരുന്ന KL 55 K 8047 കണ്ടെയ്നർ ലോറിയും മംഗലാപുരത്ത് നിന്നും എല്‍പിജി ഗ്യാസ് കയറ്റിവന്ന TN 88 - A- 8581 നമ്പർ ടാങ്കർ ലോറിയുമാണ് അപകടത്തിൽപ്പെട്ടത്. മീൻ വണ്ടിയിൽ ഉണ്ടായിരുന്ന മലപ്പുറം തിരൂരുകാരായ ബാപ്പു ഉൾപ്പെടെയുള്ളവർക്കാണ് പരുക്കേറ്റത്.\nLast Updated Jul 18, 2019, 1:29 PM IST


സംസ്ഥാനത്ത് ഇന്ന് 2397 പേര്‍ക്ക് കൊവിഡ്; 2225 പേര്‍ക്ക് രോഗമുക്തി, ആറ് മരണം | covid details of kerala by pinarayi vijayan\nസംസ്ഥാനത്ത് ഇന്ന് 2397 പേര്‍ക്ക് കൊവിഡ്; 2225 പേര്‍ക്ക് രോഗമുക്തി, ആറ് മരണം\nതിരുവനന്തപുരം ജില്ലയില് രോഗം ശക്തമായി പടരുകയാണ്. ഇന്ന് 408 പേരാണ് തലസ്ഥാനത്ത് രോഗ ബാധിതരായത്. അതിൽ തന്നെ 49 പേരുടെ ഉറവിടം വ്യക്തമല്ല.\ntrivandrum, First Published Aug 29, 2020, 6:02 PM IST\nതിരുവനന്തപുരം: സംസ്ഥാനത്ത് ഇന്ന് 2397 പേര്‍ക്ക് കൊവിഡ്. ഇതില് 2137 പേര്‍ക്ക് സമ്പര്‍ക്കത്തിലൂടെയാണ് രോഗം സ്ഥിരീകരിച്ചത്. ഇന്ന് രോഗമുക്തി നേടിയത് 2225 പേരാണ്. അതേസമയം ഇന്ന് ആറ് മരണങ്ങള് കൊവിഡ് മൂലമാണെന്ന് സ്ഥിരീകരിച്ചു. തിരുവനന്തപുരം ജില്ലയില് രോഗം ശക്തമായി പടരുകയാണ്. ഇന്ന് 408 പേരാണ് തലസ്ഥാനത്ത് രോഗ ബാധിതരായത്. അതിൽ തന്നെ 49 പേരുടെ ഉറവിടം വ്യക്തമല്ല. മലപ്പുറം,തൃശ്ശൂര്, കൊല്ലം ജില്ലകളില് ഇന്ന് ഇരുനൂറിലേറെ കൊവിഡ് കേസുകളാണ് ഉള്ളത്.\nരോഗം വരാതെ എല്ലാവരും ശ്രദ്ധിച്ചേ മതിയാവു.അസാധാരണമായ ഒരുലോകസാഹചര്യം. ആ ഘട്ടത്തിലാണ് തിരുവോണം എത്തുന്നത്. അതിനാൽ തന്നെ അസാധാരണമാം വിധം മ്ലാനമായ അന്തരീക്ഷത്തെ മുറിച്ചു കടക്കാൻ നമ്മുക്ക് കഴിയും എന്ന പ്രത്യാശ പടർത്തി കൊണ്ടാവാണം ഇക്കുറി ഓണാഘോഷണം. ഓണം വലിയ പ്രതീക്ഷയും പ്രത്യാശയുമാണ്. ഏത് പ്രതികൂലസാഹചര്യത്തിനും അപ്പുറം അനുകൂലമായ ഒരു കാലമുണ്ടെന്ന പ്രതീക്ഷ ഭാവിയെ കൂടി പ്രസക്തമാക്കുന്ന സങ്കൽപമാണ്. മാനുഷരെല്ലാം ഒന്നിച്ചുണ്ടായിരുന്ന കാലം പണ്ട് ഉണ്ടായിരുന്നുവെന്ന് ഓണം നമ്മെ പഠിപ്പിക്കുന്നു.\nഎല്ലാ മനുഷ്യരും ഒരുമയിലും സ്നേഹത്തിലും സമൃദ്ധിയിലും കഴിയുന്ന കാലം ഉണ്ടാവും എന്ന പ്രതീക്ഷയിൽ പ്രയത്നിക്കുന്ന എല്ലാവർക്കും ഊർജ്ജം നൽകുന്നതാണ് ആ സങ്കൽപം. ഓണത്തിന് ഒന്നിച്ചിരുന്ന് ഉണ്ണുന്നതും ഓണത്തിന് ഒത്തുകൂടുന്നതും മലയാളിയുടെ ശീലമാണ്. ലോകത്തെവിടെ നിന്നും ഓണത്തിന് വീട്ടിലെത്തുന്നതാണ് മലയാളിയുടെ ശീലം.\nകൊവിഡ് സൃഷ്ടിച്ച പ്രതിസന്ധിക്കും പ്രയാസങ്ങൾക്കും ഇടയിൽ ആനുകൂല്യങ്ങളും സഹായങ്ങളും എത്തിക്കാൻ സർക്കാരിനായി. എല്ലാ വേർതിരിവുകൾക്കും അതീതരായി എല്ലാവരും ഒന്നിച്ചു കഴിയുന്ന നല്ല നാളേയ്ക്കുള്ള പ്രചോദനമാകട്ടെ ഓണം. കൊവിഡ് പരിമിതികൾക്കുള്ളിൽ നിന്നും നമ്മുക്ക് ഓണം ആഘോഷിക്കാം. എല്ലാ മലയാളികൾക്കും ഓണാശംസകൾ.\nഎല്ലാ മുൻകരുതലോടെയും വേണം ഓണം ആഘോഷിക്കാൻ. കൊവിഡ് വൈറസ് വ്യാപനത്തിന് ഇടനൽകുന്ന ഒരു കാര്യവും ആരും ചെയ്യരുത്. സമൂഹസദ്യയും പരിപാടികളും ഒഴിവാക്കണം. ഓണത്തിന് ബന്ധുക്കളുടേയും സുഹൃത്തുകളുടേയും വീട് സന്ദർശിക്കുന്ന പതിവ് വേണ്ടെന്ന് വയ്ക്കണം. റിവേഴ്സ് ക്വാറന്‍റീനില് കഴിയുന്ന വൃദ്ധരെ സന്ദർശിക്കരുത്. ഓണ്‍ലൈന് സംവിധാനത്തിലൂടെ പരസ്പരം കാണാനും സന്തോഷം പങ്കുവയ്ക്കാനും ശ്രമിക്കുക.\nനാളെ ഉത്രാടമാണ്. കടകളിൽ പോകുമ്പോൾ കുട്ടികളേയും പ്രായമായവരേയും കൊണ്ടു പോകരുത്. ഒരു വീട്ടിൽ നിന്നും ഒന്നോ രണ്ടോ പേർ മാത്രം ഷോപ്പിംഗിനായി പോകുക. പോകുന്നവർ കൈകൾ സാനിറ്റൈസ് ചെയ്യാനും മാസ്ക് ധരിക്കാനും തയ്യാറാവണം. നേരത്തെ കടകളിൽ തിരക്ക് കൂടുമ്പോൾ ഷട്ടർ താഴ്ത്തുന്ന പതിവ് കടയുടമകൾ കാണിക്കാറുണ്ട്. ഇക്കുറി എവിടെയും നിയന്ത്രണവിധേയമായി മാത്രമേ ആളുകളെ കടയിൽ കയറ്റാവു എന്ന് നിർദേശിച്ചിട്ടുണ്ട്. പഴയ പോലെ ഷട്ടർ അടച്ചിടാനും പാടില്ല. അതിലൂടെ വായുസഞ്ചാരം കുറയും, രോഗവ്യാപനം ഉണ്ടാവും.\nഫോണിലൂടെ സാധനങ്ങൾ ഓർഡർ ചെയ്യാനും വീട്ടിൽ ഡെലിവറി ചെയ്യാനും സൗകര്യം ഉള്ളവർ ആ സാധ്യത ഉപയോഗിക്കണം. വിളിച്ച് അന്വേഷിക്കാൻ പറ്റുന്ന കടകളിൽ തിരക്കുണ്ടോ എന്ന് അന്വേഷിച്ച ശേഷം പോകുക. തിരക്ക് കുറയ്ക്കാൻ വേണ്ടിയാണ് കടകളുടെ പ്രവർത്തനസമയം കുറച്ചത്. കടകളിൽ കയറിയാൽ അവശ്യമുള്ള സാധനം വാങ്ങി തിരിച്ചു പോകണം. ബില്ലുകൾ പണമായി നൽകുന്നതിന് പകരം കഴിയാവുന്നത്ര ഡിജിറ്റലാക്കാൻ ശ്രദ്ധിക്കണം. എല്ലാ കടകളിലും ബ്രേക്ക് ദ ചെയിൻ കൗണ്ടര് വേണം. കൈകൾ സാനിറ്റൈസ് ചെയ്യാനുള്ള സൗകര്യം കടയിൽ വേണം. കടയിലേക്ക് കയറുമ്പോഴും ഇറങ്ങുമ്പോഴും കൈകൾ ശുചിയാക്കണം. ഷോപ്പിംഗ് കഴിഞ്ഞു വന്നാൽ ദേഹം ശുചിയാക്കി വേണം അകത്തേക്ക് കേറാൻ.\nകൊവിഡ് ബാധ വർധിക്കുന്ന സാഹചര്യമാണ്. അതിനാൽ ഓണത്തിരക്ക് നിയന്ത്രിക്കാൻ കർശന നിർദേശം പൊലീസിന് നൽകിയിട്ടുണ്ട്. പോപ്പുലർ ഫിനാൻസുമായി ബന്ധപ്പെട്ട സാമ്പത്തിക തട്ടിപ്പ് അന്വേഷിക്കാൻ പത്തനംതിട്ട പൊലീസ് മേധാവി കെജി സൈമണിൻ്റെ നേതൃത്വത്തിൽ 25 അംഗ സംഘത്തിന് നേതൃത്വം നൽകി. ദക്ഷിണമേഖല ഐജി ഹർഷിത അട്ടല്ലൂരി അന്വേഷണത്തിന് മേൽനോട്ടം വഹിക്കും. തട്ടിപ്പിന് വിദേശബന്ധം സംശയിക്കുന്നതിനാൽ ഇൻ്റർപോളുമായും ബന്ധപ്പെടും. ലുക്ക് ഔട്ട്നോട്ടീസിൻ്റെ അടിസ്ഥാനത്തിൽ ദില്ലി വിമാനത്താവളത്തിൽ വച്ച് പിടിയിലായ സ്ഥാപന ഉടമയുടെ മക്കളെ ഉച്ചയോടെ പത്തനംതിട്ടയിൽ എത്തിച്ചിട്ടുണ്ട്. സ്ഥാപനത്തിൻ്റെ എംഡി തോമസ് ഡാനിയൽ, ഭാര്യയും സ്ഥാപനത്തിന്‍റെ മാനേജിംഗ് പാർടണറുമായ പ്രഭാ ഡാനിയൽ എന്നിവരെ ചങ്ങനാശ്ശേരിയിൽ നിന്നും പിടികൂടിയിട്ടുണ്ട്.\nജിഎസ്‍ടി കോംപൻസേഷനിൽ നമ്മുടെ സംസ്ഥാനം നേരത്തെ നിലപാട് വ്യക്തമാക്കിയതാണ്. നഷ്ഠപരിഹാരം പൂർണമായും കിട്ടിയേ തീരൂ എന്നാണ് നമ്മുടെ നിലപാട്. ഇതിനു വായ്‍പ എടുക്കാനുള്ള ചുമതല സംസ്ഥാനങ്ങളുടെ മേൽ അടിച്ചേൽപ്പിക്കരുത്. അതിന് മൂന്ന് കാരണം ചൂണ്ടിക്കാണിക്കുന്നു. സംസ്ഥാനങ്ങൾക്ക് എടുക്കുന്ന വായ്പയ്ക്ക് കേന്ദ്രസർക്കാരിനേക്കാൾ 1.5-2 ശതമാനം പലിശ നൽകേണ്ടി വരും. രണ്ടാമത്തെ കാരണം കേന്ദ്രസർക്കാർ വായ്‍പാ പരിധി എത്ര ഉയർത്തും എന്നത് അനിശ്ചിതമാണ്. ഓരോ സംസ്ഥാനത്തിനുമുള്ള നഷ്ടപരിഹാരത്തിൽ വലിയ ഏറ്റക്കുറച്ചിലുണ്ട്. ഓരോ സംസ്ഥാനത്തിനും അനുവദിക്കുന്ന ധനക്കമ്മി പരിധിയിലെ ഇളവ് വ്യത്യസ്തമാണ്.\n2020-21 റവന്യൂകമ്മി3ലക്ഷം കോടിയായിരിക്കും എന്നാണ് കണക്ക്. എന്നാൽ ജിഎസ്ടി സെസിൽ നിന്നും 70000 കോടി മാത്രമേ പിരിഞ്ഞു കിട്ടു. ബാക്കി തുക എവിടെ നിന്നും കിട്ടും. ബാക്കിയുള്ള 2.30 ലക്ഷം കോടി ജിഎസ്ടി ഇടിവിലെ നഷ്ടമാണ്. ജിഎസ്ടി നഷ്ടം വഹിക്കുന്നതിലെ വേർതിരിവ് അംഗീകരിക്കാനാവില്ല. ഈ നഷ്ടം കേന്ദ്രം വായ്പ എടുത്ത് നികത്തണം. ജിഎസ്ടി കൗണ്‍സിലില് ഈ നിലപാട് സ്വീകരിച്ച സംസ്ഥാനങ്ങളുടെ ധനമന്ത്രിമാരുടെ യോഗം കേരളം മുൻകയ്യെടുത്ത് നടത്തുന്നുണ്ട്.\nകോഴിക്കോട് കടലുണ്ടിയിൽ നിന്നും 17 നോട്ടിക്കൽ മൈൽ അകലെ അപകടത്തിൽപ്പെട്ട ഫിഷിംഗ് ബോട്ടിലെ തൊഴിലാളികളെ രക്ഷിക്കാനായി. കോഴിക്കോട് കസബ സ്റ്റേഷനിലെ സീനിയർ സിവിൽ ഓഫീസർ വിപി പവിത്രൻ നടത്തിയ സമയോചിതമായ ഇടപെടലാണ് മത്സ്യത്തൊഴിലാളികളുടെ ജീവൻ രക്ഷിച്ചത്. അദ്ദേഹത്തേയും രക്ഷാപ്രവർത്തനത്തിന് നേതൃത്വം നൽകിയ മറ്റു ഉദ്യോഗസ്ഥരേയും അനുമോദിക്കുന്നു.\nസ്വർണക്കടത്തിൽ അന്വേഷണം അതിൻ്റെ വഴിക്ക് നീങ്ങട്ടെ എന്നാണ് ആദ്യമേ ഞാൻ പറഞ്ഞത്. അന്വേഷണത്തിൻ്റെ തുടക്കത്തിൽ വേറൊരു ചിത്രം ജനിപ്പിക്കാൻ ശ്രമിച്ചപ്പോളാണ് അന്വേഷണം മുന്നോട്ട് നീങ്ങട്ടെ എന്ന് ഞാൻ പറഞ്ഞത്. ഞാനിപ്പോഴും അതിൽ തന്നെ ഉറച്ചു നിൽക്കുകയാണ്. പക്ഷേ ബിജെപി ജനം ടിവിയെ തള്ളിപ്പറഞ്ഞത് കടന്ന കയ്യായി പോയി. അങ്ങനെ പറഞ്ഞവർ ജനത്തിന് മുന്നിൽ അപഹാസ്യരാവുകയാണ്. എന്താണ് വസ്തുത എന്ന് എല്ലാവർക്കും അറിയാമല്ലോ. പ്രതിപക്ഷനേതാവിന് ചില സമയത്ത് എന്താണ് പറയേണ്ടത് എന്നറിയില്ല. അതിൻ്റെ ഭാഗമായാണ് ഇതിൽ അദ്ദേഹം സർക്കാരിൻ്റെ ഗൂഢാലോചന ആരോപിക്കുന്നത്.\nനെഞ്ചിടിപ്പ് കൂടുന്നത് ആരുടേതാണെന്ന് കണ്ടറിയാം എന്നു ഞാൻ പറഞ്ഞത് ഏതേലും വ്യക്തിയെ ഉദ്ദേശിച്ചല്ല. അന്വേഷണം ഏങ്ങോട്ട് തിരിയും എന്ന ധാരണയിൽ പറഞ്ഞതാണ്. ഇത്തരം കേസുകളിൽ അന്വേഷണം കൃത്യമായി നടന്നാൽ കുറ്റവാളികളിലേക്ക് എത്തും. പ്രതികളുമായി ബന്ധമുള്ളത് ആരെല്ലാം എന്ന് ഇപ്പോൾ വ്യക്തമാണ്. അന്വേഷണം തുടരട്ടെ.\nമാഹി ബൈപ്പാസിലെ പാലം തകർന്നതിൽ സർക്കാരിന് പങ്കുണ്ടെന്ന പ്രതിപക്ഷനേതാവിൻ്റെ പ്രസ്താവന നേരത്തെ പറഞ്ഞ അദ്ദേഹത്തിൻ്റെ പ്രത്യേകത കൊണ്ട് പറയുന്നതാണ്. പഞ്ചവടിപ്പാലത്തിൻ്റെ കാര്യം അദ്ദേഹം പരാമർശിച്ചതായി കണ്ടു. അതൊക്കെ ഓർക്കുന്നത് നല്ലതാണ്. ആ ബൈപ്പാസിൻ്റെ നിർമ്മാണപ്രവർത്തനം ഉദ്ഘാടനം ചെയ്തത് മുഖ്യമന്ത്രിയാണെന്ന പ്രചാരണം ഒരു വഴിക്ക് നടക്കുന്നുണ്ട്.\nആ ഭൂമി കളക്ടർമാർ വഴി ഏറ്റെടുക്കുക എന്നതാണ് സംസ്ഥാനത്തിൻ്റെ ചുമതല. ആ ജോലി യുഡിഎഫ് സർക്കാർ ചെയ്യാത്തത് കൊണ്ടാണ് കേരളത്തിൽ ദേശീയപാതാവികസനം തീരെ നടക്കാതെ പോയത്. എന്നാൽ എൽഡിഎഫ് സർക്കാർ വന്നപ്പോൾ കേന്ദ്രവുമായി നിരന്തരം ചർച്ചനടത്തുകയും കേന്ദ്രമന്ത്രിയെ കാണുകയും ചെയ്തു. ഭൂമിവില വളരെ കൂടുതാലണെന്നും അതിനാൽ പകുതി തരണമെന്നും കേന്ദ്രം ആവശ്യപ്പെട്ടു. അതിൻമേൽ ചർച്ച നടത്തിയാണ്. 21 ശതമാനം ചിലവ് കേരളം ഏറ്റെടുക്കാം എന്ന് സമ്മതിച്ചത്. യുഡിഎഫ് ഒന്നും ചെയ്യാതിരുന്ന ഒരു കാര്യം സർക്കാർ ഏറ്റെടുത്ത് നടപ്പാക്കുകയാണ്. അതു സംസ്ഥാനത്തിൻ്റെ അഭിമാനപദ്ധതിയാണ്.\nകോണഗ്രസിൽ ഇപ്പോൾ നടക്കുന്ന പ്രധാന ചർച്ച ബിജെപിയോട് ആര് മൃദു സമീപനം സ്വീകരിക്കുന്നു എന്ന കാര്യത്തിലാണ്. നാം കാണേണ്ട ഒരു കാര്യമുണ്ട്. ഇത്തരം കാര്യങ്ങള് സംസ്ഥാനത്തിന് ഇടപെട്ട് തീർക്കാൻ സാധിക്കുമായിരുന്നുവെങ്കിൽ കുതിരാൻ തുരങ്കവും ആലപ്പുഴ ബൈപ്പാസും എന്നോ തീർത്ത് ഉദ്ഘാടനം ചെയ്തേനെ. കൊല്ലം ബൈപ്പാസ് ഉദ്ഘാടനം നടത്തിയ കഥ മറന്നു പോയോ. ദേശീയപാത എന്താണെന്ന സാമാന്യ ധാരണ ഇല്ലാഞ്ഞിട്ടല്ല ഇങ്ങനെ പറയുന്നത്. ഒന്നേ പറയുന്നുള്ളു, പലവട്ടം പറഞ്ഞതാണ് സ്വന്തം ശീലം വച്ച് മറ്റുള്ളവരെ അളക്കരുത്.\nസ്വർണക്കടത്ത് കേസുമായിബന്ധപ്പെട്ടുള്ള അന്വേഷണ പുരോഗതിയാണ് വിലയിരുത്തേണ്ടത്.അതിപ്പോൾ കൃത്യമായ വഴിക്കാണ് പോകുന്നത്. അതു ഭാവിയിൽ എങ്ങനെ പോകും എന്നെനിക്ക് അറിയില്ല. സംസ്ഥാന സർക്കാരുമായി ബന്ധപ്പെട്ട് ലൈഫ് പദ്ധതിയിലെ വിവരങ്ങൾ ശേഖരിച്ചു വരികയാണ്. അതിലെ വിവരങ്ങൾ കിട്ടിയ ശേഷം തുടർനടപടി സ്വീകരിക്കും.\nഎം ശിവശങ്ക‍ർ ഒരു കാലത്ത് എൻ്റെ ഓഫീസിലുണ്ടായിരുന്നു. എൻ്റെ സെക്രട്ടറിയുമായിരുന്നു. സ്വ‍ർണക്കടത്ത് വിവാദം പുറത്തു വന്നപ്പോൾ തന്നെ അന്വേഷണത്തിൻ്റെ ഭാഗമായി അദ്ദേഹത്തെ സസ്പെൻഡ് ചെയ്തു. പിന്നെയെങ്ങനെയാണ് ഇപ്പോഴും എൻ്റെ ഓഫീസിനെ ബന്ധപ്പെടുത്തി പറയുക. സിസിടിവി ദൃശ്യം അതിൻ്റേതായ സമയം കൊണ്ട് ശേഖരിക്കാം. അതു കൊണ്ട് പൂഴ്ത്തി വയ്ക്കാൻ ആ‍ർക്കും പറ്റില്ല. സിസിടിവി ദൃശ്യങ്ങളെല്ലാം അവിടെയുണ്ട്. അതു വിട്ടു കൊടുക്കാൻ കാലതാമസം ഉണ്ടോയെന്ന് അന്വേഷണ ഏജൻസിയോട് ചോദിക്കണം.\nഅന്വേഷണം നടത്തുന്ന ഏജൻസിയാണ് അതിലെ കാര്യങ്ങൾ തീരുമാനിക്കുക. അവ‍ർക്ക് വേണ്ടി നിങ്ങളാരും അന്വേഷണത്തിന് പോകേണ്ട. അന്വേഷണത്തിന് വല്ല പാളിച്ചയും ഉണ്ടെങ്കിൽ നിങ്ങൾ പറയു. അവിടെ ഏതെങ്കിലും കാര്യം വാ‍ർത്തയായി വരുന്നതോ ചാനലുകൾ റിപ്പോ‍ർട്ട് ചെയ്യുന്നതോ വച്ച് സ‍ർക്കാരിന് നടപടിയെടുക്കാൻ സാധിക്കില്ല. എൻ്റെ മാധ്യമ ഉപദേഷ്ടാവ് സ‍ർക്കാ‍ർ രഹസ്യങ്ങൾ അറിയുന്ന ആളോ അതുമായി ബന്ധപ്പെട്ട ഫയലുകളോ കാണുന്നില്ല. എനിക്കെന്തെങ്കിലും ഉപദേശം ആവശ്യമായി വന്നാൽ അതു തേടേണ്ടയാളാണ് അദ്ദേഹം. വകുപ്പിൽ അഴിമതി നടന്നതായി അദ്ദേഹം പറഞ്ഞിട്ടില്ല. റെഡ് ക്രെസൻ്റുമായി മറ്റാരെങ്കിലും അഴിമതി നടത്തിയതായി അറിഞ്ഞെങ്കിൽ അദ്ദേഹത്തിന് പറയാം.\nLast Updated Aug 29, 2020, 7:12 PM IST


Film of Kargil war - Malayalam Filmibeat\nകാര്‍ഗില് യുദ്ധത്തെക്കുറിച്ച് ഹിന്ദി ചിത്രം വരുന്നു\nകാര്‍ഗില് യുദ്ധം കഥാ തന്തു പല ചിത്രങ്ങളും ഉണ്ടായിട്ടുണ്ട്. എന്നാല് അതില് നിന്ന് വ്യത്യസ്ഥമായി ഇതാ മറ്റൊരു കാര്‍ഗില് ചിത്രം വരുന്നു. യുദ്ധാനന്തര കഥയാണ് ചിത്രത്തിന്റെ പ്രമേയം. ചിത്രത്തിന്റെ പേര് ധൂപ് എന്നാണ്.\nഓം പുരിയാണ് പ്രഫസര് നയ്യാരെ അവതരിപ്പിയ്ക്കുന്നത്. നയ്യാറുടെ ഭാര്യയുടെ റോളില് വരുന്നത് മലയാളത്തില് പലതവണ മികച്ച അഭിനയം കാഴ്ചവച്ച നടി രേവതിയാണ്.\nയഥാര്‍ത്ഥ ജീവിതത്തില് നിന്നാണ് ഈ ചിത്രത്തിന്റെ കഥ കണ്ടെത്തിയിരിയ്ക്കുന്നത്. യുദ്ധത്തില് മരിയ്ക്കുന്നയാളുടെ ബന്ധുക്കള്‍ക്ക് നല്‍കുന്ന ആനുകൂല്യങ്ങള്‍ക്കായി അവര് നേരിടേണ്ടി വരുന്ന വിഷമതകളാണ് കഥ. ദില്ലിയില് പ്രഫസറായ എസ്. കെ. നയ്യാറുടെ കഥയാണ് ധൂപ്. അദ്ദേഹത്തിന്റെ മകന് ക്യാപ്റ്റന് അനുജ് നയ്യാര് കാര്‍ഗില് യുദ്ധത്തില് മരിച്ചു. ആനുകൂല്യങ്ങള്‍ക്കായി പ്രഫസര് നയ്യാര് ഒട്ടേറെ കടമ്പകള് കടക്കേണ്ടി വന്നു.\nനമ്മുടെ സര്‍ക്കാര് ഓഫീസുകള് ഓരോന്നായി കയറി പലപ്പോഴും നിരാശനായി മടങ്ങേണ്ടിവന്ന നയ്യാറിന്റെ കഥകള് പല പത്രങ്ങളിലും വന്നിരുന്നു. അത്കണ്ടാണ് ഇത് കഥയാക്കി ഒരു ചിത്രം നിര്‍മ്മിയ്ക്കാന് പാര്‍ഥ് അറോറ തീരുമാനിച്ചത്. അശ്വിനി ചൗഥരിയാണ് ചിത്രത്തിന്റെ സംവിധായിക. പ്രകാശ് ഝായുടെ ഒപ്പം അശ്വിനി പത്ത് വര്‍ഷം പ്രവര്‍ത്തിച്ചിട്ടുണ്ട്. ലഡോ ആണ് അശ്വനിയുടെ ആദ്യ ചിത്രം. ഇതിന് ദേശീയ അവാര്‍ഡും കിട്ടിയിരുന്നു. കുറഞ്ഞ ബജറ്റില് വെറും ഒരുമാസം കൊണ്ട് ചിത്രം പൂര്‍ത്തിയാക്കുകയാണ് സംവിധായികയുടെ ലക്ഷ്യം.\nസ്വാതന്ത്യ്ര ദിനത്തില് ചിത്രം പുറത്തിറങ്ങും.


boby basar delivers prizes to winners\nബോബി ബസാര് സംഘടിപ്പിച്ച ഓണം – ക്രിസ്തുമസ് ന്യൂ ഇയര് നറുക്കെടുപ്പ് വിജയികള്‍ക്ക് സമ്മാനങ്ങള് വിതരണം ചെയ്തു\nSHARATH SA4February 2019\nബോബി ചെമ്മണൂര് ഇന്‍റര്‍നാഷണല് ഗ്രൂപ്പ് സ്ഥാപനമായ ബോബി ബസാര് സംഘടിപ്പിച്ച ഓണം – ക്രിസ്തുമസ് ന്യൂ ഇയര് നറുക്കെടുപ്പ് വിജയികള്‍ക്ക് സമ്മാനങ്ങള് വിതരണം ചെയ്തു. ബോബി ബസാറില് വച്ച് നടന്ന ചടങ്ങില് ബി സി ഐ ജി ഹോള്‍ടൈം ഡയറക്ടർ ജിസോ ബേബി ഉദ്ഘാടനം ചെയ്തു. റജു തോട്ടുങ്ങല് (ഹെഡ്, ട്രെയിനിംഗ് & ഡവലപ്മെന്റ്) അധ്യക്ഷനായിരുന്നു.\nവടക്കാഞ്ചേരി ഗ്രാമ പഞ്ചായത്ത് പ്രസിഡന്റ് അനിതാ പോൾസൺ, എ എസ് ഐ ഉണ്ണി മുഹമ്മദ്, സി.ഇ.ഓ പി.ജി കിഷോർ തുടങ്ങിയവർ വിഷിഷ്ടാതിഥികൾ ആയിരുന്നു.\nസ്റ്റാന്റിങ് കമ്മിറ്റി ചെയർപേഴ്സൺ രമാ ജയൻ നിഖിൽ പെരുഞ്ചേരി എന്നിവർ ആശംസകൾ അറിയിച്ചു.\nഒരു മാസം ഒരു നിർധന കുടുംബത്തിനെന്ന ക്രമത്തിൽ മാസംതോറും ആവശ്യമായ പലവ്യഞ്ജനങ്ങൾ സൗജന്യമായി നൽകുന്ന “സാന്ത്വനം” പദ്ധതിക്ക് ഈ ചടങ്ങിൽ വച്ച് തുടക്കം കുറിച്ചു.\nഒന്നാം സമ്മാനമായ സ്കൂട്ടി പെപ് സ്കൂട്ടറിന് മാഹിറയും രണ്ടാം സമ്മാനമായ 32 ഇഞ്ച് എൽ.ഇ.ഡി ടീവിക്ക് സ്വർണ്ണലത വിജയകുമാറും അർഹരായി. വിജയികൾക്കു അനിതാ പോൾസൺ സമ്മാനങ്ങൾ കൈമാറി. ബോബി ബസാർ മാനേജർ ദിൽഷൻ ഇബ്രാഹിം സ്വാഗതവും, സി ഡബ്ള്യൂ.പി അംഗം എസ് വിജയ നന്ദിയും പറഞ്ഞു.


ഇന്ത്യയിലെ ഏറ്റവും ചിലവ് കൂടിയ ട്രെയിന് യാത്ര; ഒരാള്‍ക്ക് 15 ലക്ഷം ടൂപ - Boolokam\nഇന്ത്യയിലെ ഏറ്റവും ചിലവ് കൂടിയ ട്രെയിന് യാത്ര; ഒരാള്‍ക്ക് 15 ലക്ഷം ടൂപ\nഇന്ത്യയില് ഏറ്റവും ചെലവു കൂടിയ ട്രെയിന് യാത്ര ഏതാണ് എന്ന് നിങ്ങള്‍ക്ക് അറിയാമോ?\nഇന്ത്യയിലെ എന്ന് മാത്രമല്ല ഏഷ്യയിലെ തന്നെ ഏറ്റവും ചെലവുകൂടിയ ട്രെയിന് യാത്രയാണ് ഇന്ത്യന് റെയില്‍വെ അവതരിപിക്കുന്ന മഹാരാജസ് എക്‌സ്പ്രസിലേത്. ഇന്ത്യയില് എത്തുന്ന വിനോദ സഞ്ചാരികളെ ലക്ഷ്യം വച്ചാണ് ഇന്ത്യന് റെയില്‍വെ ക്യാറ്ററിംഗ് ആന്‍ഡ് ടൂറിസം കോര്‍പ്പറേഷന് മഹാരാജസ് ട്രെയിന് സര്‍വീസിന് തുടക്കമിട്ടത്.\nഅഞ്ച് സര്‍വീസുകളിലായി 12 പ്രമുഖ ടൂറിസ്റ്റ് കേന്ദ്രങ്ങള് ഈ ട്രെയിന് കവര് ചെയ്യുന്നുണ്ട്. വടക്ക്, പടിഞ്ഞാട് മധ്യ ഇന്ത്യ എന്നീ ഭാഗങ്ങളിലാണ് ഈ ട്രെയിനുകള് സര്‍വീസ് നടത്തുന്നത്. ഈ ട്രെയിന് യാത്രയ്ക്ക് വേണ്ടിവരുന്ന ചിലവ് ഒരാള്‍ക്ക് 2.39 ലക്ഷം മുതല് 14. 75 ലക്ഷം വരേയാണ്.\n“ഹെറിറ്റേജ് ഓഫ് ഇന്ത്യ”7രാത്രിയും 8 പകലുമാണ് ഈ പാക്കേജിന്റെ ദൈര്‍ഘ്യം. മുംബൈ, അജന്ത, ഉദയ്പൂര്, ജോത്പൂര്, ബീക്കനീര്, ജയ്പൂര്, രന്തമ്പൂര്, ആഗ്ര, ഡല്‍ഹി എന്നിവിടങ്ങളിലൂടെയാണ് ഹെറിറ്റേജ് ഓഫ് ഇന്ത്യയുടെ യാത്ര. ട്രഷര് ഓഫ് ഇന്ത്യ മൂന്ന് രാത്രിയും നാലു പകലുമാണ് ഈ പാക്കേജിന്റെ ദൈര്‍ഘ്യം. ഡല്‍ഹി, ആഗ്ര, രന്തമ്പൂര്, ജയ്പൂര്, ഡല്‍ഹി എന്നിങ്ങനെയാണ് ട്രഷര് ഓഫ് ഇന്ത്യയുടെ പാക്കേജിലൂടെയുള്ള യാത്ര. ജെംസ് ഓഫ് ഇന്ത്യ മൂന്ന് രാത്രികളും നാല് പകലുകളുമാണ് ജെംസ് ഓഫ് ഇന്ത്യയുടെ യാത്ര. ട്രഷര് ഓഫ് ഇന്ത്യയുടെ അതേ പാക്കേജ് ആണ് ഇതിനും ഇന്ത്യന് പനോരമ ഏഴ് രാത്രികളും എട്ട് പകലുകളുമാണ് ഈ ട്രെയിന് യാത്ര. ഡല്‍ഹി, ജയ്പൂര്, ഫത്തേപ്പര് സിക്രി, ആഗ്ര, ഗ്വാളിയാര്, ഒര്‍ച്ച, ഖജുരാഹോ, വാരണാസി, ലക്‌നോ, ഡല്‍ഹി എന്നി സ്ഥലങ്ങളാണ് ഈ പാക്കേജില്. ഇന്ത്യന് സ്‌പ്ലെന്‍ഡര് ഏഴ് രാത്രികളും എട്ടുപകലുകളുമായി ഡല്‍ഹി, ആഗ്ര, രന്തമ്പൂര്, ജയ്പ്പൂര്, ബിക്കാനീര്, ജോധ്പ്പൂര്, ഉദയ്പ്പൂര്, ബാലസിനോര് മുംബൈ എന്നിവിടങ്ങളിലൂടെയാണ് ഈ ട്രെയിന് കടന്ന് പോകുന്നത്.\nPrevious articleഇന്ത്യ തോറ്റതിന് അനുഷ്‌ക എന്ത് പിഴച്ചു ? പിറകെ ചാത്തന്മാരും പണി തുടങ്ങി\nNext articleപൊരുതി തോറ്റ ഇന്ത്യന് നായകന്റെ വീടിനു “കര്‍ശനസുരക്ഷയുമായി” കേന്ദ്ര സര്‍ക്കാര് !\nബ്രിട്ടീഷുകാർ ഭരിച്ചില്ലെങ്കിലും ഇവിടെ റെയിൽവേ ഉണ്ടാകുമായിരുന്നു, എങ്ങനെയെന്നറിയേണ്ടേ ?\n‘ടെയിനിലെ അപകട ചങ്ങല വലി” ക്കുമ്പോ ഇതെങ്ങിനെ പ്രവർത്തിക്കുന്നുവെന്ന് ആരും ശ്രദ്ധിക്കാറില്ല\nകാർ ഓടിക്കുവാനാണോ അതോ ട്രെയിൻ ഓടിക്കുവാനാണോ കൂടുതൽ എളുപ്പം ?


കൊച്ചി: യുവനടി ആക്രമിക്കപ്പെട്ടതുമായി ബന്ധപ്പെട്ട് തങ്ങള്‍ക്ക് ചില സംശയങ്ങളുണ്ടെന്ന് നടിയുടെ ബന്ധുക്കള്. ഇക്കാര്യങ്ങള് ആവശ്യമെങ്കില് അന്വേഷണ സംഘത്തോട് പറയുമെന്നും നടിയുടെ അമ്മയും അമ്മാവനും പ്രതികരിച്ചു.\nഇക്കാര്യത്തില് സോഷ്യല്‍മീഡിയ അവാസ്തവം പ്രചരിപ്പിക്കുകയാണെന്നും ഇവര് പറഞ്ഞു. ആക്രമണവുമായി ബന്ധപ്പെട്ട് ഞങ്ങള്‍ക്ക് ചില സംശയങ്ങളുണ്ട്. അത് ഇപ്പോള് വെളിപ്പെടുത്താനാവില്ല. കേസില് നിന്ന് പിന്‍മാറാന് പോകുന്നു എന്ന പ്രചരണവും ശരിയല്ല.\nകേസുമായി മുന്നോട്ട് പോകും. ഞങ്ങള് അവള്‍ക്കൊപ്പമുണ്ട്. ഇത്തരമൊരു സംഭവം ഇനി ഇവിടെ ആവര്‍ത്തിക്കരുതെന്നും നടിയുടെ അമ്മ പറഞ്ഞു.\nമലയാളത്തിലെ ഒരു സൂപ്പര്‍സ്റ്റാറിന് സംഭവത്തില് പങ്കുണ്ടെന്ന് വാര്‍ത്ത വരുന്നുണ്ടല്ലോ എന്ന ചോദ്യത്തിന് അത്തരം കാര്യങ്ങളൊക്കെ പൊലീസ് അന്വേഷിക്കേണ്ടതാണെന്നും അതിനെ കുറിച്ച് കൂടുതല്‍കാര്യങ്ങള് അറിയില്ലെന്നും നടിയുടെ ബന്ധുക്കള് പറഞ്ഞതായി ടൈംസ് ഓഫ് ഇന്ത്യ റിപ്പോര്‍ട്ട് ചെയ്യുന്നു.\nനടിയുടെ വിവാഹം മുന്‍നിശ്ചയിച്ച പ്രകാരം തന്നെ നടക്കുമെന്നും പ്രതിശ്രുത വരനും കുടുംബവും പൂര്‍ണപിന്തുണയുമായി നടിക്കൊപ്പമുണ്ടെന്നുമാണ് അറിയുന്നത്.\nഅതേസമയം സംഭവത്തില് മുഖ്യപ്രതികളിലൊരാളായ തമ്മനം സ്വദേശി മണികണ്ഠനെ പാലക്കാട്ടെ ഒളിയിടത്തില് നിന്ന് ഇന്നലെ രാത്രി പിടികൂടി.ഇതോടെ പിടിയിലായവരുടെ എണ്ണം നാലായി. നടി ആക്രമിക്കപ്പെടുമ്പോള് മൂന്നു പേരാണ് കാറിലുണ്ടായിരുന്നതെന്ന് കണ്ടെത്തിയിരുന്നു.\nഇതില് ഒരാളെയാണ് ഇപ്പോള് പിടികൂടിയിരിക്കുന്നത്. പിടിയിലായ ആളെ ചോദ്യം ചെയ്യുന്നതിലൂടെ മറ്റുപ്രതികളെക്കുറിച്ചുള്ള കൂടുതല് വിവരങ്ങള് ലഭിക്കുമെന്നാണ് പ്രതീക്ഷിക്കുന്നത്.\nഅതേസമയം, കേസിലെ മുഖ്യപ്രതി സുനില്‍കുമാറിന്റെ (പള്‍സര് സുനി) ഒരു മാസത്തെ ടെലിഫോണ് സംഭാഷണ രേഖകള് നിര്‍ണായകമാവും. അതിക്രമത്തിനു ശേഷം കേസിലെ പ്രതികളിലൊരാള് ഫോണില് ആരെയോ വിളിച്ചു നടന്ന കാര്യങ്ങള് പറഞ്ഞു പൊട്ടിച്ചിരിച്ചതായി അന്വേഷണ സംഘത്തിനു വിവരം ലഭിച്ചു. പള്‍സര് സുനി മുന്‍കൂര്‍ജാമ്യത്തിനു ശ്രമിക്കുന്നതിനാല് കേസ് കോടതി പരിഗണിക്കുന്നതിന് മുന്‍പ് പ്രതിയെ പിടികൂടാനാണ് പൊലീസ് ശ്രമം. ഇയാളെക്കുറിച്ച് പൊലീസിന് കൃത്യമായ വിവരം ലഭിച്ചിട്ടുണ്ടെന്നാണ് വിവരം.


Organ donation- Amrita hospital kochi.\nചരിത്രത്തിലെ ഏറ്റവും വലിയ അവയവദാനം; വിനോദിന്റെ കൈകൾ കൊച്ചിയിൽ എത്തിച്ചു\nചരിത്രത്തിലെ ഏറ്റവും വലിയ അവയവദാന നടപടിയാണ് തിരുവനന്തപുരം മെഡിക്കൽ കോളജിൽ നടന്നത്. അപകടത്തെ തുടർന്ന് മസ്തിഷ്ക മരണം സംഭവിച്ച കൊല്ലം സ്വദേശി വിനോദിൽ നിന്ന് സ്വീകരിച്ച എട്ട് അവയവങ്ങൾ ഏഴ് പേർക്കാണ് പുതു ജീവൻ നൽകുന്നത്.\nവിനോദിന്റെ കൈകൾ കൊച്ചിയിൽ എത്തിച്ചു. കൊച്ചി അമൃത ആശുപത്രിയിൽ ചികിത്സയിൽ കഴിയുന്ന കർണാടക സ്വദേശിക്ക് വേണ്ടിയാണ് കൈകൾ എത്തിച്ചിരിക്കുന്നത്. അമൃത ആശുപത്രിയിൽ ഇതുമായി ബന്ധപ്പെട്ട ശസ്ത്രക്രിയകൾ പുരോഗമിക്കുകയാണ്. അല്പസമയം മുൻപാണ് തിരുവനന്തപുരം കിംസ് ആശുപത്രിയിൽ നിന്ന് വിനോദിന്റെ കൈകളുമായുള്ള ഹെലികോപ്ടർ കൊച്ചിയിൽ എത്തിയത്. പതിനാല് മണിക്കൂർ നീണ്ടുനിൽക്കുന്ന ശസ്‌ത്രക്രിയയിലൂടെയാണ് വിനോദിന്റെ കൈകൾ കർണാടക സ്വദേശിക്ക് നൽകുന്നത്. ശസ്ത്രക്രിയയുടെ ആദ്യഘട്ടം പുരോഗമിക്കുകയാണ്. 2018 ലാണ് കർണാടക സ്വദേശിക്ക് തന്റെ ഇരുകൈകളും നഷ്ടമാകുന്നത്.\nRead Also : മസ്തിഷ്‌ക മരണം സംഭവിച്ച വിനോദ് പുതുജീവൻ നൽകുന്നത്7പേർക്ക്; ഇത് ചരിത്രത്തിലെ ഏറ്റവും വലിയ അവയവദാന നടപടി\nവിനോദിന്റെ ഹൃദയം ചെന്നൈ എംജിഎം ആശുപത്രിയിലേക്കും വൃക്ക ഒന്ന് കിംസിലേക്കുമാണ് കൈമാറുക. ഒന്ന് തിരുവനന്തപുരം മെഡിക്കൽ കോളജിൽ തന്നെ ഉപയോഗിക്കും. കണ്ണുകൾ ( കോർണിയ) (രണ്ടും ) തിരുവനന്തപുരം കണ്ണാശുപത്രിയിലേക്കാണ് നൽകിയത്. കരൾ കിംസിലേക്കും കൈമാറും. അവയവദാനങ്ങൾ നടന്നിട്ടുണ്ടെങ്കിൽ ഒരാളിൽ നിന്ന് എട്ട് അവയവങ്ങൾ ദാനം ചെയ്യുന്നത് ഇതാദ്യമാണ്.\nStory Highlights : Organ donation- Amrita hospital kochi\nRead more on: amritha hospital | organ donation\n‘മറ്റൊന്നും വേണ്ട..ഞങ്ങളെ ഒന്ന് വല്ലപ്പോഴും കാണുവോ, വിളിക്കുകയോ ചെയ്താൽ മതി’ : അവയവദാനം നടത്തിയ വിനോദിന്റെ കുടുംബം


അമ്മയുടെ ചെറുപ്പകാലത്തെ ചില കാര്യങ്ങള് ഇപ്പോള് ഓര്‍മവരുന്നു. കടല്‍ത്തീരത്തെ കുടുംബത്തിലായിരുന്നു അമ്മയുടെ ജനനം. വീട്ടില് പശു ഉണ്ടായിരുന്നു. വീട്ടുജോലികള് എല്ലാം അമ്മചെയ്തിരുന്നു. തൂത്തുകൊണ്ടിട്ടിരിക്കുന്ന കുപ്പയില്‍കിടക്കുന്ന കടലാസില് അറിയാതെ ചവിട്ടിയാല്‍പ്പോലും അമ്മ തൊട്ടുതൊഴുവുമായിരുന്നു. കാരണം അങ്ങനെ ചെയ്തില്ലങ്കില് പ്രസവിച്ച അമ്മയില് നിന്നും അടികിട്ടും. അത് വെറും കടലാസല്ല സരസ്വതീ ദേവിയാണെന്ന് അമ്മ പറഞ്ഞു തരും. ചാണകത്തില് ചവിട്ടിയാലും തൊട്ടു തൊഴണം. ചാണകത്തില്‍നിന്നാണ് പുല്ലുവളരുന്നതിനുള്ള വളം ഉണ്ടാവുന്നത്. പുല്ലു പശു തിന്നുന്നു. വീട്ടിന്റെ വാതില്‍പ്പടിയില് ചവിട്ടരുത്. അഥവാ ചവിട്ടിയാല് തന്നെ തൊട്ടുതൊഴണം എന്ന് അമ്മ പറഞ്ഞുതരുമായിരുന്നു. നമ്മെ ഒരു ഘട്ടത്തില് നിന്നും മുന്നോട്ടുനയിക്കുന്ന വഴിയായതു കൊണ്ടായിരിക്കാം അങ്ങിനെ പറയുന്നത്.\nഇങ്ങനെ നോക്കുമ്പോള് സര്‍വതിലും മൂല്യമുണ്ട്. ഒന്നിനെയും തള്ളുവാനില്ല. മിഥ്യയെന്നാല് ഇല്ലാത്തതല്ല, മാറിക്കൊണ്ടിരിക്കുന്നതാണ്. ഏതൊന്നിനെയും ആദരവോടും ബഹുമാനത്തോടും കൂടി വേണം നമ്മള് കാണുവാനെന്ന് ചെറുപ്പത്തിലേ പഠിക്കുന്നു. ഭാഗവതവും ഭഗവാനും രണ്ടല്ല ; ഈ ലോകവും ഈശ്വരനും രണ്ടല്ല. അങ്ങിനെ നമ്മള് നാനാത്വത്തില് ഏകത്വം ദര്‍ശിക്കണം. ഈ ഉള്‍ക്കാഴ്ച ഉണ്ടാവണം മക്കള്‍ക്ക്. അതുകൊണ്ട് ഇന്നും എന്തില് ചവിട്ടിയാലും അമ്മ അറിയാതെ തൊട്ടുതൊഴും. ഈശ്വരന് എന്നില് നിന്ന് ഭിന്നമല്ല എന്നറിയാമെങ്കിലും അമ്മ എല്ലാറ്റിനെയും നമിക്കുന്നു. മുകളിലെത്താന് നിര്‍മ്മിച്ചിരിക്കുന്ന പടികളും മുകളിലത്തെ നിലയും പണിതീര്‍ക്കുന്നത് ഒരു വസ്തുകൊണ്ടാണ്. രണ്ടും നിര്‍മ്മിച്ചിരിക്കുന്നത് ഇഷ്ടികയും സിമ്മന്റും കോണ്‍ക്രീറ്റും‌കൊണ്ടാണ്. എന്നാലും മുകളില് എത്തുവാനുള്ള പടികളെ തള്ളാന് അമ്മയ്ക്കാവില്ല. വന്ന പാത മറക്കാന് അമ്മയ്ക്ക് പറ്റില്ല ലക്ഷ്യത്തിലെത്തുവാന് സഹായിക്കുന്ന എല്ലാ ആചാരങ്ങളെയും അമ്മ ആദരിക്കുന്നു. ഇതിന്റെ ആവശ്യമുണ്ടോ എന്ന് ചില മക്കള് ചോദിക്കാറുണ്ട്.\nകുട്ടിക്ക് മഞ്ഞപ്പിത്തം വന്നു. ഉപ്പു കഴിക്കാന് പാടില്ല. കഴിച്ചാല് രോഗം വര്‍ദ്ധിക്കും. പക്ഷേ ഉപ്പില്ലാത്ത ഭക്ഷണം അവന് ഇഷ്ടവുമില്ല. ഉപ്പുള്ളതു കണ്ടാല് അവന് എടുത്തുകഴിക്കും. അപ്പോള് എന്തുചെയ്യും? അവന്റെ അമ്മ വീട്ടില് വെക്കുന്ന ഒരു ഭക്ഷണത്തിലും ഉപ്പിടില്ല കുട്ടി‍ക്കുവേണ്ടി, അസുഖമില്ലങ്കില്‍ക്കൂടി മറ്റുള്ളവരും ഉപ്പ് ഒഴിവാക്കും. ഇതുപോലെ അമ്മയ്ക്കാവശ്യം ഇല്ലെങ്കിലും മക്കള്‍ക്കുവേണ്ടി അമ്മ മാതൃകയാവുന്നു.\nഎല്ലാറ്റിലും എല്ലാവരിലും ദിവ്യത്വം ദര്‍ശിക്കുവാന് നമ്മെ പഠിപ്പിക്കുന്നത് സനാതന ധര്‍മമാണ്. അതുകൊണ്ട് സനാതന ധര്‍മ്മത്തില് നിത്യനരകം എന്നൊരു കാഴ്ചപ്പാടില്ല. എത്ര വലിയ പാവം ചെയ്താലും നല്ലചിന്തയിലൂടെയും നല്ല കര്‍മ്മത്തിലൂടെയും സ്വയം ശുദ്ധീകരിക്കാനും ഒടുവില് ഈശ്വരനെ സാക്ഷാത്ക്കരിക്കാനും കഴുയുമെന്ന് സനാതന ധര്‍മം നമ്മെ പഠിപ്പിക്കുന്നു. എത്രതെറ്റു ചെയ്തവനും ആത്മാര്‍ത്ഥമായ പശ്ചാത്താപം വന്നാല് രക്ഷപ്പെടാം. പശ്ചാത്താപത്തില് കഴുകിപ്പോകാത്ത പാവമില്ല എന്ന് മക്കള് മനസ്സിലാക്കണം. പക്ഷേ, അത് ആന കുളിക്കുന്നതു പോലെ ആവരുത്. ആനകുളിച്ചുകയറി അധികനേരം കഴിയണ്ട, വീണ്ടും പൊടി ദേഹത്തു വിതറും. ഇതുപോലെയാണ് പലരും. നമ്മുടെ ജീവിത്തില് മുന്നോട്ട് പോകുമ്പേള് പലതെറ്റുകളും സംഭവിച്ചെന്നിരിക്കും. അതോര്‍ത്ത് മക്കള് തളരരുത്. തറയില് വീണാല്, നല്ല സുഖമാണല്ലോ ഇവിടെ കിടക്കാന്, എന്ന് ചിന്തിക്കരുത്. വീണതിനെക്കുറിച്ചോര്‍ത്ത് തകരരുത്, എഴുന്നേറ്റ് മുന്നോട്ടുപോകാന് ശ്രമിക്കണം.\nചിലമക്കള് കടലാസില് പെന്‍സില് കൊണ്ട് എഴുതുന്നത് കണ്ടിട്ടുണ്ടോ? തെറ്റ് പറ്റിയാല് റബ്ബര് ഉപയോഗിച്ച് മായ്ക്കും. എന്നിട്ട് തിരുത്തി എഴുതും. പക്ഷേ, ഒരുഭാഗത്തു തന്നെ പിന്നെയും പിന്നെയും തെറ്റെഴുതി, തുടരെത്തുടരെ റബ്ബര് കൊണ്ട് മായ്ക്കാന് ശ്രമിച്ചാല് കടലാസ് കീറിപ്പോവുകയേയുള്ളൂ. തെറ്റ് ആവര്‍ത്തിക്കാതിരിക്കാന് ഒരു ശ്രമം നമ്മുടെ ഭാഗത്തുനിന്ന് ഉണ്ടാവണം. തെറ്റ് സംഭവിക്കുക സ്വഭാവികമാണ്. എന്നാലും, ജാഗ്രത പുലര്‍ത്തുക.\nനമ്മുടെ സനാതന ധര്‍മം അയോഗ്യരെന്നു പറഞ്ഞ് ആരെയും എന്നെന്നേക്കുമായി തള്ളിക്കളയുന്നില്ല. ആസ്പത്രി പണിതിട്ട് ,രോഗികള് വേണ്ട എന്ന് തീരുമാനിക്കുന്നത് പോലെയാണ്, ആധ്യാത്മികതയില് ഒരുവനെ അയോഗ്യനെന്ന് പറഞ്ഞ് അകറ്റി നിര്‍ത്തുന്നത്. കേടായ വാച്ച് മക്കള് കണ്ടിട്ടില്ലേ? സൂചിയുടെ കറക്കം നിലച്ച വാച്ച് ദിവസവും രണ്ടു നേരം കൃതൃമായ സമയം കാണിക്കും. അതിനാല് സ്വീകരിക്കലാണ് വേണ്ടത്.\n‘നീ കൊള്ളില്ല,നീ കൊള്ളില്ല,’ എന്നുപറഞ്ഞ് ആരെയും ഒഴിവാക്കരുത്. അങ്ങനെ നമ്മള് ആരോടും പറയരുത്. അങ്ങനെ രണ്ടുതവണ കുട്ടികളോട് പറഞ്ഞാല്, അവര്‍ക്കുപോലും ദേഷ്യം വരും. അപ്പോള് മുതിര്‍ന്നവരോട് പറഞ്ഞാലോ? അവനില് പ്രതികാരബുദ്ധിയും മൃഗീയതയും വളര്‍ത്തുവാന് അത് സഹായിക്കുന്നു. അവന് വീണ്ടും തെറ്റിലേക്ക് പോകുന്നു. അതേസമയം അവനിലെ നന്മയെ പുകഴ്ത്തുകയും ചീത്തയെ ക്ഷമയോടും സ്നേഹത്തോടും തിരുത്തുകയും വേണം. എങ്കില് ഏതൊരുവനേയും ഉയര്‍ത്താന് കഴിയും.\nഅമ്മയുടെ ചെറുപ്പകാലത്തില് പഠിച്ച നല്ലശീലങ്ങള് ജീവിതകാലം മുഴുവന് തുടരുന്നത് എന്തുകൊണ്ടെന്ന് അമ്മ പറഞ്ഞല്ലോ? ഇതുപോലെ നമ്മുടെ സനാതനധര്‍മം നമുക്ക് പകര്‍ന്നുതരുന്ന മൂല്യങ്ങള് മക്കള് ജീവിതത്തില് പകര്‍ത്തണം.\nകാട്ടാളനായ രക്നാകരന്റെ ജീവിതം ഒരു പാഠമാണ്. കുടുംബത്തെ പുലര്‍ത്തുവാനാണ് മഹര്‍ഷിമാരെ കൊള്ളയടിക്കാന് രക്നാകരന് ചെന്നത്. രക്നാകരനെ കൊള്ളക്കാരന് എന്നു പറഞ്ഞു മഹര്‍ഷിമാര് അകറ്റി നിര്‍ത്തിയില്ല അങ്ങനെ അകറ്റി നിര്‍ത്തിയിരുന്നെങ്കില് വാല്മീകിമഹര്‍ഷി ജനിക്കില്ലായിരുന്നു. ഭഗവാന് ശ്രീരാമചന്ദ്രന്റെ പേര് ഉച്ചരിക്കാന് അറിയാതിരുന്ന രത്നാകരന് മഹര്‍ഷിയായി മാറി. രാമായണം രചിച്ചു. രാമകഥ കോടിക്കണക്കിന് മനുഷ്യര്‍ക്ക് വഴിക്കാട്ടിയായി.\nഒരുവന് തെറ്റുചെയ്യുന്നത്. താനാരാണെന്ന് അറിവില്ലാത്തതുമൂലമാണ്. അതിനാല് ഏതൊരാളെയും തള്ളാതെ അവര്‍ക്കു വേണ്ട അറിവു നല്‍കാനാണ് മക്കള് ശ്രമിക്കേണ്ടത്. ശ്രദ്ധാപൂര്‍വമായ ഒരു ശ്രമം മക്കളുടെ ഭാഗത്തുനിന്ന് ഉണ്ടാവണം.


പ്ലാസ്റ്റിക് കോറഗേറ്റഡ് ട്യൂബിംഗ് നിർമ്മാതാക്കളും വിതരണക്കാരും - ചൈന പ്ലാസ്റ്റിക് കോറഗേറ്റഡ് ട്യൂബിംഗ് ഫാക്ടറി\nകേബിൾ സംരക്ഷണത്തിനുള്ള പോളിയെത്തിലീൻ ട്യൂബിംഗ്\nകുഴലുകളുടെ മെറ്റീരിയൽ പോളിയെത്തിലീൻ ആണ്. ഇത് ഇൻസ്റ്റാൾ ചെയ്യാനും അൺഇൻസ്റ്റാൾ ചെയ്യാനും എളുപ്പമാണ്, സമയം ലാഭിക്കുന്നു. മെഷീൻ ബിൽഡിംഗ്, ഇലക്ട്രിക് ഉപകരണങ്ങൾ, ഇലക്ട്രിക് കൺട്രോൾ അലമാരയിൽ ഇത് പ്രയോഗിക്കാം. പരിരക്ഷണ ഡിഗ്രിക്ക് IP68 ൽ എത്താൻ കഴിയും, ഇതിന് കേബിളിനെ സുരക്ഷിതമാക്കാൻ കഴിയും. പോളിയെത്തിലീൻ കുഴലുകളുടെ സവിശേഷതകൾ എണ്ണ പ്രതിരോധം, വഴക്കമുള്ളത്, കുറഞ്ഞ കാഠിന്യം, തിളങ്ങുന്ന ഉപരിതലം, ഹാലോജൻ ഇല്ലാത്തത്, ഫോസ്ഫർ, കാഡ്മിയം പാസായ റോഎച്ച്എസ് എന്നിവയാണ്.\nഅൾട്രാ ഫ്ലാറ്റ് വേവ് പോളിപ്രൊഫൈലിൻ ട്യൂബിംഗ്\nട്യൂബിംഗിന്റെ മെറ്റീരിയൽ പോളിപ്രൊഫൈലിൻ പി.പി. അതിൽ ഹാലോജൻ, ഫോസ്ഫറസ്, കാഡ്മിയം എന്നിവ അടങ്ങിയിട്ടില്ല. ഇതിന് മികച്ച രാസ പ്രതിരോധവും എണ്ണ ഉൽപന്നങ്ങളുടെ നാശന പ്രതിരോധവും ഉണ്ട്, അതിനാൽ മുഴുവൻ കണ്ട്യൂട്ട് സിസ്റ്റത്തിനും ആത്യന്തിക സംരക്ഷണ പ്രഭാവം നേടാൻ കഴിയും\nപോളാമൈഡ് കോറഗേറ്റഡ് ട്യൂബിംഗ്\nപി‌എ ട്യൂബിംഗ് എന്ന് വിളിക്കുന്ന നൈലോൺ ട്യൂബിംഗ് (പോളാമൈഡ്). നല്ല ശാരീരികവും രാസപരവും മെക്കാനിക്കൽ ഗുണങ്ങളുമുള്ള ഒരുതരം സിന്തറ്റിക് ഫൈബറാണ് ഇത്: ഉരച്ചിലിന്റെ പ്രതിരോധം, മണൽ, ഇരുമ്പ് സ്ക്രാപ്പുകൾ എന്നിവയുടെ അവസ്ഥയിൽ ഉപയോഗിക്കാം; മിനുസമാർന്ന ഉപരിതലം, പ്രതിരോധം കുറയ്ക്കുക, തുരുമ്പും സ്കെയിൽ നിക്ഷേപവും തടയാൻ കഴിയും; മൃദുവായതും എളുപ്പമുള്ളതും വളഞ്ഞതും ഇൻസ്റ്റാൾ ചെയ്യാൻ എളുപ്പമുള്ളതും പ്രോസസ്സ് ചെയ്യുന്നതും എളുപ്പമാണ്.\nമെറ്റീരിയൽ പോളാമൈഡ് ആണ്. നിറം ചാരനിറമാണ് (RAL 7037), കറുപ്പ് (RAL9005). HB (UL94) ആണ് ഫ്ലേം-റിട്ടാർഡന്റ്. ഉയർന്ന രാസശക്തി, സ്ഥിരതയുള്ള രാസ സ്വത്ത്, ഹാലോജൻ രഹിതം, ഉയർന്ന താപനില സ്ഥിരത. താപനില പരിധി min-40 ℃, max110 is ആണ്.\nമെറ്റീരിയൽ പോളാമൈഡ് ആണ്. നിറം ചാരനിറമാണ് (RAL 7037), കറുപ്പ് (RAL9005). HB (UL94) ആണ് ഫ്ലേം-റിട്ടാർഡന്റ്. ഉയർന്ന താപനിലയിൽ ഇത് ഇടനാഴിയുടെ ആകൃതി മാറ്റില്ല. ആന്റി-ഘർഷണം, സ്ഥിരതയുള്ള രാസ സ്വത്ത്, ഹാലോജൻ രഹിതം, നല്ല വളയുന്ന ഇലാസ്തികത. താപനില പരിധി min-40 ℃, max115 ℃, ഹ്രസ്വകാല 150 is.\nഫ്ലേം റിട്ടാർഡന്റ് കോറഗേറ്റഡ് പോളിപ്രൊഫൈലിൻ കണ്ട്യൂട്ട്\nട്യൂബിംഗിന്റെ മെറ്റീരിയൽ പോളിപ്രൊഫൈലിൻ പി.പി.


Bigg Boss Malayalam Season 3: After Orange And Tea Now Contestants Fight Over Dosa | എഞ്ചലിനെ കരയിപ്പിച്ച ദോശ പ്രശ്‌നം; ഭക്ഷണത്തിന്റെ പേരില് വഴക്ക് കൂടി ഡിംപലും ഫിറോസും, പൊട്ടിക്കരഞ്ഞ് എഞ്ചലും - Malayalam Filmibeat\n| Published: Monday, March 1, 2021, 19:19 [IST]\nപ്രേക്ഷകര് പ്രതീക്ഷിച്ചിരുന്നതിനെക്കാളും കിടിലന് മത്സരാര്‍ഥികളാണ് ഇത്തവണ ബിഗ് ബോസ് മലയാളത്തിന്റെ മൂന്നാം സീസണിലേക്ക് കൊണ്ട് വന്നത്. ഓരോരുത്തരും ഒന്നിനൊന്ന് മികവുറ്റ പ്രകടനം കാഴ്ച വെച്ച് കൊണ്ടിരിക്കുകയാണ്. ഏറ്റവും പുതിയതായി വൈല്‍ഡ് കാര്‍ഡ് എന്‍ട്രിയായി ബിഗ് ബോസിലേക്ക് എത്തിയ എഞ്ചലിനെ ചുറ്റിപറ്റിയാണ് മത്സരാര്‍ഥികള്.\nമണിക്കുട്ടനോട് ഇഷ്ടം തോന്നിയെന്ന കഥ പറഞ്ഞ് ബിഗ് ബോസിലേക്ക് എത്തിയ എഞ്ചലിന് മറ്റൊരു പ്രണയത്തിനുള്ള വഴി തുറന്ന് കിട്ടിയിരുന്നു. എന്നാല് ആദ്യത്തെ ദിവസം തന്നെ കരയാനുള്ള സാഹചര്യമാണ് താരത്തിന് ലഭിച്ചിരിക്കുന്നത്. പുറത്ത് വന്ന പ്രൊമോ വീഡിയോ സൂചിപ്പിക്കുന്നത് പ്രകാരം വീടിനുള്ളില് ഭക്ഷണത്തിന്റെ പേരില് വഴക്ക് തുടരുകയാണെന്നാണ്. വിശദമായി വായിക്കാം...\nരാവിലെ ഡിംപല്, മജ്‌സിയ എന്നിവര് ചേര്‍ന്ന് പ്രഭാതഭക്ഷണം തയ്യാറാക്കുകയായിരുന്നു. ഇതിനിടെ എഞ്ചല് എനിക്കൊരു ദോശ കൂടി തരാമോന്ന് ചോദിക്കുന്നു. ഇത് കേട്ട് നിന്ന ഫിറോസ് ഖാന് കൊടുത്തോ, ഇവിടുത്തെ ആദ്യത്തെ കുട്ടിയല്ലേ എന്ന് പറയുന്നുണ്ട്. പിന്നാലെ എഞ്ചലിന് ഡിംപല് ദോശ കൊടുത്തു. എഞ്ചല് അത് കഴിക്കുകയും ചെയ്തു. മോള് കഴിച്ചോളാന് ഫിറോസ് പറയുകയും ചെയ്തു. എന്നാല് ഇപ്പോള് കഴിച്ചോ പിന്നെ പറയാമെന്നാണ് അടുത്ത ഡയലോഗില് ഡിംപല് എഞ്ചലിനോടും ഫിറോസിനോടുമായി പറയുന്നത്.\nസ്വന്തം പാത്രത്തില് നിന്നും കൊടുത്തത് സംസാരിക്കണ്ടേ എന്ന് മസ്ജിയയെ ചൂണ്ടി ഡിംപല് പറഞ്ഞിരുന്നു. എന്നാല്‍ഒരു ദോശയ്ക്ക് വേണ്ടി എന്താണ് ഡിംപലെ ഇങ്ങനെയെന്ന് ചോദിച്ച് ഫിറോസ് ശബ്ദമുയര്‍ത്തി. ഓഹോ എന്റേതാണ് അവള്‍ക്ക് കൊടുത്തതെന്ന് ഡിംപല് ആവര്‍ത്തിക്കുന്നു. വീണ്ടും പ്രശ്‌നത്തില് ഫിറോസ് ഇടപെട്ടതോടെ നിങ്ങളെ ഇങ്ങോട്ട് ഞാന് വിളിച്ചോ എന്ന് ഡിംപല് ഫിറോസിനോട് ചോദിക്കുന്നു. എല്ലാം കണ്ട് നിന്ന ഭാഗ്യലക്ഷ്മി ഇതൊക്കെ ചെറിയ കാര്യമല്ലേ, വിട് ഫിറോസെ എന്ന് പറഞ്ഞ് പുറത്തേക്ക് പോവുന്നു.\nഇതിന് മുന്‍പും ഞാന് ഫുഡിന്റെ കാര്യത്തില് എന്തെങ്കിലും പറഞ്ഞിട്ടുണ്ടോന്ന് നിങ്ങള് പറയൂ, എന്ന് ഫിറോസിനോട് ഡിംപല് ചോദിക്കുന്നുണ്ട്. എന്നാല് ഒരു ദോശയുടെ പേരില് കേള്‍ക്കേണ്ടി വന്ന വഴക്കോര്‍ത്ത് എഞ്ചല് കരച്ചിലായി. റിതു മന്ത്ര, സൂര്യ, സന്ധ്യ മനോജ്, സജ്‌ന എന്നിവര് ചേര്‍ന്ന് എഞ്ചലിനെ ആശ്വസിപ്പിക്കുന്നുണ്ട്. എന്തായാലും ഫുഡിന്റെ പേരില് ബിഗ് ബോസ് വീട്ടില് വലിയ യുദ്ധങ്ങള് തന്നെ ഇനിയുള്ള ദിവസങ്ങളില് നടക്കുമോ എന്ന് കണ്ടറിയേണ്ടി വരും.\nമറ്റുള്ളവര്‍ക്ക് ചായ ഉണ്ടാക്കി കൊടുക്കുന്നതിന്റെ പേരില് കഴിഞ്ഞ ദിവസങ്ങളില് ഡിംപല് പഴികേട്ടിരുന്നു. ഒരു ദിവസം ഒന്നിലധികം തവണ ചായ ഉണ്ടാക്കി റേഷന് തീര്‍ത്തു എന്നാണ് പലരും പരാതി പറഞ്ഞത്. എന്നാല് വിശക്കുന്നവര് ചോദിക്കുമ്പോള് ഭക്ഷണം കൊടുക്കാതിരിക്കുന്നത് മര്യാദയാണോന്ന് പല തവണ ഡിംപല് എല്ലാവരോടും ചോദിക്കാറുണ്ട്. ഇത്തവണ ദോശയുടെ പ്രശ്‌നത്തിന് പിന്നില് നടന്നതെന്താണെന്ന് വൈകാതെ അറിയാം.\nBigg Boss Malayalam Season 3: After Orange And Tea Now Contestants Fight Over Dosa\nStory first published: Monday, March 1, 2021, 19:19 [IST]\nഇങ്ങനെയൊക്കെയുള്ള ചെറിയ ആഗ്രഹങ്ങളേയുള്ളൂ, വെളിപ്പെടുത്തി മഞ്ജു വാര്യർ


ഡല്‍ഹി നിയമസഭാ തിരഞ്ഞെടുപ്പ് ഫെബ്രുവരി എട്ടിന്; ഫലം 11ന് - Muhimmath\nഡല്‍ഹി നിയമസഭാ തിരഞ്ഞെടുപ്പ് ഫെബ്രുവരി എട്ടിന്; ഫലം 11ന്\nഡല്‍ഹി: ഡല്‍ഹി നിയമസഭാ തിരഞ്ഞെടുപ്പ് അടുത്ത മാസം എട്ടിന് നടക്കും. എഴുപത് നിയമസഭ മണ്ഡലങ്ങളിലേക്ക് ഒറ്റ ഘട്ടമായാണ് വോട്ടെടുപ്പ്. വോട്ടെണ്ണെല് ഫെബ്രുവരി 11ന് നടക്കും. വാര്‍ത്താ സമ്മേളനത്തില് തിരഞ്ഞെടുപ്പ് കമ്മീഷന് സുനില് അറോറയാണ് തിയതി പ്രഖ്യാപിച്ചത്.\nപൗരത്വ ഭാദഗതി നിയമത്തിനെതിരായ പ്രതിഷേധം ആളിക്കത്തുന്നതിനിടയാണ് രാജ്യ തലസ്ഥാനം തിരഞ്ഞെടുപ്പ് ചൂടിലേക്ക് കടക്കുന്നത്. ഡല്‍ഹി പോലീസ് കമ്മീഷനുമായി ചര്‍ച്ച നടത്തി ഡല്‍ഹിയിലെ സുരക്ഷ ക്രമീകരണങ്ങള് പരിശോധിച്ച് ഉറപ്പു വരുത്തിയാണ് തിരഞ്ഞെടുപ്പ് തിയതി തീരുമാനിച്ചതെന്ന് സുനില് അറോറ പറഞ്ഞു. ഈ മാസം 14ന് വിജ്ഞാപനമുണ്ടാകും. പത്രിക സമര്‍പ്പിക്കാനുള്ള അവസാന തിയതി 21നാണ്. 22ന് സൂക്ഷ്മ പരിശോധനയും നടക്കും. ജനുവരി 24 വരെ പത്രിക പിന്‍വലിക്കാം. ശേഷം 15 ദിവസമാണ് തിരഞ്ഞെടുപ്പ് പ്രചാരണത്തിനായി പാര്‍ട്ടികള്‍ക്ക് ലഭിക്കുക. എന്നാല് ബി ജെ പിയും ആം ആദ്മി പാര്‍ട്ടിയും ഇതിനോടകം തന്നെ തിരഞ്ഞെടുപ്പ് പ്രചാരണ പരിപാടികള് തുടങ്ങിയിട്ടുണ്ട്. പ്രധാന മന്ത്രിയടക്കം പങ്കെടുത്ത രണ്ട് റാലികള് ബി ജെ പി ഇതിനോടകം സംഘടിപ്പിച്ചിരുന്നു.\nഫെബ്രുവരി 22നാണ് ഡല്‍ഹിയില് അരവിന്ദ് കെജ്‌രിവാളിന്റെ ആം ആദ്മി പാര്‍ട്ടി സര്‍ക്കാരിന്റെ കാലാവധി അവസാനിക്കുക. 2015-ല് ഫെബ്രവരി പത്തിനായിരുന്നു തിരഞ്ഞെടുപ്പ് നടന്നത്. 70-ല് 67 സീറ്റുകളും തൂത്തുവാരിയാണ് അരവിന്ദ് കെജ്രിവാളിന്റെ നേതൃത്വത്തില് എ എ പി അധികാരത്തിലേറിയത്. ബാക്കിയുള്ള മൂന്ന് സീറ്റുകള് ബിജെപി നേടിയപ്പോള് കോണ്‍ഗ്രസിന് ഒരു സീറ്റില് പോലും ജയിക്കാനായിരുന്നില്ല. ലോക്‌സഭാ തിരഞ്ഞെടുപ്പില് ബി ജെ പി മുന്നേറ്റം നടത്തിയെങ്കിലും പുതിയ രാഷ്ട്രീയ സാഹചര്യം സംസ്ഥാന രാഷ്ട്രീയത്തിലും നിര്‍ണായകമാകുമെന്നാണ് കോണ്‍ഗ്രസും ആം ആത്മി പാര്‍ട്ടിയും കണക്കു കൂട്ടുന്നത്.


വെറും നാട് ചുറ്റല് അല്ലിത്; വണ് റൂപ്പി കാമ്പയിനുമായി2യുവാക്കള് | Wayanad Vision\nവെറും നാട് ചുറ്റല് അല്ലിത്; വണ് റൂപ്പി കാമ്പയിനുമായി2യുവാക്കള്\nഇന്ത്യയെ അറിയാന് സൈക്കിള് യാത്രയുമായി രണ്ട് യുവാക്കള്. വെറും നാട് ചുറ്റല് എന്നതിലുപരി നന്മയുടെ സന്ദേശം മനസ്സിലുറപ്പിച്ചാണ് ഇവരുടെ യാത്ര. പാവപ്പെട്ട അഞ്ച് കുടുംബങ്ങള്‍ക്ക് സൗജന്യമായി വീട് നിര്‍മ്മിച്ചു നല്‍കുക, നിര്‍ധനരായ രോഗികള്‍ക്ക് ആവശ്യമായ സഹായം ചെയ്തു കൊടുക്കുക എന്നീ ഉറച്ച തീരുമാനവുമായാണ് കെ ജി നിജിനും ടി ആര് റെനീഷും ഇന്ത്യയെ അറിയാനായി യാത്ര തിരിച്ചത്. വണ് റൂപ്പീ കാമ്പയിനുമായി പോകുന്ന സൈക്കിള് യാത്ര സുല്‍ത്താന് ബത്തേരിയില് ഐ.സി ബാലകൃഷ്ണന് എം.എല്.എ. ഇന്ന് ഫ്ഫ്‌ളാഗ് ഓഫ് ചെയ്തു.\nയാത്ര ചെയ്യുന്ന സ്ഥലങ്ങളില് കണ്ടു മുട്ടുന്ന ഓരോ ആളുകളില് നിന്നും ഒരു രൂപയെങ്കിലും ശേഖരിച്ച് തങ്ങളുടെ ഉദ്യമത്തിന് വേണ്ട തുക കണ്ടെത്തുകയാണ് ഇരുവരുടെയും ലക്ഷ്യം. കോഴിക്കോട് സ്വദേശിയായ നിജിന് ബത്തേരിയിലെ സ്വകാര്യ സ്‌കൂളില് കായിക അധ്യാപകനാണ്. അമ്പലവയല് സ്വദേശിയായ റെനീഷ് മൊബൈല് ഷോപ് ജീവനക്കാരനാണ്. ആവശ്യമായ തുക സമാഹരിക്കുന്നതിനായി ഒരു വര്‍ഷമോ ചിലപ്പോള് അതിലധികമോ സമയമെടുത്തേക്കാവുന്ന യാത്രയാണ് ഇരുവര്‍ക്കും മുന്നിലുള്ളത്.\nയാത്രക്കായി പ്രത്യേകം സജ്ജീകരിച്ചിരിക്കുന്ന സൈക്കിളില് ചെറിയ ഒരു പെട്ടി ഒരുക്കിയിട്ടുണ്ട്. ഈ പെട്ടിയില് ആളുകള്‍ക്ക് അവര്‍ക്ക് ഇഷ്ടമുള്ള പണം നിക്ഷേപിക്കാം. യാത്ര തുടങ്ങുന്നതിനു മുമ്പായി സ്ഥലം വാങ്ങുന്നതിനുള്ള അഡ്വാന്‍സ് തുക സ്ഥലമുടമക്ക് നല്‍കി കഴിഞ്ഞു. അമ്പലവയല് പോത്തുകെട്ടിയിലാണ് വീടുകള് നിര്‍മിക്കാനുള്ള 20 സെന്റ് സ്ഥലം കണ്ടെത്തിയിരിക്കുന്നത്. യാത്ര കഴിഞ്ഞ് തിരിച്ചു വരുന്നതിന് മുമ്പായി മറ്റ് അനുബന്ധ ജോലികള് തീര്‍ക്കുന്നതിനായി സുഹൃത്തുക്കളുടെ കൂട്ടായ്മ തന്നെയുണ്ട് കൂടെ. സാങ്കേതിക സഹായങ്ങള് നല്‍കുന്നതിനായി ജില്ലാ സൈക്ലിംഗ് അസോസിയേഷനും ഒപ്പമുണ്ട്. ഇരുവരുടെയും ഉദ്ദേശ്യ ലക്ഷ്യം തിരിച്ചറിഞ്ഞ് കുറച്ച് പേര് സഹായിക്കാനായി മുന്നോട്ട് വന്നിരുന്നു. യാത്രയുടെ മുന്നോടിയായി ക്യാമ്പയിന് ആദ്യ സംഭാവന പ്രസ് ക്ലബ് പ്രസിഡണ്ട് കെ സജീവന് വയനാട് പ്രസ്‌ക്ലബില് കൈമാറി.\nഅഗതി രഹിത കേരളം ഭവന നിര്‍മ്മാണം പൂര്‍ത്തീയായി\n‘ജനങ്ങള് കാഴ്ച്ചക്കാരല്ല കാവല്‍ക്കാരാണ്’; ഫലകം സ്ഥാപിച്ചു\nഅതിവേഗ കൊവിഡ് വ്യാപനം; ബ്രിട്ടനിലേക്കുള്ള വിമാന സര്‍വീസുകള്…\nപുഴകളിലെ മണല് നീക്കം ചെയ്യല് ഊര്‍ജിതമാക്കണം


Birbal Story Malayalama - രാജ്യത്തിലെ കാക്കകൾ\nHome | Legend Stories | Birbal Stories | രാജ്യത്തിലെ കാക്കകൾ\n18/05/2021 Birbal Stories\nപണ്ട് പണ്ട് മുഗൾവംശ രാജാവായ അക്ബർ ചക്രവർത്തി രാജ്യം ഭരിക്കുന്ന കാലം. ഒരു ദിവസം രാജാവായ അക്ബർ രാജസദസ്സിൽ ഉള്ളവരുടെ ബുദ്ധിപരീക്ഷിക്കാൻ തീരുമാനിച്ചു. അതിനായി അദ്ദേഹം സദസ്സിൽ ഉള്ളവരോട് ഒരു ചോദ്യം ചോദിച്ചു. അതെന്താണെന്നോ?\n“തൻ്റെ രാജ്യത്ത് എത്ര കാക്കകളുണ്ട്? ആർക്കെങ്കിലും ഇതിനുത്തരം അറിയാമോ?”\nഎല്ലാവരും പരസ്പരം അങ്ങോട്ടുമിങ്ങോട്ടും നോക്കി.\n“കാക്കകളുടെ എണ്ണമോ?” അവർ മുറുമുറുത്തു.\nഅപ്പോഴാണ് അക്ബറിൻ്റെ മന്ത്രിയായ ബീർബലിൻ്റെ വരവ്. അദ്ദേഹം വിഷയം തിരക്കി. കാര്യം മനസ്സിലാക്കിയ ബീർബൽ ഉടൻതന്നെ രാജാവിനോട് ഇപ്രകാരം പറഞ്ഞു.\n“അല്ലയോ രാജാവേ, രാജ്യത്തെ കാക്കകളുടെ എണ്ണം എനിക്കറിയാം. അങ്ങേയ്ക്ക് സമ്മതമാണെങ്കിൽ ഉത്തരം ഞാൻ പറയാം.”\nഇതുകേട്ട രാജാവ് ബീർബലിനോട് ഉത്തരം പറയാൻ ആവശ്യപ്പെട്ടു.\n“ഇരുപത്തി അയ്യായിരത്തി മുന്നൂറ്റി നാല്പത്തി ഒന്ന് (25341).” ബീർബൽ പറഞ്ഞു.\nഇതുകേട്ട രാജാവ് ബീർബലിനോട് ചോദിച്ചു\n“എന്താ ഇത്ര ഉറപ്പ്, കാക്കകൾ കൂടാനും കുറയാനും സാധ്യതയില്ലേ?”\nഇതുകേട്ട ബീർബൽ ചിരിച്ചുകൊണ്ട് പറഞ്ഞു.\n“അങ്ങേയ്ക്ക് വേണമെങ്കിൽ ഭടന്മാരെ കൊണ്ട് കാക്കകളെ എണ്ണിനോക്കാവുന്നതാണ്.”\n“ഒരുപക്ഷേ കാക്കകളുടെ എണ്ണം കൂടുതലാണെങ്കിൽ അത് അയൽരാജ്യത്തു നിന്നും തൻ്റെ സുഹൃത്തുക്കളെയോ ബന്ധുക്കളെയോ കാണാൻ വന്ന കാക്കകൾ ആയിരിക്കും.”\n“ഇനി ഒരുപക്ഷേ കാക്കകളുടെ എണ്ണം കുറവാണെങ്കിൽ അത് അയൽരാജ്യത്തുള്ള തൻ്റെ സുഹൃത്തുക്കളെയോ ബന്ധുക്കളെയോ കാണാൻ പോയതും ആയിരിക്കും.”\nഇതുകേട്ട രാജാവിനു ചിരിവന്നു. അങ്ങനെ സദസ്സിലുള്ളവരുടെ ബുദ്ധി പരീക്ഷിക്കുന്നതിനായി രാജാവ് കണ്ടെത്തിയ ചോദ്യത്തിന് ബീർബൽ ബുദ്ധിപരമായി തന്നെ മറുപടി പറഞ്ഞു. ബീർബലിൻെറ ബുദ്ധിശക്തിയിൽ സന്തുഷ്ടനായ രാജാവ് അദ്ദേഹത്തെ അഭിനന്ദിക്കുകയും ധാരാളം സമ്മാനങ്ങൾ നൽകുകയും ചെയ്തു.\nലളിതമായി ചിന്തിച്ചാൽ നമുക്ക് എല്ലാകാര്യങ്ങൾക്കും പരിഹാരം കണ്ടെത്താൻ കഴിയും\nEnjoyed The Birbal Story? Read More Kids Stories\nEnglish Summary: The Crows In The Kingdom, Akbar and Birbal story for kids in Malayalam\nCastle StoriesFunny StoriesInspirational StoriesKing Stories\nസിംഹവും എലിയും\tപുലി വരുന്നേ പുലി\n31/01/2022 Birbal Stories\n03/09/2021 Birbal Stories\n2 Comments on രാജ്യത്തിലെ കാക്കകൾ\n20/11/2021 at 2:53 pm\n20/11/2021 at 5:24 pm\nThank you Isha 😊


ബലാല്‍സംഗക്കേസിൽ അറസ്റ്റിലായ എസ്ഐക്ക് സസ്പെന്‍ഷന്\nKozhikode, First Published 29, Aug 2019, 9:49 PM IST\nവിവാഹമോചിതയും ഒരു കുട്ടിയുടെ അമ്മയുമായ യുവതിയെ ഭീഷണിപ്പെടുത്തി പീഡിപ്പിച്ച കേസില് റിമാന്‍ഡില് കഴിയുന്ന എആര് ക്യാംപ് എസ്ഐ, ജി എസ് അനിലിനെ കണ്ണൂര് റേഞ്ച് ഡിഐജിയാണ് സസ്പെന്‍ഡ് ചെയ്തത്.\nകോഴിക്കോട്: ബലാല്‍സംഗക്കേസിൽ അറസ്റ്റിലായ കൊയിലാണ്ടി എആർ ക്യാമ്പ് എസ്ഐ ജിഎസ് അനിലിനെ സര്‍വീസില് നിന്ന് സസ്പെന്‍ഡ് ചെയ്തു. ഇയാള് നിലവില് റിമാന്‍ഡിലാണ്. അതിനിടെ, ബലാല്‍സംഗത്തിനിരയായ സ്ത്രീയെ ഭീഷണിപ്പെടുത്തിയതിന് അനിലിന്‍റെ ഭാര്യയ്ക്കും മകള്‍ക്കും മരുകനുമെതിരെ കൊയിലാണ്ടി പൊലീസ് കേസെടുത്തു.\nവിവാഹമോചിതയും ഒരു കുട്ടിയുടെ അമ്മയുമായ യുവതിയെ ഭീഷണിപ്പെടുത്തി പീഡിപ്പിച്ച കേസില് റിമാന്‍ഡില് കഴിയുന്ന എആര് ക്യാംപ് എസ്ഐ, ജി എസ് അനിലിനെ കണ്ണൂര് റേഞ്ച് ഡിഐജിയാണ് സസ്പെന്‍ഡ് ചെയ്തത്. പയ്യോളി സ്‍റ്റേഷനില് എസ്ഐ ആയിരിക്കെ പരാതിയുമായി എത്തിയ യുവതിയുമായി അനില് പരിചയം സ്ഥാപിക്കുകയും പിന്നീട് ഭീഷണിപ്പെടുത്തി പീഡനം നടത്തുകയുമായിരുന്നെന്ന് യുവതി പറയുന്നു.\nതുടര്‍ന്ന് രണ്ടുവട്ടം ഗര്‍ഭിണിയായ യുവതി ഇയാളുടെ നിര്‍ബന്ധപ്രകാരം ഗര്‍ഭച്ചിദ്രം നടത്തുകയും ചെയ്തതു. മൊബൈലില് തന്‍റെ ദൃശ്യങ്ങള് പകര്‍ത്തിയ എസ്ഐ അനില് ഇത് പുറത്തുവിടുമെന്ന് ഭീഷണിപ്പെടുത്തി പീഡനം തുടരുകയായിരുന്നെന്നും യുവതി പറയുന്നു. എതിര്‍ത്തപ്പോള് കു‍ഞ്ഞിനെ കൊല്ലുമെന്ന് ഭീഷണിപ്പെടുത്തുകയും ചെയ്തു. ഇക്കാര്യങ്ങള് മജിസ്ട്രേട്ടിന് മുമ്പാകെ യുവതി രഹസ്യമൊഴി നല്‍കിയിട്ടുമുണ്ട്.\nഅതിനിടെ, പരാതി പിന്‍വലിക്കണമെന്നാവശ്യപ്പെട്ട് യുവതിയെ ഭീഷണിപ്പെടുത്തിയതിന് എസ് ഐ അനിലിന്‍റെ ഭാര്യ ഷാഹി, മകൾ അമ്മു, മരുമകൻ അനീഷ് എന്നിവർക്കെതിരെ കൊയിലാണ്ടി പൊലീസ് കേസെടുത്തു. യുവതി ചികിത്സയിൽ കഴിയുന്ന കൊയിലാണ്ടി താലൂക്ക് ആശുപത്രിയിലെത്തിയാണ് ഇവര് ഭീഷണിപ്പെടുത്തിയത്. അതിക്രമിച്ച് കയറൽ, ഭീഷണിപ്പെടുത്തൽ, തുടങ്ങിയ വകുപ്പുകൾ ചുമത്തിയാണ് ഇവര്‍ക്കെതിരെ കേസെടുത്തത്.


കുവൈത്തില് മോഷണത്തെക്കുറിച്ച് പരാതി പറയാന് പോയ മലയാളി മരിച്ചനിലയില്; വാഹനവും പണവും നഷ്ടപ്പെട്ടു |Kuwait: Malayali robbery victim found dead\nHome Gulf Kuwait കുവൈത്തില് മോഷണത്തെക്കുറിച്ച് പരാതി പറയാന് പോയ മലയാളി മരിച്ചനിലയില്; വാഹനവും പണവും നഷ്ടപ്പെട്ടു\nകുവൈത്ത് സിറ്റി: കുവൈത്തില് കവര്‍ച്ചയ്ക്കിരയായി പരാതി നല്‍കാന് പോലിസ് സ്റ്റേഷനിലേക്ക് പോയ മലയാളിയെ മരിച്ച നിലയില് കണ്ടെത്തി. തൃശൂര് ചാവക്കാട് സ്വദേശി ആരാച്ചാം വീട്ടില് മുഹമ്മദ് റസാഖ്(60) ആണ് മരിച്ചത്. കുവൈത്തിലെ അബ്ബാസിയയിലാണ് സംഭവം.\nവാഹനത്തില് സാധനങ്ങള് കയറ്റി കച്ചവടം നടത്തുന്നതായിരുന്നു റസാഖിന്റെ തൊഴില്. കഴിഞ്ഞ ദിവസം പകല് ഹസാവി പ്രദേശത്തുവെച്ച് ഒരു സംഘം ആയുധം കാട്ടി ഭീഷണിപ്പെടുത്തി റസാഖിന്റെ കൈവശം ഉണ്ടായിരുന്ന 2000 ദിനാര് പിടിച്ചുപറിക്കുകയായിരുന്നു. വിവരം സ്പോണ്‍സറെയും കൂടെ താമസിക്കുന്നയാളെയും അറിയിച്ച് പോലിസില് പരാതി നല്‍കാന് പോയ റസാഖിനെകുറിച്ച് പിന്നെ ഒരു വിവരവും ഇല്ലായിരുന്നു. റസാഖിന്റെ മൊബൈലിലേക്ക് നിരന്തരം വിളിച്ചെങ്കിലും മൊബൈല് ഫോണ് സ്വിച്ച് ഓഫ് ആയിരുന്നു.\nഇതേത്തുടര്‍ന്ന് സുഹൃത്തുക്കള് നടത്തിയ അന്വേഷണത്തിലാണ് റസാഖിന്റെ മൃതദേഹം ഫര്‍വ്വാനിയ ദജീജ് മോര്‍ച്ചറിയിലുണ്ടെന്ന് വിവരം ലഭിച്ചത്. അബ്ബാസിയ ടെലി കമ്മ്യൂണിക്കേഷന് കെട്ടിടത്തിനു പിന്നില് നിന്നാണ് ഇദ്ദേഹത്തിന്റെ മൃതദേഹം കണ്ടെത്തിയതെന്ന് പോലിസ് അറിയിച്ചു. റസാഖിന്റെ വാഹനവും അതിലുണ്ടായിരുന്ന 17000 ദിനാറിന്റെ കച്ചവട സാധനങ്ങളും ഇതുവരെ കണ്ടെത്താനായിട്ടില്ല. ജിലീബ് കുറ്റാന്വേഷണ വിഭാഗം കേസെടുത്ത് അന്വേഷണം നടത്തിവരികയാണ്. ഷീജയാണു റസാക്കിന്റെ ഭാര്യ. മൂന്നു മക്കളുണ്ട്.\nPrevious articleഒമാനില് നിയന്ത്രണങ്ങള് നീക്കി; ബസ് സര്‍വീസ് പുനരാരംഭിച്ചു\nNext articleകിഴക്കന് ജറുസലേമില് ഇസ്രായേല് പോലിസുകാര്‍ക്കു നേരെ വാഹനമിടിച്ചു കയറ്റി; ഏഴുപേര്‍ക്കു പരിക്ക്


ഒരു ഹോട്ടല് മുറിയില് രണ്ടുപേര്, സൗകര്യം പോരെന്ന് എംഎല്‍എമാര്; മഹാരാഷ്ട്രയിലും റിസോര്‍ട്ട് രാഷ്ട്രീയം-Political Crisis Maharashtra BJP Shiv sena Resort Politics\nPolitical Crisis Maharashtra Bjp Shiv Sena Resort Politics\nരാഷ്ട്രപതി ഭരണത്തിനുള്ള സാധ്യതകള് ഉണ്ടെന്നാണ് എന്‍സിപി അധ്യക്ഷന് ശരദ് പവാര് പറയുന്നത്\nNovember 08, 2019 04:08:19 pm\nമുംബൈ: മഹാരാഷ്ട്രയിൽ ദേവേന്ദ്ര ഫട്‌നാവിസിന്റെ കാവല്‍മന്ത്രിസഭയുടെ കാലാവധി അവസാനിക്കാനിരിക്കെ ഭരണപ്രതിസന്ധി തുടരുന്നു. ബിജെപി-ശിവസേന അഭിപ്രായ ഭിന്നത തുടരുന്നതാണ് സര്‍ക്കാര് രൂപീകരണത്തിനു തിരിച്ചടിയായിരിക്കുന്നത്.\nശിവസേന തങ്ങളുടെ എംഎല്‍എമാരെ മാദ് ഐലന്‍ഡിലുള്ള റിട്രീറ്റ് ഹോട്ടലിലേക്ക് മാറ്റി. നേരത്തെ ഇവരെ പാര്‍പ്പിച്ചിരുന്നത് രംഗ് ശാര്‍ദ ഹോട്ടലിലായിരുന്നു. ഇവിടെ സൗകര്യങ്ങള് കുറവാണെന്ന് എംഎല്‍എമാര് പരാതിപ്പെട്ടു. ഇതോടെയാണ് ഹോട്ടല് മാറ്റിയത്. രംഗ് ശാര്‍ദ ഹോട്ടലില് 30 മുറികള് മാത്രമാണ് തങ്ങള്‍ക്ക് കിട്ടിയതെന്നും ഒരു മുറിയില് രണ്ടുപേര് കഴിയേണ്ട അവസ്ഥയായിരുന്നെന്നും എംഎല്‍എമാര് പരാതിപ്പെട്ടു.\nRead Also: സീരിയസ് പ്രണയം തുടങ്ങിയത് 18-ാം വയസില്; ഇഡ്ഡലിയില്ലാതെ ജീവിക്കാന് പറ്റില്ല: ശശി തരൂര്\nഅതേസമയം, ബിജെപിയും കോണ്‍ഗ്രസും പരസ്പരം ആരോപണങ്ങള് ഉന്നയിക്കുകയാണ്. കോണ്‍ഗ്രസ് കുതിരക്കച്ചവടത്തിനു ശ്രമിക്കുന്നതായി ബിജെപി ആരോപിച്ചു. എന്നാല്, ബിജെപിയാണ് കുതിരക്കച്ചവടം നടത്തുന്നതെന്നാണ് കോണ്‍ഗ്രസ് പറയുന്നത്. ബിജെപിക്കെതിരെ ആരോപണങ്ങള് ഉന്നയിക്കുന്നവര് തെളിവുകള് സഹിതമായിരിക്കണം ആരോപണങ്ങള് പുറത്തുവിടേണ്ടതെന്ന് ബിജെപി നേതൃത്വം പറഞ്ഞു.\nRead Also: ബിജെപി എന്നെ കാവിപൂശാൻ ശ്രമിക്കുന്നു; വലയിൽ വീഴില്ല: രജനീകാന്ത്\nരണ്ടര വര്‍ഷം മുഖ്യമന്ത്രി പദം ശിവസേനയ്‌ക്ക് നൽകുമെങ്കിൽ സര്‍ക്കാര് രൂപീകരണവുമായി മുന്നോട്ടു പോകാമെന്നാണ് ശിവസേന അധ്യക്ഷന് ഉദ്ധവ് താക്കറെ പറയുന്നത്. ലോക്‌സഭാ തിരഞ്ഞെടുപ്പ് സമയത്ത് ബിജെപി നല്‍കിയ വാക്കു പാലിക്കണമെന്നും അദ്ദേഹം ആവശ്യപ്പെട്ടു.\n“ബിജെപിയുമായുള്ള സഖ്യം തകര്‍ക്കാന് ആഗ്രഹിക്കുന്നില്ല. എന്നാല്, ലോക്‌സഭാ തിരഞ്ഞെടുപ്പ് സമയത്തു ബിജെപി നല്‍കിയ വാക്കു പാലിക്കണം. അധികാരം തുല്യമായി പങ്കുവയ്ക്കണം. ഇതിനായി ചര്‍ച്ചകള് നടത്താനും തയ്യാറാണ്. രണ്ടര വര്‍ഷത്തേക്ക് ശിവസേനയ്ക്ക് മുഖ്യമന്ത്രി പദം നല്‍കാന് തയ്യാറാണെങ്കില് ബിജെപിക്ക് എന്നെ വിളിക്കാം. അല്ലെങ്കില് വേണ്ട” താക്കറെ പറഞ്ഞു.\nKerala Weather: കേരളത്തിൽ നവംബർ 12 വരെ ഇടിമിന്നലോടുകൂടിയ മഴയ്ക്ക് സാധ്യത


4malayalees - കെട്ടിത്തൂക്കി കൊന്നിട്ടും മൃതശരീരത്തിലേക്ക് വെടിയുണ്ടകള് പായിച്ചു ഹരം കൊള്ളുന്നവരെ എന്താണ് വിളിക്കേണ്ടത്?ഇജ്ജാതി നായ്ക്കളുടെ കൂടെച്ചെരുവാനാണ് നമ്മുടെ കുട്ടികള് രാജ്യം വിടുന്നത്, എന്തൊരു ദുരന്തം', ജോയ് മാത്യു\nഅഫ്ഗാനിസ്ഥാനിലെ ജനപ്രിയ ഹാസ്യതാരം ഖാസാ സ്വാന് എന്ന നാസര് മുഹമ്മദിനെ ക്രൂരമായി മര്‍ദ്ദിച്ച് കൊലപ്പെടുത്തിയ താലിബാന് പ്രവര്‍ത്തിയെ രൂക്ഷമായി വിമര്‍ശിച്ച് നടന് ജോയ് മാത്യു. താലിബാന് ഭീകരതയുടെ അവസാനത്തെ ഇരയാണ് നാസറെന്ന് ജോയ് മാത്യു ഫേസ്ബുക്കില് കുറിച്ചു. ഇജ്ജാതി നായ്ക്കളുടെ കൂടെച്ചെരുവാനാണ് നമ്മുടെ കുട്ടികള് രാജ്യം വിടുന്നതെന്നും അദ്ദേഹം കുറിക്കുന്നു.\n'ഖാസാ സ്വാന് എന്ന നാസര് മുഹമ്മദ് എന്ന ഇറാനിയന് നടന്. താലിബാന് ഭീകരതയുടെ അവസാനത്തെ ഇര ! കഴുത്തറുത്ത് കൊന്നു. കെട്ടിത്തൂക്കി കൊന്നിട്ടും മൃതശരീരത്തിലേക്ക് വെടിയുണ്ടകള് പായിച്ചു ഹരം കൊള്ളുന്നവരെ എന്താണ് വിളിക്കേണ്ടത്? കലാകാരനായിരുന്നു എന്നതാണത്രെ ഇദ്ദേഹം ചെയ്ത കുറ്റം. ഇജ്ജാതി നായ്ക്കളുടെ കൂടെച്ചെരുവാനാണ് നമ്മുടെ കുട്ടികള് രാജ്യം വിടുന്നത്, എന്തൊരു ദുരന്തം', ഇങ്ങനെയായിരുന്നു ജോയ് മാത്യു ഫേസ്ബുക്കില് കുറിച്ചത്.\nസംഭവത്തില് കുറ്റസമ്മതം നടത്തി താലിബാന് രംഗത്ത് വന്നിരുന്നു. ഇദ്ദേഹത്തെ രണ്ടുപേര് ചേര്‍ന്ന് ക്രൂരമായി മര്‍ദ്ദിക്കുന്ന ദൃശ്യങ്ങള് കഴിഞ്ഞ ദിവസം പുറത്തുവന്നിരുന്നു. ഇതോടെ കൊലപാതകത്തില് തങ്ങള്‍ക്ക് പങ്കില്ലെന്ന് വാദിച്ചിരുന്ന താലിബാന് കുറ്റം സമ്മതിക്കാന് നിര്‍ബന്ധിതരാകുകയായിരുന്നു. മുന്‍പ് അഫ്ഗാന് പൊലീസില് സേവനം അനുഷ്ടിച്ചിരുന്നയാളാണ് നാസര് മുഹമ്മദ്.


ചാമ്പ്യന്‍സ് പ്രീക്വാര്‍ട്ടറില് അത്‌ലറ്റിക്കോ മാഡ്രിഡിനെതിരായ ആദ്യ പാദത്തില് എതിരില്ലാത്ത രണ്ട് ഗോളുകള്‍ക്ക് തോല്‍ക്കാനായിരുന്നു റൊണാള്‍ഡോയുടെ യുവന്റസിന്റെ വിധി\n21 Feb, 2019 at 02:39 PM\nപോര്‍ച്ചുഗല് സൂപ്പര്‍താരം ക്രിസ്റ്റ്യാനോയുടെ മാഡ്രിഡിലേക്കുള്ള തിരിച്ചുവരവ് അത്ര സന്തോഷകരമായിരുന്നില്ല. ചാമ്പ്യന്‍സ് പ്രീക്വാര്‍ട്ടറില് അത്‌ലറ്റിക്കോ മാഡ്രിഡിനെതിരായ ആദ്യ പാദത്തില് എതിരില്ലാത്ത രണ്ട് ഗോളുകള്‍ക്ക് തോല്‍ക്കാനായിരുന്നു റൊണാള്‍ഡോയുടെ യുവന്റസിന്റെ വിധി. റൊണാള്‍ഡോയെ സംബന്ധിച്ചിടത്തോളം ഓര്‍മകളൊത്തിരിയുള്ള മാഡ്രിഡ് തട്ടകത്തിലായിരുന്നു മത്സരം.\nകളിയില് റൊണാള്‍ഡോയുടെ നീക്കങ്ങളെല്ലാം അത്‌ലറ്റിക്കോ പ്രതിരോധം തകര്‍ത്തിരുന്നു. മത്സരശേഷവും റൊണാള്‍ഡോയുടെ ഈ നിരാശ പ്രകടമായിരുന്നു. വലതു കൈ കൊണ്ട് അഞ്ചെന്ന് ഗ്യാലറികളെ നോക്കി കാണിച്ചാണ് ക്രിസ്റ്റ്യാനോ ഗ്രൗണ്ട് വിട്ടത്. ഇതിലൂടെ റൊണാള്‍ഡോ എന്താണ് ഉദ്ദേശിച്ചതെന്ന് കണ്ടെത്തുകയാണ് ഫുട്ബോള് പ്രേമികള്. മാഡ്രിഡ് ആരാധകരെ ചിലത് ഓര്‍മിപ്പിക്കുകയാണ് ക്രിസ്റ്റ്യാനോ ചെയ്തതെന്നാണ് ഇതിന് നല്‍കുന്ന വിശദീകരണം.\nഅഞ്ചെന്നാല്; മറക്കേണ്ട... താന് അഞ്ച് തവണ യുവേഫ ചാമ്പ്യന്‍സ് ലീഗ് കിരീടം നേടിയിട്ടുണ്ട് എന്നാണ് റൊണാള്‍ഡോ സൂചിപ്പിച്ചതെന്നാണ് വാദം. 2008ല് മാഞ്ചസ്റ്റര് യുണൈറ്റഡിനു വേണ്ടിയും പിന്നീട് നാലു തവണ റയല് മാഡ്രിഡിനുവേണ്ടിയുമാണ് ക്രിസ്റ്റ്യാനോ ചാമ്പ്യന്‍സ് ലീഗ് നേടിയത്. 2014, 16 17, 18 വര്‍ഷങ്ങളിലാണ് ക്രിസ്റ്റ്യാനോയുടെ മിടുക്കില് റയല് ചാമ്പ്യന്‍സ് ലീഗ് സ്വന്തമാക്കിയത്. ഇതില് 2014ലിലും 16ലിലും അത്‌ലറ്റിക്കോയാ യിരുന്നു ഫൈനലില് റയലിന്റെ എതിരാളി.\nCristiano reminds Atleti fans how many Champions League titles heâs won ðï¸ pic.twitter.com/XHyfUcMr8M\nഅഞ്ചു തവണ ലോകത്തെ മികച്ച ഫുട്ബോളർക്കുള്ള ബാലൺദ്യോറും നേടിയിട്ടുണ്ട് ക്രിസ്റ്റ്യാനോ. അര്‍ജന്റീനിയന് ഇതിഹാസം ലയണല് മെസിയാണ് ഇതില് റൊണാള്‍ഡോക്കൊപ്പമുള്ളത്. അത്ലറ്റിക്കോയ്ക്കെതിരായ മത്സരത്തിൽ 64 ശതമാനം പന്തടക്കവുമായി യുവന്റസ് ആധിപത്യം പുലർത്തിയിരുന്നുവെങ്കിലും, ഗോൾ വഴങ്ങുകയായിരുന്നു.


തനിക്കും ചിലത് പറയാനുണ്ടെന്ന് സനു മോഹന്റെ ഭാര്യ; രമ ഇന്ന് മാധ്യമങ്ങളെ കാണുമെന്നും റിപ്പോർട്ട്; വൈഗയുടെ മരണത്തിന് പിന്നിലെ ദുരൂഹത ഇന്ന് വെളിവാകുമോ? – Media Mangalam\nആലപ്പുഴ: തനിക്കും ചിലത് പറയാനുണ്ടെന്ന് സനുമോഹന്റെ ഭാര്യ. ഭർത്താവിന്റെ അറസ്റ്റ് വിവരങ്ങൾ പൂർണമായും പുറത്ത് വന്നതിന് ശേഷമാണ് രമ്യയുടെ പ്രതികരണം. ആലപ്പുഴയിലെ രഹസ്യ കേന്ദ്രത്തിൽ പൊലീസ് നിരീക്ഷണത്തിലാണ് ഇവരെന്നും മാതൃഭൂമി റിപ്പോർട്ട് ചെയ്യുന്നു. രമ ഇന്ന് മാധ്യമങ്ങളെ കാണുമെന്നാണ് റിപ്പോർട്ടുകൾ. അതിനിടെ, ഇന്നലെ പൊലീസ് പിടിയിലായ സനു മോഹനെ കൊച്ചിയിലെത്തിച്ചു.\nകഴിഞ്ഞ ദിവസമാണ് സനു മോഹനെ ഉത്തര കര്‍ണാടകയിലെ കാര്‍വാറില് നിന്നും കര്‍ണാടക പോലീസ് പിടികൂടിയത്. ഇന്ന് വെളുപ്പിനെ 4.15 ഓടെയാണ് സനുമോഹനെ തൃക്കാക്കര പോലീസ് സ്‌റ്റേഷനിലെത്തിച്ചത്. ഇന്ന് സനു മോഹന്റെ അറസ്റ്റ് ഔദ്യോഗികമായി രേഖപ്പെടുത്തും. പതിനൊന്നര മണിക്ക് സിറ്റി പോലീസ് കമ്മിഷണറും ഡിസിപിയും വാര്‍ത്താസമ്മേളനം വിളിച്ചിട്ടുണ്ട്. 28 ദിവസത്തെ തിരച്ചിലിനൊടുവിലാണ് സനു മോഹൻ പൊലീസിന്റെ വലയിലാകുന്നത്.\nഇയാളുടെ കോവിഡ് പരിശോധനയും മറ്റ് വൈദ്യ പരിശോധനകളും നടത്തേണ്ടതുണ്ട്. തുടര്‍ന്ന് സിറ്റി പോലീസ് കമ്മിഷണറുടെ ഓഫീസിലേക്ക് കൊണ്ടുപോകും.സനു മോഹന് കൊല്ലൂരിലുണ്ടെന്ന് വെള്ളിയാഴ്ച വിവരം ലഭിച്ചതോടെ കൊച്ചിയില്‍നിന്നുള്ള അന്വേഷണസംഘം പുറപ്പെട്ടിരുന്നു. കര്‍ണാടക പോലീസിന്റെ സഹായത്തോടെ അന്വേഷണം തുടരുന്നതിനിടെയാണ് പിടിയിലായത്. കര്‍ണാടക പോലീസ് സനുവിനെ കൊച്ചി സിറ്റി പോലീസിന് കൈമാറി. ഞായറാഴ്ച രാത്രിതന്നെ സനുവിനെകൂട്ടി പോലീസ് കൊച്ചിയിലേക്ക് തിരിച്ചിരുന്നു.\nകൊല്ലൂരില് ഒളിവില് താമസിച്ചിരുന്ന സനു ഹോട്ടലില് പണംനല്‍കാതെ മുങ്ങിയതിനെത്തുടര്‍ന്ന് കൊല്ലൂര് ബീന റെസിഡന്‍സി ജീവനക്കാര് പോലീസിനെ അറിയിച്ചു. സനു ഹോട്ടലില് നല്‍കിയ ആധാര്‍വിവരങ്ങള് പരിശോധിച്ച് കര്‍ണാടക പോലീസ് കേരള പോലീസിനെ വിവരം അറിയിക്കുകയായിരുന്നു. അന്വേഷണത്തില് സനു ഉഡുപ്പിയിലേക്കാണ് പോയതെന്ന് മനസ്സിലായി. അയാള് സഞ്ചരിച്ച ബസും കണ്ടെത്തി. സനുവിനെ പിന്തുടര്‍ന്ന് കാര്‍വാറില്‍വെച്ച് പിടികൂടുകയായിരുന്നു.\nമാര്‍ച്ച് 21-ന് രാത്രിയാണ് സനു മോഹനെയും മകള് വൈഗയെയും കാണാതായത്. അന്ന് വൈകീട്ട് ആലപ്പുഴയിലെ ബന്ധുവീട്ടില് സനുവും കുടുംബവും ചെന്നിരുന്നു. ഭാര്യ രമ്യയെ അവിടെയാക്കിയശേഷം മറ്റൊരു വീട്ടില് പോയിവരാമെന്ന് പറഞ്ഞ് സനു വൈഗയെയും കൂട്ടി ഇറങ്ങുകയായിരുന്നു. അര്‍ധരാത്രിയായിട്ടും കാണാതായതോടെ അന്വേഷണം തുടങ്ങി. കങ്ങരപ്പടി ഫ്‌ളാറ്റില് എത്തി തിരക്കിയപ്പോഴാണ് രാത്രി 9.30-ന് ഫ്‌ളാറ്റില് എത്തിയതായും കുറച്ചുകഴിഞ്ഞപ്പോള് കാറുമായി പുറത്തുപോയതായും വിവരം ലഭിച്ചത്. വൈഗയെ പിറ്റേന്ന് ഇടപ്പള്ളി മുട്ടാര്‍പ്പുഴയില് മരിച്ചനിലയില് കണ്ടെത്തി. കേരള പോലീസിനെ 28 ദിവസമാണ് സനു മോഹന് വട്ടം കറക്കിയത്. വൈഗയുടെ മൃതദേഹം കണ്ടെത്തിയതുമുതലാണ് അന്വേഷണം തുടങ്ങിയത്.\nവൈഗയുടേതു മുങ്ങി മരണമാണെന്നാണു പോസ്റ്റ്മോർട്ടം റിപ്പോർട്ട്. എന്നാൽ, വൈഗയുടെ ആന്തരികാവയവങ്ങളുടെ രാസപരിശോധനാ റിപ്പോർട്ടിൽ രക്തത്തിൽ ആൽക്കഹോളിന്റെ അംശം കണ്ടെത്തിയിട്ടുണ്ട്. വൈഗയെ നിർബന്ധിച്ചു മദ്യം കഴിപ്പിച്ചതായിരിക്കാമെന്നാണു പൊലീസ് നിഗമനം.\nരമ വൈഗ സനു മോഹൻ\n'സത്യം തേടിയുള്ള യാത്രയിലേക്ക്' അവസാന ബസ്സാണ് വരുന്നതെന്ന തിരിച്ചറിവാകാം; ഐ.എസ്.ആർ.ഒ ചാരക്കേസ് വെറുമെരു കെട്ടുകഥയല്ലെന്ന് വ്യക്തമാക്കിയത് മുൻ റോ ഉദ്യോഗസ്ഥൻ; രാജേഷ് പിള്ള ഇപ്പോഴിത് എന്തിന് പറയുന്നു എന്ന ചോദ്യത്തിന് ഉത്തരവുമായി അനുജൻ


മഞ്ജു വേണ്ടെന്ന് വയ്ക്കുന്ന തന്റെ പേരില് ദിലീപ് വാങ്ങിയ സ്വത്ത് | Manju Decides Not To Accept Alimony From Dileep - Malayalam Filmibeat\nമഞ്ജു വേണ്ടെന്ന് വയ്ക്കുന്ന തന്റെ പേരില് ദിലീപ് വാങ്ങിയ സ്വത്ത്\n| Published: Thursday, July 10, 2014, 8:22 [IST]\nമഞ്ജുവാര്യര്, ദിലീപ് വിവാഹ മോചനത്തിന്റെ ആദ്യ പടിയെന്നോളമാണ് ദിലീപില് നിന്ന് ജീവനാശം വേണ്ടെന്ന് പറഞ്ഞ് മഞ്ജു വാര്യര് രംഗത്ത് വന്നത്. ഒരുമിച്ച് ജീവിച്ച 14 വര്‍ഷത്തിനിടെ സംബാധിച്ച എണ്‍പത് കോടി രൂപയോളം വരുന്ന സ്വത്തുക്കള് ദിലീപിന് വിട്ടുകൊടുക്കുന്നു എന്ന് മഞ്ജു പറഞ്ഞിരുന്നു. ഇത് മഞ്ജു സംബാധിച്ച സ്വത്തുക്കളാണെന്ന് പലരും തെറ്റിദ്ധരിച്ചു.\nഎന്നാല് ദിലീപ് തന്റെ പേരില് വാങ്ങിയ സ്വത്തുക്കള് തിരിച്ചു നല്‍കുന്നു എന്നാണ് മഞ്ജു വക്കീല് മുഖേനെ അറിയിച്ചത്. സിനമാ അഭിനയത്തിന് പുറമെ നിര്‍മാണത്തിലും റിയല് എസ്റ്റേറ്റ് ബിസ്‌നസിലും തിരിഞ്ഞ ദിലീപ് ആ സമയത്ത് സ്വത്തുക്കള് വാരിക്കൂട്ടിയത് മഞ്ജുവിന്റെ പേരിലായിരുന്നു. എറണാകുളത്തും പരിസരത്തുമായി മഞ്ജുവിന്റെ പേരില് ധാരാളം സ്വത്തുക്കളുണ്ട്. കൂടാതെ ബാങ്ക് ബാലന്‍സും.\nഇങ്ങനെ വാങ്ങിയ സ്വത്തുക്കള് തിരിച്ചു നല്‍കാമെന്നും തനിക്ക് ദിലീപില് നിന്ന് ജീവനാശം വേണ്ടെന്നുമാണ് മഞ്ജു പറഞ്ഞത്. ഈ മാസം 23 ന് ഇരുവരുടെും വിവാഹമോചനക്കേസിന്റെ ആദ്യ ഹിയറിങ് നടക്കുന്നതിന് മുമ്പേയാണ് മഞ്ജുവിന്റെ വിട്ടുകൊടുക്കല്. ആ ദിവസം രണ്ട് പേരും കോടതില് ഒരുമിച്ചെത്തണം. രണ്ട് പേരും അറിയപ്പെടുന്നവരായതിനാലും വളര്‍ന്നുവരുന്ന ഒരു പെണ്‍കുട്ടി ഉള്ളതിനാലും കേസ് സ്വകാര്യമായിരിക്കണമെന്ന് ദിലീപ് ആവശ്യപ്പെട്ടിട്ടുണ്ട്.\nദീര്‍ഘനാളത്തെ അഭ്യൂഹങ്ങള്‍ക്ക് വിരാമമിട്ടാണ് എറണാകുളം കുടുംബ കോടതിയില് വിവാഹമോചന കേസ് ഫയല് ചെയ്ത് ദിലീപ് വാര്‍ത്ത സ്ഥിരീകരിച്ചത്. മഞ്ജുവില് നിന്ന് മാനസിക പീഡനങ്ങള് നേരിടേണ്ടിവന്നെന്നാണ് ദിലീപ് ഹര്‍ജിയില് പറയുന്നത്. ഒന്നര വര്‍ഷത്തോളമായ ഇരുവരും വേര്‍പിരിഞ്ഞാണ് താമസിക്കുന്നത്. റോഷന് ആന്‍ഡ്രൂസിന്റെ ഹൗ ഓള്‍ഡ് ആര് യു എന്ന ചിത്രത്തിലൂടെ തിരിച്ചുവരവ് നടത്തിയ മഞ്ജുവിന് ഇപ്പോള് സിനിമയില് നല്ല അവസരങ്ങളാണ്.\nRead more about: manju warrier dileep divorce property actor actress malayalam film മഞ്ജുവാര്യര് ദിലീപ് വിവാഹമോചനം നടന് നടി മലയാളം സിനിമ\nStory first published: Thursday, July 10, 2014, 8:22 [IST]


ജില്ലാഭരണത്തിന്റെ ചുമതലയുള്ള കമ്മിഷണര് സ്ഥാനത്തേയ്ക്ക് സന രാമചന്ദ്; പാകിസ്താന്റെ ചരിത്രത്തിൽ ആദ്യം | PAKISTHANI\nജില്ലാഭരണത്തിന്റെ ചുമതലയുള്ള കമ്മിഷണര് സ്ഥാനത്തേയ്ക്ക് സന രാമചന്ദ്; പാകിസ്താന്റെ ചരിത്രത്തിൽ ആദ്യം\nപാകിസ്താനിൽ ഏറ്റവും കൂടുതൽ ഹിന്ദു മതവിശ്വാസികൾ താമസിക്കുന്ന പ്രദേശമാണ് സിന്ധ് പ്രവിശ്യയിലെ ഷിക്കാർപൂർ ജില്ല.\nMay 8, 2021, 06:44 pm IST\nഇസ്ലാമാബാദ് : ബ്രിട്ടീഷ് ഭരണത്തിനുശേഷം പാകിസ്ഥാനിൽ ജില്ലകളെ നിയന്ത്രിക്കുന്നത് സുപ്പീരിയര് സര്‍വീസസ് പരീക്ഷയ പാസായ അഡ്മിനിസ്ട്രേറ്റർമാരാണ് . ചരിത്രത്തിൽ ആദ്യമായി പാകിസ്താനിൽ സെന്‍ട്രല് സുപ്പീരിയര് സര്‍വീസസ് പരീക്ഷയിൽ ഉന്നത വിജയം സ്വന്തമാക്കിയിരിക്കുകയാണ് സിന്ധ് പ്രവിശ്യയിലെ ഷിക്കാർപൂർ ജില്ലയിലെ ഗ്രാമപ്രദേശത്ത് നിന്നുള്ള ഡോക്ടർ സന രാമചന്ദ്. പാകിസ്താനിൽ ഏറ്റവും കൂടുതൽ ഹിന്ദു മതവിശ്വാസികൾ താമസിക്കുന്ന പ്രദേശമാണ് സിന്ധ് പ്രവിശ്യയിലെ ഷിക്കാർപൂർ ജില്ല.\nread also:അതിഥി തൊഴിലാളികൾക്കിടയിൽ രോഗവ്യാപന സാധ്യത കൂടുതൽ; പരിശോധനയിൽ നിന്നും ഒഴിഞ്ഞു മാറാൻ ആരെയും അനുവദിക്കരുതെന്ന് നിർദ്ദേശം\nഫെഡറൽ പബ്ലിക് സർവീസ് കമ്മീഷൻ പരീക്ഷയ്ക്കായി കർശനമായ മാനദണ്ഡങ്ങളുള്ള ഈ പരീക്ഷയിൽ 18,553 പേർ പങ്കെടുത്തിരുന്നു. ഇതിൽ വിജയികളായി പ്രഖ്യാപിച്ച 221 പേരിൽ ഒരാളാണ് സന. വിപുലമായ മെഡിക്കൽ, സൈക്കോളജിക്കൽ, അഭിമുഖ പരിശോധനകൾക്ക് ശേഷമാണ് അന്തിമ ഫലം പ്രഖ്യാപിച്ചത് .\nഈ വിജയത്തിന്റെ എല്ലാ അംഗീകാരവും മാതാപിതാക്കള്‍ക്കാണെന്ന് സന രാമചന്ദ് ട്വീറ്റ് ചെയ്തു. പാകിസ്താൻ പീപ്പിൾ പാർട്ടിയുടെ മുതിർന്ന നേതാവ് ഫർഹത്തുല്ല ബാബർ ഉൾപ്പെടെയുള്ളവർ ‘ ഡോ. സന രാംചന്ദ് പാകിസ്താനിലെ ഹിന്ദു സമൂഹത്തിന്റെ, മുഴുവൻ രാജ്യത്തിന്റെയും അഭിമാനമാണെന്നു ‘ ട്വീറ്റ് ചെയ്തു .\nകോവിഡ് ബാധിച്ച് ഗൃഹനാഥന് മരിച്ചു; ഭാര്യയും രണ്ട് മക്കളും ആത്മഹത്യ ചെയ്തു\nSep 27, 2019, 07:06 pm IST\nഅബുദാബിയില് 11 കാരനെ ബലാത്സംഗം ചെയ്ത് കൊന്നതിന് യുവാവിന് വധശിക്ഷ\nവിദ്യാര്‍ത്ഥിനിയെ കൊലപ്പെടുത്തിയ യുവാവ് രൂപം മാറി എത്തിയത് ദുബായില് : ഒരിക്കലും പിടിക്കപ്പെടില്ലെന്ന് കരുതിയ യുവാവിന്റെ പ്രതീക്ഷ തെറ്റി\nMar 15, 2018, 03:46 pm IST\nപാകിസ്ഥാനിലെ യുവാക്കള് രാജ്യം വിടാനൊരുങ്ങുന്നു : പാകിസ്ഥാനെ വെട്ടിലാക്കി സ്വന്തം നാട്ടുകാര്\nSep 24, 2016, 01:59 pm IST


ചെറിയാൻ കോൺഗ്രസ്സിലേക്ക് തന്നെ…\nചെറിയാന് ഫിലിപ്പ് വീണ്ടും കോണ്‍ഗ്രസുകാരനാകുമോ എന്നതാണ് രാഷ്ട്രീയ കേരളത്തിന്റെ പുത്തൻ ചർച്ച , ഇപ്പോള് ഞാന് ഇടതുപക്ഷത്താണെന്ന് മാത്രമേ ചെറിയാന് പറയാന് കഴിയുന്നുള്ളൂ. ഖാദിബോര്‍ഡ് വൈസ് ചെയര്‍മാന് സ്ഥാനം ഏറ്റെടുക്കാന് വിസമ്മതിച്ച ചെറിയാന് സര്‍ക്കാരിന്റെ ദുരന്തനിവാരണ പ്രവര്‍ത്തനങ്ങളെ വളരെയധികം വിമര്‍ശിച്ചിരുന്നു. കഴിഞ്ഞ ദിവസം ഉമ്മന് ചാണ്ടിയോടൊപ്പം വേദിപങ്കിട്ട ചെറിയാന് എടുത്തുചാടി എല്ലൊടിഞ്ഞ അവസ്ഥയിലാണു താനെന്നു തുറന്നുപറയുകയാണ്.\nസിപിഎമ്മിനോടുള്ള അകല്‍ച്ച ചെറിയാന്റെ വാക്കുകളില് കാണാം. അതുകൊണ്ട് തന്നെ കോണ്‍ഗ്രസിലേക്ക് വരുമെന്നാണ് അവരുടെ പ്രതീക്ഷ. കെപിസിസി അധ്യക്ഷന് കെ സുധാകരനും പ്രതിപക്ഷ നേതാവ് വിഡി സതീശനും പരസ്യമായി തന്നെ ചെറിയാനെ കോണ്‍ഗ്രസിലേക്ക് ക്ഷണിച്ചിട്ടുണ്ട്. എന്നാല് ഔദ്യോഗികമായി ചര്‍ച്ചകളൊന്നും തുടങ്ങിയിട്ടില്ല. ഇനി ചെറിയാനുമായി കൂട്ടു വേണ്ടെന്ന് സിപിഎമ്മും തീരുമാനിച്ചു കഴിഞ്ഞു. അതുകൊണ്ടു തന്നെ ഇടതുപക്ഷത്ത് ചെറിയാന് സ്ഥാനവും ഉണ്ടാകില്ല. എന്നാല് ഇപ്പോഴും ഇടതുപക്ഷത്താണെന്ന് പറഞ്ഞ് സിപിഎമ്മിനെ പിണക്കാതിരിക്കാനും ചെറിയാന് ഈ ഘട്ടത്തില് ശ്രമിക്കുന്നുണ്ട്. ചര്‍ച്ചകള്‍ക്കുള്ള വാതില് എല്ലാവര്‍ക്കും തുറന്നിടുകയാണ് ചെറിയാന്.\nഇതുവരെ തീരുമാനമെടുത്തിട്ടില്ല. കോണ്‍ഗ്രസില് നിന്ന് നേതാക്കള് തുടര്‍ച്ചയായി ക്ഷണിക്കുന്നുണ്ട്. കെപിസിസി പ്രസിഡന്റ് കെ.സുധാകരന് ക്ഷണിച്ചതായി അറിയുന്നു. ഔദ്യോഗികമായി ക്ഷണിക്കുകയും ചര്‍ച്ച ചെയ്യുകയും ചെയ്യാതെ എനിക്ക് ഒന്നും പറയാന് കഴിയില്ല. കോണ്‍ഗ്രസ് നേതാക്കള് ക്ഷണിച്ചാല് അവരുമായി ചര്‍ച്ച നടത്താന് തയാറാകും. അതേസമയം, ഞാനിപ്പോഴും ഇടതുപക്ഷത്താണ്. ഇടതുപക്ഷത്തു നിന്ന് പിണറായി വിജയനോ കോടിയേരി ബാലകൃഷ്ണനോ വിളിച്ചാല് അവരുമായും ചര്‍ച്ച ചെയ്യാന് തയാറാണ്. ആരുമായും ചര്‍ച്ച ചെയ്യാന് തയാറാണ്. അതിനുശേഷമേ തീരുമാനമെടുക്കൂ-ഇതാണ് ചെറിയാനു പറയാനുള്ളത്.\nഞാന് ഇടതുപക്ഷത്തിനെതിരായി ഒരു വാക്കും ഇതുവരെ പറഞ്ഞിട്ടില്ല. അധികാര സ്ഥാനങ്ങളെക്കുറിച്ച് ഒരു പരാതിയും ആരോടും പറഞ്ഞിട്ടില്ല. എന്റെ സ്ഥാനങ്ങളെപ്പറ്റി മാധ്യമങ്ങളില് വാര്‍ത്ത വരുന്നതല്ലാതെ ഞാന് ആരോടും പറഞ്ഞിട്ടില്ല. ഇപ്പോഴും പറയുന്നില്ല. ഇടതുപക്ഷ നേതാക്കള് വിളിച്ചാല് സംസാരിക്കാന് തയാറാണ്. എന്റെ സേവനം ആവശ്യമുണ്ടെങ്കില് എന്നോടു പറയണം. സേവനം ആവശ്യമില്ലെങ്കില് അതും പറയണം. അങ്ങനെ ഒരു കൂടിയാലോചന സിപിഎം നേതാക്കളുമായി നടന്നിട്ടില്ലെന്നും ചെറിയാന് വിശദീകരിക്കുന്നു.\nകോണ്‍ഗ്രസില് നിന്ന് ഔദ്യോഗിക ക്ഷണം വന്നിട്ടുമില്ല, മറുവശത്ത് പാര്‍ട്ടി അംഗമല്ലെങ്കിലും എന്നെ ഉപേക്ഷിച്ചതായി സിപിഎം പറഞ്ഞിട്ടുമില്ല. എന്റെ നിലപാട് രണ്ടു കൂട്ടരുമായുമുള്ള ചര്‍ച്ചയുടെ അടിസ്ഥാനത്തിലേ തീരുമാനിക്കൂ എന്നതാണ്. രണ്ടുപേര്‍ക്കും പറയാനുള്ളതു കേള്‍ക്കണമല്ലോ. തീരുമാനമെടുക്കേണ്ടതു ഞാനാണ്-ചെറിയാന് പറയുന്നു. രാജ്യസഭാ സീറ്റ് നിഷേധിച്ചതാണ് ഇടതുപക്ഷവുമായുള്ള അകല്‍ച്ചയുടെ കാരണമെന്ന പ്രചരണത്തില് വസ്തുതയില്ല. രാജ്യസഭയിലേക്കു പരിഗണിക്കുന്നു എന്നു പറഞ്ഞതു ഞാനല്ല, മാധ്യമങ്ങളാണ്. ഞാന് ആരോടും ഒന്നും പറഞ്ഞിട്ടില്ല-ചെറിയാന് പറയുന്നു.\nഎന്നെ വിളിക്കാനുള്ള അവകാശം എല്ലാവര്‍ക്കും ഉണ്ട്. കോണ്‍ഗ്രസിന്റെയും സിപിഎമ്മിന്റെയും നിര്‍ദേശങ്ങള് കേള്‍ക്കും. തീരുമാനം എടുക്കാനുള്ള അവകാശം എനിക്കാണ്. രണ്ടു പാര്‍ട്ടിയുമായും സ്വതന്ത്രമായി സഹകരിക്കാനും കഴിയും. ഞാന് ഇതുവരെ രാഷ്ട്രീയ തീരുമാനം എടുത്തിട്ടില്ല. കോണ്‍ഗ്രസില് നിന്ന് എടുത്തു ചാടുകയാണ് ചെയ്തത്. എടുത്തു ചാടിയതുകൊണ്ട് എല്ലൊടിഞ്ഞു. അത് എല്ലാവര്‍ക്കും അറിയാവുന്ന കാര്യമാണ്. വിശദീകരിക്കേണ്ടതില്ലെന്നും ചെറിയാന് പറയുന്നു.\nഒരു അവാര്‍ഡ് ദാന ചടങ്ങില് ഉമ്മന് ചാണ്ടി എന്നോടു കുറ്റസമ്മതം നടത്തിയപ്പോള് ഞാന് അതിനോട് പ്രതികരിക്കുകയാണ് ചെയ്തത്. ഉമ്മന് ചാണ്ടിക്കു തെറ്റുപറ്റിയെന്നു പറഞ്ഞപ്പോള് മത്സരിച്ചതു തെറ്റായെന്നു എനിക്കും തോന്നി. ഉമ്മന് ചാണ്ടി പ്രതികരിച്ചപ്പോള് ഞാനും പറഞ്ഞു. 20 വര്‍ഷമായി ഉമ്മന് ചാണ്ടി ഇതു പറഞ്ഞിട്ടില്ലല്ലോ-ചെറിയാന് കൂട്ടിച്ചേര്‍ത്തു.\nസൗദി അറേബ്യയില് പുതുതായി 55 പേര്‍ക്ക് കൊവിഡ്


പെന്‍ഷന് വര്‍ധിപ്പിച്ചു; തൊഴില് പദ്ധതിക്ക് 100 കോടി, ബജറ്റില് പ്രവാസികളോടുള്ള കരുതല് ഇങ്ങനെ - :: Garshom :: ‹ :: Garshom ::\nസ്വന്തം ലേഖകന്Friday, January 15, 2021 7:29 pm\nതിരുവനന്തപുരം: ഗള്‍ഫ് രാജ്യങ്ങളിലെ തൊഴില് നിയമങ്ങളില് വരുന്ന മാറ്റങ്ങളുടെയും കോവിഡിന്റെയും പശ്ചാത്തലത്തില് ജോലി നഷ്ടപ്പെട്ടു തിരിച്ചു വരുന്ന പ്രവാസികളെ സംരക്ഷിക്കണമെന്നു ധനമന്ത്രി ഡോ. തോമസ് ഐസക് ബജറ്റ് അവതരണത്തില് വ്യക്തമാക്കി. പുതിയകാല തൊഴിലുകളിലേയ്ക്കുള്ള കേരളത്തിന്റെ പരിവര്‍ത്തനത്തില് പ്രവാസികള്‍ക്ക് നിര്‍ണ്ണായക പങ്കുവഹിക്കാനുണ്ട്. വിദേശ പണവരുമാനം സംസ്ഥാന ആഭ്യന്തര വരുമാനത്തിന്റെ 25-30 ശതമാനം വരുന്നുണ്ട്. ഇവരുടെ നൈപുണ്യവും സമ്പാദ്യവും ലോകപരിചയവും ഉപയോഗപ്പെടുത്താനാവണമെന്നും ധനമന്ത്രി പറഞ്ഞു.\nജൂലൈ മാസത്തില് എല്ലാ പഞ്ചായത്തുകളും നഗരസഭകളും പ്രവാസി ഓണ്‍ലൈന് സംഗമങ്ങള് സംഘടിപ്പിക്കും. വിദേശത്തു നിന്നു മടങ്ങിവന്നവരുടെയും മടങ്ങിവരാന് ഉദ്ദേശിക്കുന്നവരുടെയും ലിസ്റ്റും ആവശ്യങ്ങളും പ്രാദേശികാടിസ്ഥാനത്തില് ക്രോഡീകരിക്കുകയും അവ ജില്ലാ അടിസ്ഥാനത്തില് കര്‍മ്മ പരിപാടിയായി മാറ്റുകയും ചെയ്യുമെന്നും തോമസ് ഐസക് വ്യക്തമാക്കി.\nഅഭ്യസ്തവിദ്യരുടെ ഡിജിറ്റല് തൊഴില് പദ്ധതി, വായ്പാടിസ്ഥാനത്തിലുള്ള സംരംഭകത്വ വികസന പരിപാടി, സേവനപ്രദാന സംഘങ്ങള്, വിപണന ശൃംഖല എന്നീ നാല് സ്‌കീമുകളില് മടങ്ങിവരുന്ന പ്രവാസികള്‍ക്കു മുന്‍ഗണന നല്‍കും. മടങ്ങിവരുന്നവര്‍ക്ക് നൈപുണി പരിശീലനം നല്‍കി വീണ്ടും വിദേശത്തു പോകാനുള്ള സഹായവും ലഭ്യമാക്കും. ഈ ഏകോപിത പ്രവാസി തൊഴില് പദ്ധതിക്കു വേണ്ടി 100 കോടി രൂപ അനുവദിക്കുന്നു. സമാശ്വാസ പ്രവര്‍ത്തനങ്ങള്‍ക്കു 30 കോടി രൂപ അനുവദിക്കുന്നുവെന്നും ധനമന്ത്രി പറഞ്ഞു.\nമേല്‍സൂചിപ്പിച്ച പ്രവാസി പുനരധിവാസ പദ്ധതി ആദ്യഘട്ടം നടപ്പാക്കിയതിനു ശേഷം 2021 അവസാനം മൂന്നാം ലോകകേരള സഭ വിളിച്ചു ചേര്‍ക്കും. പ്രവാസി ക്ഷേമനിധിക്ക്9കോടി രൂപ വകയിരുത്തി. ക്ഷേമനിധി അംശാദായം വിദേശത്തുള്ളവരുടേത് 350 രൂപയായും അവരുടെ പെന്‍ഷന് 3500 രൂപയായും ഉയര്‍ത്തി. നാട്ടില് തിരിച്ചെത്തിയവരുടേത് 200 രൂപയായും പെന്‍ഷന് 3000 രൂപയായും വര്‍ധിപ്പിക്കുന്നുവെന്നും ബജറ്റ് അവതരിപ്പിച്ച് മന്ത്രി പറഞ്ഞു.\nപ്രവാസി ഡിവിഡന്റ് സ്‌കീമില് നിക്ഷേപിക്കുന്ന പ്രവാസികള്‍ക്ക് 10 ശതമാനം പലിശ വാഗ്ദാനം ചെയ്യുന്നു. ഈ തുക കിഫ്ബി ബോണ്ടുകളിലാണ് നിക്ഷേപിക്കുന്നത്. കിഫ്ബി പലിശ നിരക്ക് കുറച്ചിട്ടുണ്ട്. എന്നാല് അത് നിക്ഷേപകരെ ബാധിക്കുന്നതല്ല. ക്ഷേമപ്രവര്‍ത്തനമെന്ന നിലയില് അധികം വേണ്ടിവരുന്ന പലിശച്ചെലവ് സര്‍ക്കാര് വഹിക്കും. പ്രവാസി ചിട്ടിയില് 30230 പ്രവാസികള് ചേര്‍ന്നിട്ടുണ്ട്. പ്രതിമാസ സല 47 കോടി രൂപയാണ്. കിഫ്ബി ബോണ്ടില് 300 കോടി രൂപ നിക്ഷേപിച്ചിട്ടുണ്ട്. കോവിഡാനന്തര കാലത്ത് പ്രവാസി ചിട്ടി ഊര്‍ജ്ജിതപ്പെടുത്തുമെന്നും ധനമന്ത്രി വ്യക്തമാക്കി.


കുട്ടികള് എന്ത് കാണുമെന്ന് ഇനി മാതാപിതാക്കള്‍ക്കറിയാം, കൗമാരക്കാരെ നിരീക്ഷിക്കുന്നതിന് പുതിയ സംവിധാനവുമായി ഇന്‍സ്‌റ്റഗ്രാം - KL Scholarships\nHome Government news കുട്ടികള് എന്ത് കാണുമെന്ന് ഇനി മാതാപിതാക്കള്‍ക്കറിയാം, കൗമാരക്കാരെ നിരീക്ഷിക്കുന്നതിന് പുതിയ സംവിധാനവുമായി ഇന്‍സ്‌റ്റഗ്രാം\nകുട്ടികള് എന്ത് കാണുമെന്ന് ഇനി മാതാപിതാക്കള്‍ക്കറിയാം, കൗമാരക്കാരെ നിരീക്ഷിക്കുന്നതിന് പുതിയ സംവിധാനവുമായി ഇന്‍സ്‌റ്റഗ്രാം\nമൊബൈലില് കുത്തിയും തോണ്ടിയും മക്കള് വഷളാകുന്നുവെന്ന തോന്നല് ഇനി രക്ഷകര്‍ത്താക്കള്‍ക്ക് വേണ്ട. ഇവിടെയല്ല അങ്ങ് അമേരിക്കയിലെ മാതാപിതാക്കളെ സഹായിക്കാനായി നിരീക്ഷണ ടൂള് കൊണ്ടുവന്ന് ഇന്‍സ്‌റ്റഗ്രാം.\nകൗമാരക്കാരുടെയും ചെറുപ്പക്കാരുടെയും പൊതുവെ ഇഷ്‌ടപ്പെട്ട സോഷ്യല് മീഡിയ പ്ളാറ്റ്‌ഫോമാണ് ഇപ്പോള് ഇന്‍സ്‌റ്റഗ്രാം. മണിക്കൂറുകളോളം ഇവിടെ ചിലവഴിക്കുന്ന കുട്ടികള് എന്തൊക്കെ കാണുമെന്ന് ഇനിമുതല് രക്ഷകര്‍ത്താക്കള്‍ക്ക് കണ്ട് നിശ്ചയിക്കാം. കൗമാരക്കാരെ സുരക്ഷിതരായി നിര്‍ത്താനാണ് ഈ നടപടിയെന്ന് ഇന്‍സ്‌റ്റഗ്രാം തലവന് ആദം മൊസേറി പറഞ്ഞു.\nകഴിഞ്ഞ ഡിസംബറിലാണ് മൊസേറി ഇക്കാര്യം പ്രഖ്യാപിച്ചത്. രക്ഷകര്‍ത്താക്കള്, വിദഗ്ദ്ധര്, കൗമാരക്കാര് എന്നിവരുമായി ചേര്‍ന്ന് ആലോചിച്ചാണ് ഈ ടൂള് ഇന്‍സ്‌റ്റഗ്രാം അവതരിപ്പിക്കുന്നത്. 'ഫാമിലി സെന്റര്' എന്ന ഈ ടൂള് ഉപയോഗിച്ച് സോഷ്യല് മീഡിയയില് കൗമാരക്കാരോട് എങ്ങനെ പെരുമാറണമെന്നതടക്കം രക്ഷകര്‍ത്താക്കള്‍ക്കും മാതാപിതാക്കള്‍ക്കും നിര്‍ദ്ദേശം നല്‍കാന് സാധിക്കും.\nകുട്ടികള് എത്രസമയം ഇന്‍സ്‌റ്റഗ്രാം കാണുന്നുവെന്ന് അറിയാന് ഫാമിലി സെന്റര് സഹായിക്കും. കാണുന്ന സമയം നിയന്ത്രിക്കാനാകും. ആരെയെങ്കിലും റിപ്പോര്‍ട്ട് ചെയ്‌തിട്ടുണ്ടെങ്കില് അതും അറിയാനാകും. അവര് ഫോളോചെയ്യുന്നവരാരെല്ലാം അവരെ ഫോളോ ചെയ്യുന്ന കൗമാരക്കാര് ആരെല്ലാം എന്നെല്ലാം ഇന്‍സ്‌റ്റഗ്രാം അറിയിക്കും. എന്നാല് രക്ഷകര്‍ത്താക്കള് നേരിട്ട് അവരെ നിയന്ത്രിക്കാനാവില്ല. കുട്ടി അവരെ നിരീക്ഷിക്കുന്നതിന് അനുമതി നല്‍കേണ്ടതുണ്ട്. നിലവില് ആപ്പിലാണ് ഈ സംവിധാനമുള‌ളത്. ജൂണ് മാസത്തില് ഡെസ്‌ക്‌ടോപ്പിലും ഇത് നടപ്പിലാക്കും.


rupee-surges-to-two-year-high-against-us-dollar | ഡോളറിനെതിരെ രൂപയുടെ മൂല്യം റെക്കോഡ് ഉയരത്തിൽ; ഒരു വർഷത്തിനിടെ രൂപയ്ക്കുണ്ടായ നേട്ടം ആറ് ശതമാനം; തിങ്കളാഴ്ച വിപണി ക്ലോസ് ചെയ്തത് 64.7 എന്ന നിരക്കിൽ - MarunadanMalayali.com\nഡോളറിനെതിരെ രൂപയുടെ മൂല്യം റെക്കോഡ് ഉയരത്തിൽ; ഒരു വർഷത്തിനിടെ രൂപയ്ക്കുണ്ടായ നേട്ടം ആറ് ശതമാനം; തിങ്കളാഴ്ച വിപണി ക്ലോസ് ചെയ്തത് 64.7 എന്ന നിരക്കിൽ\nAugust 02, 2017 | 03:22 PM IST | Permalink\nന്യൂഡൽഹി: ഡോളറിനെതിരെ രൂപയുടെ മൂല്യം രണ്ട് വർഷത്തെ ഉയർന്ന നിലവാരമായ 63.82-ൽ എത്തി. ഡോളറിന് 64.07 രൂപ എന്ന നിലയിലാണ് തിങ്കളാഴ്ച വിപണി ക്ലോസ് ചെയ്തത്.\nഒരു വർഷത്തിനിടെ ഡോളറിനെതിരെ രൂപയ്ക്കുണ്ടായ നേട്ടം ആറ് ശതമാനമാണ്. ഇതോടെ മറ്റ് കറൻസികളുമായി താരതമ്യം ചെയ്യുമ്പോൾ രൂപയുടെ പ്രകടനം മികച്ചതായി.\nയുവാന്റെ മൂല്യം ഇടിച്ച് ആഗോള വിപണി പിടിക്കാനുള്ള ചൈനീസ് തന്ത്രത്തിൽ ദലാൽ സ്ട്രീറ്റിൽ ചോരവീണു; ഇന്ത്യൻ ഓഹരി വിപണിയിൽ വൻ തകർച്ച; നിക്ഷേപർക്ക് നഷ്ടം ഒരു ലക്ഷം കോടി; രൂപയുടെ വിനിമയ മൂല്യം ശോഷിച്ച് 66.72ലെത്തി; നാട്ടിലേക്ക് പണം അയക്കാനുള്ള ആവേശത്തിൽ പ്രവാസികൾ\nരാജ്യത്തെ മൂലധന വിപണിയിലേയ്ക്ക് വിദേശ നിക്ഷേപം കൂടുതലായി എത്തിയതും മികച്ച സാമ്പത്തിക വളർച്ചയുടെ സൂചനയായി കറന്റ് എക്കൗണ്ട് കമ്മി താഴ്ന്നതും രൂപയുടെ മൂല്യമുയരാൻ സഹായകമായി.\nരാജ്യത്തെ ഓഹരി, ബോണ്ട് വിപണികളിലേയ്ക്ക് വിദേശ നിക്ഷേപം കാര്യമായെത്തിയതാണ് രൂപയ്ക്ക് തുണയായത്. 30 ബില്യൺ ഡോളറാണ് ഈ മാസംമാത്രം നിക്ഷേപമായെത്തിയത്. ഓഹരി വിപണയിലെ മുന്നേറ്റവും രൂപയുടെ മൂല്യത്തെ സ്വാധീനിച്ചു. ഇതോടെ ഏഷ്യയിലെ മികച്ച പ്രകടനം കാഴ്ചവെച്ച സൂചികകളിലൊന്നായി നിഫ്റ്റി മാറി.\nപണപ്പെരുപ്പം താഴ്ന്നതും കറന്റ് അക്കൗണ്ട് കമ്മി കുറഞ്ഞതും രാജ്യത്തെ സാമ്പത്തിക വളർച്ചയുടെ സൂചകങ്ങളായി. അത് രൂപയുടെ മൂല്യം വർധിക്കാൻ സാഹായിച്ചു. ഈവർഷം രാജ്യം 7.2 ശതമാനവും അടുത്തവർഷം 7.7 ശതമാനവും വളർച്ച കൈവരിക്കുമെന്നാണ് ഐഎംഎഫ് വിലയിരുത്തുന്നത്.


പി.എസ്.സി പരീക്ഷ തട്ടിപ്പിൽ സർക്കാരിനെ വിമർശിച്ച് ഹൈക്കോടതി – Jaihind TV\nപി.എസ്.സി പരീക്ഷ തട്ടിപ്പിൽ സർക്കാരിനെ വിമർശിച്ച് ഹൈക്കോടതി\nപി.എസ്.സി പരീക്ഷ തട്ടിപ്പിൽ സർക്കാരിനെ വിമർശിച്ച് ഹൈക്കോടതി. സ്വതന്ത്ര ഏജൻസിയുടെ നിഷ്പക്ഷമായ അന്വേഷണം വേണമെന്ന് ഹൈക്കോടതി നിർദേശിച്ചു. പി.എസ്.സി പരീക്ഷയിലൂടെ അനർഹർ സർക്കാർ ജോലിയിൽ കയറുന്നുവെന്ന് കോടതി നിരീക്ഷിച്ചു. നിലവിലെ അവസ്ഥ അത്യന്തം നിരാശജനകമെന്നും ഹൈക്കോടതി പരാമർശിച്ചു.\nസമീപകാലത്ത് പിഎസ്‍സി നടത്തിയ എല്ലാ നിയമനങ്ങളും അന്വേഷിക്കാൻ സംസ്ഥാനസർക്കാരിന് ഹൈക്കോടതി നിർദേശം നല്‍കി. പിഎസ്‍സി പരീക്ഷാത്തട്ടിപ്പ് കേസിൽ നാലാം പ്രതിയായ സഫീർ നൽകിയ മുൻകൂർ ജാമ്യഹർജി തള്ളിക്കൊണ്ടായിരുന്നു ഹൈക്കോടതിയുടെ നിർദേശം. സമീപകാലത്തുണ്ടായ സംഭവങ്ങൾ പിഎസ്‍സി എന്ന സ്ഥാപനത്തിന്‍റെ വിശ്വാസ്യത തകർക്കുന്നതാണെന്നും, നിഷ്പക്ഷമായ അന്വേഷണത്തിലൂടെ മാത്രമേ നഷ്ടമായ വിശ്വാസ്യത തിരിച്ചു പിടിക്കാനാകൂ എന്നും ഹൈക്കോടതി നിരീക്ഷിച്ചു. കേസിൽ നിഷ്പക്ഷവും ഫലപ്രദവുമായ സ്വതന്ത്ര ഏജൻസിയുടെ അന്വേഷണം വേണമെന്നും ഹൈക്കോടതി വ്യക്തമാക്കി.\nകേസിൽ നാലാം പ്രതി സഫീറിന്‍റെ മുൻകൂർ ജാമ്യാപേക്ഷ തള്ളിയ കോടതി സഫീറടക്കമുള്ള പ്രതികളെ കസ്റ്റഡിയിലെടുത്ത് ചോദ്യം ചെയ്യേണ്ടത് അത്യാവശ്യമാണെന്നും നിരീക്ഷിച്ചു. കേസിലെ എല്ലാ പ്രതികളും അടുത്ത പത്ത് ദിവസത്തിനകം കീഴടങ്ങണമെന്നും കോടതി ആവശ്യപ്പെട്ടു.\nഇതിനിടെ, പിഎസ്‍സി പരീക്ഷാഹാളിൽ സ്മാർട്ട് വാച്ചുകള് ഉപയോഗിച്ചാണ് ഉത്തരങ്ങള് കോപ്പിയടിച്ചതെന്ന് പ്രതികളായ ശിവര‍ജ്ഞിത്തും നസീമും ക്രൈം ബ്രാഞ്ചിന് മൊഴി നൽകി. മൂന്നാം പ്രതിയായ പ്രണവാണ് കോപ്പിയടി ആസൂത്രണം ചെയ്തതെന്നും ഇരുവരും ക്രൈം ബ്രാഞ്ചിനോട് പറഞ്ഞു.


പൊലീസ് തടഞ്ഞു; ബലാത്സംഗത്തിന് ഇരയായി കൊല്ലപ്പെട്ട പെണ്‍കുട്ടിയുടെ കുടുംബം\nചിത അണയ്ക്കാന് ശ്രമിച്ചെങ്കിലും പൊലീസ് തടഞ്ഞു; ഗുരുതര ആരോപണവുമായി ബലാത്സംഗത്തിന് ഇരയായി കൊല്ലപ്പെട്ട പെണ്‍കുട്ടിയുടെ കുടുംബം\n04 Aug, 2021, 6:24 am\nവടക്കു പടിഞ്ഞാറന് ഡല്‍ഹിയില് പുരാന നങ്കലില് ഒമ്പത് വയസുകാരിയെ ബലാത്സംഗം ചെയ്ത് കൊലപ്പെടുത്തിയ സംഭവത്തില് പ്രതിഷേധം ശക്തമാകുന്നു.\nപൊലീസിനെതിരെ ഗുരുതര ആരോപണങ്ങളാണ് പെണ്‍കുട്ടിയുടെ മാതാപിതാക്കള് ഉയര്‍ത്തിയിരിക്കുന്നത്. അതിനിടെ പെണ്‍കുട്ടിയുടെ കുടുംബത്തെ കോണ്‍ഗ്രസ് നേതാവ് രാഹുല് ഗാന്ധി സന്ദര്‍ശിച്ചു.\nനീതിയല്ലാതെ മറ്റൊന്നും കുടുംബത്തിന് വേണ്ടെന്നും നീതി കിട്ടുംവരെ അവര്‍ക്കൊപ്പം തുടരുമെന്നും ബന്ധുക്കളെ സന്ദര്‍ശിച്ച ശേഷം രാഹുല് മാധ്യമങ്ങളോട് പറഞ്ഞു.\nപൊലീസിന്റെ ഭാഗത്ത് നിന്ന് ഗുരുതരമായ കൃത്യവിലോപം ഉണ്ടായെന്നാണ് പെണ്‍കുട്ടിയുടെ കുടുംബം ആരോപിക്കുന്നത്. മകളുടെ മൃതദേഹം തങ്ങളുടെ അനുവാദമില്ലാതെ സംസ്‌കരിക്കുന്നത് തടയാന് പൊലീസ് തയ്യാറായില്ലന്ന് മാതാപിതാക്കള് പറഞ്ഞു.\nപെണ്‍കുട്ടിയുടെ ചിത വെള്ളമൊഴിച്ച് കെടുത്താന് നാട്ടുകാര് ശ്രമിച്ചിരുന്നു. എന്നാല് ഇത് പൊലീസ് തടഞ്ഞെന്നാണ് കുടുംബം പരാതിപ്പെട്ടത്.\nപരാതി പറയാന് ചെന്നപ്പോള് പൊലീസ് ശാരീരികമായും മാനസികമായും പീഡിപ്പിച്ചെന്നും കുടുംബം ആരോപിച്ചു. പരാതി പറയാന് പോയ പെണ്‍കുട്ടിയുടെ മാതാപിതാക്കളെ ഒരു ദിവസം മുഴുവന് സ്റ്റേഷനില് ഇരുത്തിയെന്നും ആക്ഷേപമുണ്ട്.\nശ്മശാനത്തിന് സമീപമുള്ള കൂളറില് നിന്ന് വെള്ളമെടുക്കാന് പോയ പെണ്‍കുട്ടിയെയാണ് പിന്നീട് മരിച്ച നിലയില് കണ്ടെത്തിയത്. കൂളറില് നിന്ന് വെള്ളം കുടിക്കുമ്പോള് പെണ്‍കുട്ടിക്ക് വൈദ്യുതാഘാതമേറ്റെന്നായിരുന്നു ഇവിടെയുള്ള പൂജാരി പറഞ്ഞത്.\nകുട്ടിയുടെ കൈത്തണ്ടയിലും കൈമുട്ടിലും പൊള്ളലേറ്റ പാടുണ്ടായിരുന്നു. മരണവിവരം പൊലീസില് അറിയിക്കരുതെന്നും അറിയിച്ചാല് അവയവം ഉള്‍പ്പെടെ പൊലീസുകാര് മോഷ്ടിക്കുമെന്നും പറഞ്ഞ് പൂജാരി കുട്ടിയുടെ കുടുംബത്തെ തെറ്റിധരിപ്പിക്കാന് ശ്രമിച്ചുവെന്ന ആക്ഷേപവും ഉയരുന്നുണ്ട്.\nകേസില് 55 കാരനായ ശ്മശാനത്തിലെ പൂജാരി ഉള്‍പ്പെടെ നാലുപേരെ പൊലീസ് അറസ്റ്റ് ചെയ്തതിന് പിന്നാലെയാണ് വിഷയം പുറത്തറിഞ്ഞത്. സംഭവം നടന്ന ഡല്‍ഹി കന്റോണ്‍മെന്റിലെ നങ്കല് നിവാസികള് രാത്രി മുതല് പ്രതിഷേധ സമരത്തിലാണ്.


എന്‍എസ്എസ് സഭ: ബിജെപിക്ക് തിരിച്ചടി | NSS Pratinidhi Sabha poll: BJP nominees fail to pull offacoup - Malayalam Oneindia\nഎന്‍എസ്എസ് സഭ: ബിജെപിക്ക് തിരിച്ചടി\nകോട്ടയം: എന് എസ് എസ് പ്രതിനിധി സഭയിലെ ഒഴിവുള്ള സീറ്റുകളില്േ നടന്ന തിരഞ്ഞെടുപ്പില് ബി ജെ പി നോമിനികള് ദയനീയമായി പരാജയപ്പെട്ടു.\nമത്സരിച്ച ബി ജെ പി നോമിനികളില് മിക്കവര്‍ക്കും പത്തില് താഴെ വോട്ടേ കിട്ടിയുള്ളൂ. 12 താലൂക്ക് യൂണിയനുകളില് നടന്ന തിരഞ്ഞെടുപ്പില് കൊല്ലവും തിരുവനന്തപുരവും ഒഴികെ എല്ലായിടത്തും ഔദ്യോഗിക പാനലിലുള്ളവര് മാത്രമാണ് ജയിച്ചത്. 295 അംഗ സഭയിലെ ഒഴിഞ്ഞുകിടന്ന 112 സീറ്റുകളിലേക്ക് നടന്ന തിരഞ്ഞെടുപ്പില് 81 പേരും എതിരില്ലാതെയാണ് തിരഞ്ഞെടുക്കപ്പെട്ടത്.\nസഭയില് തങ്ങളുടെ പ്രതിനിധികളെ എത്തിക്കാന് ബി ജെ പി നടത്തിയ ശ്രമം ദയനീയമായി പരാജയപ്പെടുകയായിരുന്നു. പ്രതിനിധിയായി തിരഞ്ഞെടുക്കപ്പെട്ടവരില് തിരുവനന്തപുരത്തു നിന്നുള്ള ബി ജെ പിക്കാരനായ ഒരാള് മാത്രമാണുള്ളത്. എന്നാല് ബി ജെ പിക്കാരനെന്നതിനേക്കാള് വര്‍ഷങ്ങളായി മന്നം നാഷണല് ക്ലബിന്റെ ട്രഷററായാണ് ഇയാള് അറിയപ്പെടുന്നത്.\nകൊല്ലത്ത് ഔദ്യോഗിക പാനലിനെതിരെ മത്സരിച്ച് നാല് പേര് ജയിച്ചു. രണ്ട് പ്രാദേശിക പാനലുകളാണ് ഇവിടെ മത്സരിച്ച്. ജയിച്ച വിമതര് സജീവ ബി ജെ പി പ്രവര്‍ത്തകരല്ല. തിരഞ്ഞെടുക്കപ്പെട്ടവരില് ബി ജെ പി അനുഭാവികളുണ്ടെങ്കിലും ഇവരൊന്നും സഭയേക്കാള് കൂടുതല് പാര്‍ട്ടിയോട് താത്പര്യം കാണിക്കുന്നവരല്ല.


ഉത്തരകൊറിയയുടെ ചര്‍ച്ചാവാഗ്ദാനം; ദക്ഷിണകൊറിയന്‍സംഘം യു.എസിലേക്ക് | North Korea\nഉത്തരകൊറിയയുടെ ചര്‍ച്ചാവാഗ്ദാനം; ദക്ഷിണകൊറിയന്‍സംഘം യു.എസിലേക്ക്\nസോള്: ആണവായുധം വെടിയുന്നതിനെക്കുറിച്ച് യു.എസുമായി ചര്‍ച്ചയാകാമെന്ന ഉത്തരകൊറിയയുടെ നിലപാട് കൊറിയന്‍മുനമ്പിലെ സമാധാനത്തിന് പുതുപ്രതീക്ഷ നല്‍കുന്നു. ഉത്തരകൊറിയയുടെ വാഗ്ദാനം ഉയര്‍ത്തുന്നത് ഇനിയെന്ത് എന്ന ചോദ്യമാണ്; ഉത്തരകൊറിയയെ അണ്വായുധമുക്തമാക്കാന് പാശ്ചാത്യരാജ്യങ്ങള് മുന്‍പുനടത്തിയ ശ്രമങ്ങളെല്ലാം പരാജയപ്പെട്ട സാഹചര്യത്തില് പ്രത്യേകിച്ചും.\nപാശ്ചാത്യരാജ്യങ്ങളുടെ സമ്മര്‍ദമല്ല, ദക്ഷിണകൊറിയ മുന്‍കൈയെടുത്ത് നടത്തിയ ചര്‍ച്ചയുടെ ഫലമാണ് ഇപ്പോഴത്തെ ചര്‍ച്ചാസന്നദ്ധത. ഇക്കാര്യം ദക്ഷിണകൊറിയ യു.എസിനെ അറിയിക്കും. ഉത്തരകൊറിയയുമായി കഴിഞ്ഞദിവസം നടത്തിയ ചര്‍ച്ചയുടെ വിശദാംശങ്ങള് വിശദീകരിക്കാന് ദക്ഷിണകൊറിയയുടെ രണ്ട് ഉന്നതതോദ്യോഗസ്ഥര് യു.എസിലേക്ക് പോകും. ദേശീയ സുരക്ഷാ ഉപദേഷ്ടാവ് ചുങ് യുയി-യോങ്ങും രഹസ്യാന്വേഷണവിഭാഗം തലവന് സു ഹൂണുമാണ് വ്യാഴാഴ്ച വാഷിങ്ടണിലേക്ക് പോകുന്നത്. യു.എസിന് കൈമാറാന് ഉത്തരകൊറിയയുടെ പ്രത്യേകസന്ദേശമുണ്ടെന്ന് ചുങ് വാര്‍ത്താലേഖകരോട് പറഞ്ഞു.\nശൈത്യകാല ഒളിമ്പിക്‌സോടെയാണ് ഇരുകൊറിയകളും തമ്മില് അടുത്തത്. ഈ അടുപ്പം കൂടുതല് ശക്തമാകുമെന്നാണ് പ്രതീക്ഷ. രണ്ടുരാജ്യങ്ങളുടെയും ഭരണാധികാരികള് തമ്മില് വൈകാതെ കൂടിക്കാഴ്ചയുണ്ടാവും. ദക്ഷിണകൊറിയയിലെ പാന്‍മുന്‍ജോമില് ഏപ്രിലില് നടക്കാനിരിക്കുന്നത് 1950-'53ലെ കൊറിയന് യുദ്ധത്തിനുശേഷം രണ്ടുരാജ്യങ്ങളും തമ്മില് നടക്കുന്ന മൂന്നാമത്തെ ചര്‍ച്ചയാണ്.\nഉത്തരകൊറിയയെ ചര്‍ച്ചാമേശയില് എത്തിക്കാന് ദക്ഷിണകൊറിയ എന്തെല്ലാം ഇളവുകളാണ് നല്‍കിയിട്ടുള്ളതെന്ന് വ്യക്തമല്ല. സുരക്ഷാ ഉറപ്പുകളും സൈനികഭീഷണി ഒഴിവാക്കലുമെല്ലാം ഇതില് പ്രധാനമാണ്. ദക്ഷിണകൊറിയയില് താവളമടിച്ചിട്ടുള്ള യു.എസ്.സേനയുടെ പിന്മാറ്റം മുന്‍പ് ഉത്തരകൊറിയ ആവശ്യപ്പെട്ടിരുന്നു. യു.എസും ദക്ഷിണകൊറിയയുമായുള്ള സുരക്ഷാസഖ്യം അവസാനിപ്പിക്കണമെന്നും നിര്‍ദേശിച്ചിരുന്നു. ഇക്കാര്യത്തില് ദക്ഷിണകൊറിയ എന്തെങ്കിലും ഉറപ്പുനല്‍കിയിട്ടുണ്ടോയെന്ന് അറിയില്ല.\nസംയുക്ത സൈനികാഭ്യാസവുമായി മുന്നോട്ടുപോകുമെന്ന് ദക്ഷിണകൊറിയയും യു.എസും വ്യക്തമാക്കിയിട്ടുണ്ട്. മാര്‍ച്ച് 18-ന് പാരാലിമ്പിക്‌സ് കഴിഞ്ഞാലുടന് ഇതുണ്ടാവും. ഇതേസമയത്തുതന്നെയാണ് ഇരുകൊറിയകളും തമ്മിലുള്ള ഉച്ചകോടി. സാധാരണ ഫെബ്രുവരി അവസാനമോ മാര്‍ച്ച് ആദ്യമോ ആണ് സംയുക്തസൈനികാഭ്യാസം നടക്കാറ്. ശൈത്യകാല ഒളിമ്പികിസില് ഉത്തരകൊറിയയെ പങ്കെടുപ്പിക്കാനായി ദക്ഷിണകൊറിയ മുന്‍കൈയെടുത്ത് ഇത്തവണത്തെ അഭ്യാസം മാറ്റിവെപ്പിക്കുകയായിരുന്നു. സൈനികാഭ്യാസത്തിന്റെ സമയത്താണ് ഉത്തരകൊറിയ ആക്രമണങ്ങളും ആയുധപരീക്ഷണവും ശക്തമാക്കാറ്.\nആണവായുധം നിര്‍മിക്കുകയെന്നത് ഉത്തരകൊറിയയുടെ രാഷ്ട്രീയവ്യക്തിത്വത്തിന്റെ അടിസ്ഥാനമായി പ്രഖ്യാപിച്ചയാളാണ് ഇപ്പോഴത്തെ ഭരണാധികാരി കിം ജോങ് ഉന്. പുതുവര്‍ഷത്തില് രാഷ്ട്രത്തെ അഭിസംബോധന ചെയ്യവേ ഈ ലക്ഷ്യം സാക്ഷാത്കരിച്ചതായി അദ്ദേഹം പറഞ്ഞിരുന്നു. കഴിഞ്ഞവര്‍ഷം ആറാമത്തെ ആണവപരീക്ഷണം അവര് നടത്തിരുന്നു. യു.എസിലെത്താന് ശേഷിയുള്ള മിസൈലും പരീക്ഷിക്കുകയുണ്ടായി.\nസൈബര്‍സുരക്ഷാ വിദഗ്ദ്ധരെ ഞെട്ടിച്ച ഉത്തരകൊറിയന് ഹാക്കര്‍മാര്\nസൊഹെയിലെ റോക്കറ്റ് വിക്ഷേപണകേന്ദ്രം തകർത്തു\nആണവനിരായുധീകരണം: യു.എസിന്റേത് ഗുണ്ടാനിലപാട് -ഉത്തരകൊറിയ\nഅണ്വായുധനിർമാണം രഹസ്യമായി തുടരാൻ ഉത്തരകൊറിയൻ പദ്ധതിയെന്ന് റിപ്പോർട്ട്


ഇറാനില് നിന്ന് എണ്ണ: അന്തിമ തീരുമാനം അടുത്ത സര്‍ക്കാര് വന്ന ശേഷം :: Janmabhumi Daily\nഇറാനില് നിന്ന് എണ്ണ: അന്തിമ തീരുമാനം അടുത്ത സര്‍ക്കാര് വന്ന ശേഷം\nWednesday 15 May 2019 7:17 pm IST\nന്യൂദല്‍ഹി: ഇറാനില്‍നിന്ന് എണ്ണ വാങ്ങുന്ന കാര്യത്തില് തെരഞ്ഞെടുപ്പിനുശേഷം അന്തിമ തീരുമാനമെടുക്കുമെന്ന് ഇന്ത്യ. ഇറാന് വിദേശകാര്യമന്ത്രി മുഹമ്മദ് ജാവേദ് ഷെരീഫുമായി വിദേശകാര്യമന്ത്രി സുഷമാ സ്വരാജ് നടത്തിയ കൂടിക്കാഴ്ചയിലാണ് ഇന്ത്യ തീരുമാനമറിയിച്ചത്.\nഇറാനുമായുള്ള ഇടപാടുകളില്‍നിന്ന് മറ്റു രാജ്യങ്ങള്‍ക്ക് നല്‍കിയ ഇളവ് യുഎസ് അവസാനിപ്പിക്കുന്നതിന്റെ പശ്ചാത്തലത്തിലാണ് പ്രതികരണം. ആണവക്കരാറില്‍നിന്ന് പിന്മാറിയത് ഉള്‍പ്പെടെയുള്ള വിഷയങ്ങളില് ഇറാന്റെ നിലപാട് സുഷമയുമായുള്ള കൂടിക്കാഴ്ചയില് ഷെരീഫ് വ്യക്തമാക്കി.\nയുറേനിയം സമ്പുഷ്ടീകരണം ഉള്‍പ്പെടെയുള്ള വിഷയങ്ങളില് ഇറാന് പ്രസിഡന്റ് ഹസന് റൂഹാനിയുടെ തീരുമാനങ്ങളും വിശദീകരിച്ചു. ഫുജൈറ തീരത്ത് സൗദിയുടെ എണ്ണടാങ്കറുകള് അടക്കം നാലു കപ്പലുകള്‍ക്കുനേരെ ആക്രമണം ഉണ്ടായതിന് തൊട്ടുപിന്നാലെയാണ് ഇറാന് വിദേശകാര്യമന്ത്രിയുടെ സന്ദര്‍ശനം.\nയുഎസുമായി നിലനില്‍ക്കുന്ന പ്രശ്നത്തില് ഇന്ത്യയുടെ പിന്തുണ നേടുകയെന്ന ലക്ഷ്യത്തോടെയാണ് സന്ദര്‍ശനമെന്ന് കരുതുന്നു. കഴിഞ്ഞ ദിവസങ്ങളിലായി റഷ്യ, ചൈന, ഇറാഖ്, തുര്‍ക്ക്‌മെനിസ്താന് എന്നീ രാജ്യങ്ങളും സന്ദര്‍ശിച്ചിരുന്നു. കഴിഞ്ഞയാഴ്ച ഇന്ത്യയിലെത്തിയ യുഎസ് വാണിജ്യ സെക്രട്ടറി വില്‍ബര് റോസ്, ഇറാനുമായി സഹകരിക്കരുതെന്ന് ആവശ്യപ്പെട്ടിരുന്നു. ഇന്ത്യയ്ക്കാവശ്യമായ എണ്ണ സൗദി, യുഎഇ ഉള്‍പ്പെടെയുള്ള രാജ്യങ്ങളില്‍നിന്ന് ഉറപ്പാക്കുമെന്നും അറിയിച്ചിരുന്നു.\nകീഴാറ്റൂര്: എല്ലാവരുടെയും ഭാഗം കേട്ട ശേഷം അന്തിമ തീരുമാനം\nയുഎസ് നിലപാട് ഇന്ത്യ; ഇറാനില് നിന്ന് എണ്ണ ഇറക്കുമതി ചെയ്യും


താരങ്ങളുടെ പ്രതിഫലം താങ്ങാനാവുന്നില്ല- റോഷന് ആന്‍ഡ്രൂസ് – Utharadesam\nതാരങ്ങളുടെ പ്രതിഫലം താങ്ങാനാവുന്നില്ല- റോഷന് ആന്‍ഡ്രൂസ്\nമഞ്ജുവാരിയര്‍ക്കൊപ്പം പ്രധാനവേഷത്തില് അഭിനയിക്കാന് പ്രമുഖ നടന്‍മാര് ചോദിച്ച തുക കേട്ട് ഞെട്ടിയ സംവിധായകന് ഒടുവില് ആ റോള് സ്വയം ചെയ്യാന് തീരുമാനിച്ചു. സംവിധായകന് റോഷന് ആന്‍ഡ്രൂസാണ് തന്റെ പുതിയ ചിത്രമായ ‘പ്രതി പൂവന്‍കോഴി’യില് പ്രതിനായക വേഷത്തില് അഭിനയിക്കുന്നത്. മഞ്ജുവാരിയര് നായികയായ ചിത്രത്തില് ആന്റപ്പന് എന്ന കഥാപാത്രമായാണ് റോഷന് അഭിനയിക്കുക. എട്ടുദിവസത്തെ അഭിനയത്തിന് പ്രമുഖ നടന്മാര് ചോദിച്ച തുക താങ്ങാന് വയ്യാത്തതുകൊണ്ടാണ് റോഷന് ആന്‍ഡ്രൂസ് തന്നെ ആ വേഷം ചെയ്യാന് തീരുമാനിച്ചത്. സ്വന്തം സിനിമകളില് ഒരു ഷോട്ടില് മാത്രം പ്രത്യക്ഷപ്പെട്ടിട്ടുള്ള റോഷന്റെ അഭിനയ അരങ്ങേറ്റം കൂടിയാകും ഈ സിനിമ.ഒരാഴ്ചത്തെ ജോലിക്ക് പലരും പറഞ്ഞ പ്രതിഫലം ഈ സിനിമയ്ക്ക് ചേരുന്നതായിരുന്നില്ല. ഞാന് എന്റെ സിനിമയില് കഥാപാത്രങ്ങള്‍ക്കാണ് പ്രതിഫലം നിശ്ചയിക്കുന്നത്, താരങ്ങള്‍ക്കല്ല. അതുകൊണ്ടാണ് ഈ വേഷം ചെയ്യാന് തീരുമാനിച്ചത്.\nഅഭിനയത്തോട് ഇഷ്ടമുണ്ടെങ്കിലും അഭിനയിപ്പിക്കുന്ന സംവിധായകനാകാനാണ് കൂടുതല് ഇഷ്ടം. റോഷന് ആന്‍ഡ്രൂസ് പറഞ്ഞു. ‘ആക്ഷന് ഹീറോ ബിജു’വില് ഒരു വേഷം ചെയ്യാന് നിവിന് ഒരുപാട് നിര്‍ബന്ധിച്ചിരുന്നു. പക്ഷേ അന്ന് അത് ചെയ്യാന് കഴിഞ്ഞില്ല. ഈ സിനിമയുടെ തിരക്കഥാകൃത്തായ ഉണ്ണി. ആറാണ് ഈ കഥാപാത്രം ചെയ്യാന് എന്നോട് ആവശ്യപ്പെടുന്നത്. വീട്ടിലും എല്ലാവരും പൂര്‍ണപിന്തുണ. തിരക്കഥാകൃത്ത് സഞ്ജയ്‌യും എന്നെ പ്രോത്സാഹിപ്പിച്ചു.’–റോഷന് പറഞ്ഞു. ഹൗ ഓള്‍ഡ് ആര് യു എന്ന ചിത്രത്തിനു ശേഷം മഞ്ജുവാര്യരും റോഷന് ആന്‍ഡ്രൂസും വീണ്ടും ഒന്നിക്കുന്ന ചിത്രമാണ് പ്രതി പൂവന്‍കോഴി.\nസിനിയുടെ തിരക്കഥ രചിച്ചിരിക്കുന്നത് ഉണ്ണി ആറാണ്. നിര്‍മാണം ഗോകുലം മൂവീസ്. ചിത്രം അടുത്തവര്‍ഷം ജനുവരിയില് തിയറ്ററുകളില് എത്തിക്കാനാണ് പദ്ധതി.\nതെക്കില്-ആലട്ടി റോഡിലെ അപാകത; യുവമോര്‍ച്ച റോഡ് ഉപരോധിച്ചു\nമംഗളൂരുവിലെ ജ്വല്ലറിയില് നിന്ന് സ്വര്‍ണ-വെള്ളി ആഭരണങ്ങള് കൊള്ളയടിച്ച കേസില് കാസര്‍കോട്-അഫ്ഗാന് സ്വദേശികള് അറസ്റ്റില്\nവിദേശത്ത് നഴ്‌സിന്റെ ജോലി വാഗ്ദാനം ചെയ്ത് 2.18 കോടി തട്ടിയ കാഞ്ഞങ്ങാട് സ്വദേശിനി കൊച്ചിയില് അറസ്റ്റില്\nപുതുതായി തുടങ്ങുന്ന ആസ്പത്രിയില് ഷെയര് വാഗ്ദാനം ചെയ്ത് ഡോക്ടറുടെ 2.60 കോടി തട്ടി; ദമ്പതികള് ഉള്‍പ്പെടെ നാലുപേര്‍ക്കെതിരെ കേസ്\nപതിനാലുകാരിയെ പീഡിപ്പിച്ച് ഗര്‍ഭിണിയാക്കിയ കേസില് പ്രതിക്ക് 10 വര്‍ഷം കഠിനതടവ്


സംസ്ഥാനത്ത് ഇന്നു കോവിഡ് സ്ഥിരീകരിച്ചത് 3471 പേർക്ക്: 22 കോവിഡ് മരണങ്ങൾ; 3250 സമ്പർക്ക ബാധിതർ; ഉറവിടമറിയാതെ 183 പേർ; 4966 രോഗമുക്തർ -\nസംസ്ഥാനത്ത് ഇന്നു കോവിഡ് സ്ഥിരീകരിച്ചത് 3471 പേർക്ക്: 22 കോവിഡ് മരണങ്ങൾ; 3250 സമ്പർക്ക ബാധിതർ; ഉറവിടമറിയാതെ 183 പേർ; 4966 രോഗമുക്തർ\nകേരളത്തില് ഇന്ന് 3471 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 680, തിരുവനന്തപുരം 563, കോഴിക്കോട് 354, തൃശൂര് 263, കോട്ടയം 262, കൊല്ലം 255, കണ്ണൂര് 228, പത്തനംതിട്ട 182, മലപ്പുറം 166, ആലപ്പുഴ 164, ഇടുക്കി 115, പാലക്കാട് 92, വയനാട് 90, കാസര്‍ഗോഡ് 57 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\n· വാക്സിനേഷന് എടുക്കേണ്ട ജനസംഖ്യയുടെ 97 ശതമാനം പേര്‍ക്ക് ഒരു ഡോസ് വാക്സിനും (2,59,57,155), 73.2 ശതമാനം പേര്‍ക്ക് രണ്ട് ഡോസ് വാക്സിനും (1,95,58,921) നല്‍കി.\n· ഇന്ത്യയില് ഏറ്റവും കൂടുതല് വാക്സിനേഷന്/ ദശലക്ഷം ഉള്ള സംസ്ഥാനം കേരളമാണ് (12,74,980)\n· ഇന്നത്തെ റിപ്പോര്‍ട്ട് പ്രകാരം, 3471 പുതിയ രോഗികളില് 2990 പേര് വാക്സിനേഷന് അര്‍ഹരായിരുന്നു. ഇവരില് 248 പേര് ഒരു ഡോസ് വാക്സിനും 1827 പേര് രണ്ടു ഡോസ് വാക്സിനും എടുത്തിരുന്നു. എന്നാല് 915 പേര്‍ക്ക് വാക്സിന് ലഭിച്ചതായി റിപ്പോര്‍ട്ട് ചെയ്യപ്പെട്ടിട്ടില്ല. കോവിഡ് വാക്സിനുകള് ആളുകളെ അണുബാധയില് നിന്നും ഗുരുതരമായ അസുഖത്തില് നിന്നും സംരക്ഷിക്കുകയും ആശുപത്രിവാസത്തിന്റെയും മരണത്തിന്റെയും സാധ്യത ഗണ്യമായി കുറയ്ക്കുകയും ചെയ്യുന്നു.\n· ഡിസംബര്9മുതല് 16 വരെയുള്ള കാലയളവില്, ശരാശരി 36,768 കേസുകള് ചികിത്സയിലുണ്ടായിരുന്നതില് 1.9 ശതമാനം പേര്‍ക്ക് മാത്രമാണ് ഓക്സിജന് കിടക്കകളും 1.5 ശതമാനം പേര്‍ക്ക് മാത്രമാണ് ഐസിയുവും ആവശ്യമായി വന്നത്. ഈ കാലയളവില്, കഴിഞ്ഞ ആഴ്ചയുമായി താരതമ്യം ചെയ്യുമ്പോള് റിപ്പോര്‍ട്ട് ചെയ്യപ്പെടുന്ന പുതിയ കേസുകളില് ഏകദേശം 6377 കുറവ് ഉണ്ടായി. പുതിയ കേസുകളുടെ വളര്‍ച്ചാ നിരക്കില് മുന് ആഴ്ചയുമായി താരതമ്യപ്പെടുത്തുമ്പോള് 21 ശതമാനം കുറവ് ഉണ്ടായിട്ടുണ്ട്. നിലവില് രോഗം സ്ഥിരീകരിച്ച് ചികിത്സയിലുള്ള രോഗികള്, ആശുപത്രികള്, ഫീല്‍ഡ് ആശുപത്രികള്, ഐസിയു, വെന്റിലേറ്റര്, ഓക്സിജന് കിടക്കകള് എന്നിവിടങ്ങളിലെ രോഗികളുടെ എണ്ണം എന്നിവ മുന് ആഴ്ചയുമായി താരതമ്യപ്പെടുത്തുമ്പോള് ഈ ആഴ്ചയില് യഥാക്രമം 13%, 10%, 11%, 13%, 10%, 14% കുറഞ്ഞു. ആശുപത്രിവാസത്തിന്റെ നിരക്കും ഗുരുതരമായ കേസുകളും കുറയുന്ന പ്രവണതയാണ് കാണിക്കുന്നത്.\nകോട്ടിക്കുളം റെയില്‍വേ സ്റ്റേഷനില് റിസര്‍വേഷന് സൗകര്യം മെച്ചപ്പെടുത്തണം\nകാസര്‍കോട് ജില്ലയില് 57 പേര് കൂടി കോവിഡ് ;67 പേര്‍ക്ക് കോവിഡ് നെഗറ്റീവായി


ഏഴ് വീടുകളിൽ കള്ളൻ കയറി; ഏഴു പവൻ സ്വർണം കവർന്നു : Deepika.com Nattu Visesham\nഏഴ് വീടുകളിൽ കള്ളൻ കയറി; ഏഴു പവൻ സ്വർണം കവർന്നു\nSunday, December 9, 2018 1:48 AM IST\nമുക്കം: ഓമശേരി പഞ്ചായത്തിലെ അമ്പലക്കണ്ടിയിലെ ഏഴ് വീടുകളിൽ കള്ളൻ കയറി ഏഴു പവൻ സ്വർണം കവർന്നു.\nമണിക്കൂറുകളോളം നാട്ടുകാരെ മുൾമുനയിൽ നിർത്തിയാണ് കള്ളൻ ഒരു വീട്ടിൽ കവർച്ചയും ആറോളം വീടുകളിൽ കവർച്ച ശ്രമവും നടത്തിയത്.\nഅമ്പലക്കണ്ടി നെച്ചൂളി മുഹമ്മദിന്‍റെ വീട്ടിൽ കയറിയ കള്ളൻ ഏഴ് പവൻ സ്വർണം കവർന്നു. വീട്ടിനുള്ളിൽ ഉറങ്ങിക്കിടക്കുകയായിരുന്ന ഇദ്ദേഹത്തിന്‍റെ മരുമകളുടെ കഴുത്തിലുണ്ടായിരുന്ന രണ്ട് മാലകളാണ് കവർന്നത്. ഇവർ ബഹളം വച്ചതോടെ വീട്ടുകാർ ഉണരുകയും കള്ളൻ രക്ഷപ്പെടുകയുമായിരുന്നു.\nവെള്ളിയാഴ്ച രാത്രി 11ന് പ്രദേശത്തെ അഴിഞ്ഞാടാൻ തുടങ്ങിയ കള്ളന്‍റെ മോഷണശ്രമം പുലർച്ചെ നാല് വരെ നീണ്ടു. ഈ സമയത്തിനിടയിലാണ് പ്രദേശത്തെ ഏഴോളം വീടുകളിൽ കള്ളൻ കയറിയത്.\nസിസിടിവി കാമറയിൽ ഇയാളുടെ ദൃശ്യം പതിഞ്ഞിട്ടുണ്ട്. ഡോഗ് സ്ക്വാഡ് സ്ഥലത്തെത്തി പരിശോധന നടത്തി. അന്വേഷണം തുടങ്ങിയതായും ഉടൻതന്നെ പ്രതിയെ പിടികൂടുമെന്നും പോലിസ് അറിയിച്ചു. അതേസമയം പ്രദേശത്തെ പോലിസ് പട്രോളിംഗ് ശക്തമാക്കണമെന്ന് നാട്ടുകാർ ആവശ്യപ്പെട്ടു.